蓋勒·葛林戴華德係英國作家J. K. 羅琳嘅奇幻小說哈利波特系列入邊一個虛構人物，喺佛地魔崛起之前係最勁嘅黑巫師。佢嘅名第一次出現係喺小說嘅第一集，主角哈利波特第一次得到嘅朱古力蛙巫師卡，阿不思·鄧不利多卡入邊，卡片背面記載嘅事蹟就係「喺1945年擊敗黑巫師葛林戴華德」。


德思禮一家係英國奇幻小說《哈利波特》系列裡面嘅一個虛構家庭，主要成員分別係威農·德思禮同埋佩妮·德思禮兩公婆同埋佢哋個仔達力·德思禮，佢哋係成個系列故事嘅主角哈利·波特淨返喺度嘅親人。小說裡面，仲係嬰兒嘅哈利喺父母死咗之後俾鄧不利多放喺德思禮屋企門口俾佢哋收養，嚟到俾哈利繼續受到佢阿媽力量嘅保護，唔好俾佛地魔傷害。


當哈利·波特嘅父母俾佛地魔殺咗之後，鄧不利多決意將哈利交俾佢嘅親戚德思禮一家扶養，因為莉莉·波特死果陣喺哈利身上施加咗保護魔法，咁樣只要哈利同莉莉有血緣嘅親戚一齊住嘅話就唔會受到佛地魔同埋佢手下嘅傷害，直到他年滿17歲為止。


德思禮一家係典型嘅麻瓜家庭，佢哋盡力遠離同魔法有關嘅人同事物，而且仲對呢啲嘢好畏懼，聽到都驚。佢哋一直試圖將平時果啲睇嚟好似「唔合常理」嘅事物變得合理化，扮到一切完全正常咁樣，例如威農姨丈有一次發現到一隻貓望實佢之後就認定果個係「光線嘅錯覺」。


喺哈利11歲生日果陣，貓頭鷹唔停咁將哈利嘅霍格華茲入學通知送嚟，嚇到威農姨丈帶住屋企人同哈利離開屋企匿去一個海中巨岩上面嘅屋仔，但係霍格華茲嘅獵場看守人魯霸·海格好快就搵到佢哋，嚇親德思禮一家，仲將哈利帶走咗。


德思禮一家嘅屋就喺薩里郡小惠因區嘅水蠟樹街4號，呢間屋有兩層樓，仲有一個後花園。最初佢哋淨係俾哈利瞓喺樓梯底嘅細儲物房裡面，但係當哈利收到咗霍格華茲嘅入學通知之後，威農姨丈因為好驚魔法界嘅人知道哈利嘅情況，就轉俾佢瞓喺樓上嘅睡房。


威農·德思禮係德思禮一家嘅家長，哈利嘅姨丈、佩妮姨媽嘅老公同達力嘅老豆，身材高大魁梧，有執大鬍鬚。佢亦係一間鑽機公司格朗寧嘅主管，喺佢嘅職業生涯當中似乎好成功。威農好重視地位、成就同財富，好憎同魔法有關嘅嘢。


佩妮對魔法世界嘅了解比她表面上承認嘅仲要多，喺催狂魔襲擊哈利同達力之後，佩妮話佢知道催狂魔守衛著巫師監獄阿茲卡班。喺《死神的聖物》入面，德思禮一家要搬離屋企果陣，哈利感覺到佩妮想喺臨走前對佢講啲嘢，但最後佢仍然扭轉頭就走。


達力嘅體重同身型因為威農同佩妮嘅縱容而持續增肥，直至喺《火盃的考驗》俾學校護士開始強制執行新嘅飲食制度，以至於佩妮堅持要全家人同佢一齊節食。另外，為咗令到達力振奮精神，佩妮特登將俾哈利嘅食物量縮減到比達力嘅食物量細得多。


在《鳳凰會的密令》入面，15歲嘅達力學識咗拳擊，佢帶住佢班同黨成日去洽其他年紀細啲嘅細路仔。哈利返去過暑假果陣，兩隻俾桃樂絲·恩不里居派出嘅催狂魔攻擊達力同哈利，哈利最終運用護法咒打走催狂魔，救返自己同達力。


「達力」呢個名其實是演化自英國嘅俚语「DUD」，原意係無聊之人。羅琳話佢曾經短暫考慮過俾達力喺《死神的聖物》結局果陣帶著一個巫師細路出現喺國王十字車站，但佢好快就放棄咗呢個想法，因為佢覺得「任何潛藏嘅巫師基因都永遠不會同威農姨丈嘅DNA接觸」。


喺電影入面，達力·德思禮嘅角色係由哈利·梅林飾演。為咗飾演這個角色，梅林喺後續電影裡面無得唔著住一件肥仔裝嚟維持角色嘅形象，因為隨著電影劇情發展，呢個演員嘅體重隨之減少咗，但一定要維持角色嘅肥仔形象。


瑪姬·德思禮是威農嘅家姐，雖然佢唔係哈利真正嘅親戚，但係因為德思禮家嘅關係，哈利都一定要叫佢做「瑪姬姑姑」。瑪姬嘅主要興趣係喺繁殖牛頭犬。每當瑪姬去到德思禮家果陣，佢總係對哈利好蔑視，又成日侮辱佢嘅父母。


喺《阿兹卡班的逃犯》入面，瑪姬姑姑一而再咁樣侮辱哈利嘅父母，因為咁就激嬲哈利，令佢無意之間用咗魔法將瑪姬姑姑變成咗一個大氣球嘅狀態，後來佢恢復到原來咁樣，但被魔法部修改咗記憶。自此之後，德思禮一家就唔再俾瑪姬同哈利有任何見面嘅機會。


葛來分多學院培養咗許多出名嘅巫師，例如校長阿不思·鄧不利多同埋副校長麥米奈娃，仲有小說入面嘅主角哈利·波特、妙麗·格蘭傑，同榮恩·衛斯理。《哈利波特》系列小說同電影嘅主軸環繞住葛來分多嘅角色展開，裡面嘅好多學生都加入咗鄧不利多的軍隊同鳳凰會嚟抵抗佛地魔同食死人，包括咗主角哈利·波特同埋佢父母。


按照非尼呀·耐吉·布萊克所講，其他學院嘅人都認為葛來分多學生有時會搞「毫無意義嘅英雄主義」。賽佛勒斯·石內卜亦都曾經話葛來分多自以為是同傲慢，而且無視紀律。事實上葛來分多同史萊哲林兩個學院自成立嘅初期就激烈對抗，而兩個學院嘅創辦人高錐客·葛來分多同薩拉札·史萊哲林甚至因為後者嘅純種優越主義而反面。


肥女士油畫背後通去葛來分多交誼廳。葛來分多嘅交誼廳係一個好舒服嘅圓形房，牆上面掛有肖像，仲有一個壁爐，學院嘅成員可以喺呢度讀書、聚會或者休息。交誼廳裡面有兩個階梯台階，分別通向男女生嘅睡房，通向女生睡房嘅台階上有防止男生入去嘅符咒，不過創辦人相信女生更加可靠，因為咁通去男生睡房嘅階梯無防止女生入去嘅符咒，女生可以隨意入去。


葛來分多嘅傳承物品係葛來分多劍。呢把寶劍由妖精製造，係高錐客·葛來分多嘅遺物。葛來分多寶劍淨係會喺真正傳人嘅面前出現，但傳人並唔係淨係指佢嘅後裔，亦都包括咗佢學院裡面嘅學生，當展現到足夠嘅勇氣果陣，呢把寶劍就會出現喺果個學生面前，例如哈利·波特同奈威·隆巴頓。


赫夫帕夫係J‧K‧羅琳嘅奇幻小說系列《哈利波特》入面，霍格華茲嘅四大學院之一。呢個學院由海加‧赫夫帕夫創立，佢代表嘅動物係黑獾，仲以忠厚誠實，善良友愛，唔怕艱辛做收生條件。赫夫帕夫嘅學院導師係草藥學教授帕莫娜‧芽菜，而果個學院嘅幽靈係肥修士。


赫夫帕夫學院著重勤奮、耐心、正直同忠誠，因為咁而被睇成霍格華茲裡面最寬容嘅學院，亦都係最少出現黑巫師嘅學院，該學院嘅學生仲喺1998年嘅霍格華茲大戰期間決定留低保衛學校，佢嘅人數同哈利‧波特所屬嘅葛萊分多學院相當。


不過由於果個學院嘅價值觀，令赫夫帕夫並無好似其他三個學院咁著重於競爭，佢嘅學生對待成就嘅態度相對溫和，亦都因為咁最容易被忽視。事實上，赫夫帕夫學院入面都有好多成功仲對巫師世界產生咗很大影響嘅巫師，例如係寫霍格華茲新生必備教科書《怪獸與牠們的產地》嘅魔法生物學家紐特‧斯卡曼德、鳳凰會裡面精通變形術嘅正氣師小仙女‧東施，以及曾經代表霍格華茲參與三巫鬥法大賽嘅西追‧迪哥里。


赫夫帕夫嘅宿舍同交誼廳嘅入口隱藏喺廚房，佢收埋喺廚房右手邊走廊壁龕裡面嘅一堆擺喺陰暗石槽上面嘅大木桶裡面。如果要入去嘅話，入去嘅人一定要用「海加‧赫夫帕夫嘅節奏」輕敲第二排中間底部嘅第二個木桶，果個木桶嘅桶蓋就會旋轉打開，入去嘅人就可以喺呢度入到去赫夫帕夫嘅交誼廳。


同其他學院唔同嘅係，赫夫帕夫嘅交誼廳係唯一帶有驅逐裝置嚟防止非法闖入者嘅學院交誼廳，如果入去嘅人無按照啱嘅旋律嚟敲，又或係敲嘅節奏或次數唔啱，咁另外一個桶嘅桶蓋就會爆裂，向闖入者嘅身上潑滿醋，因為咁果個學院嘅宿舍同交誼廳從來無外人能夠入到去。


雷文克勞學院著重智慧、博學、睿智同機智，因為咁果個學院更傾向於揀有天賦而且積極學習嘅學生。果個學院嘅代表物係鷹而唔係渡鴉，而佢代表顏色係藍色同青銅色。喺果個系列嘅小說同電影入面，果個學院嘅導師係魔咒學教授菲力·孚立維，而學院幽靈係有灰衣貴婦之稱嘅海倫娜·雷文克勞。


對於學業成就方面，雷文克勞有著相當的競爭力。赫夫帕夫的級長加布里埃爾·杜魯門曾指出，雷文克勞的人會因為自己的學院走出了名人而感到非常驕傲，然而雷文克勞通常跟其他學院之間並沒有甚麼強烈的競爭關係，除了在魁地奇比賽。


哈利認為雷文克勞會跟赫夫帕夫學院一樣，跟葛萊分多站在一起對抗史萊哲林。後來也確實有許多雷文克勞的學生加入了鄧不利多的軍隊，並在霍格華茲大戰中跟葛萊分多與赫夫帕夫的師生並肩作戰，其中包括哈利的初戀女友張秋。


雷文克勞塔喺霍格華茲城堡嘅西面，佢嘅交誼廳係一間好大嘅圓形房，佢嘅穹頂天花板上畫咗星星，牆壁上嘅窗呈拱形，上面掛住藍色同青銅色嘅絲綢窗簾，地下舖住深藍色嘅地毯，地毯上都係佈滿星星。地板上擺放咗枱、扶手椅同書架，交誼廳入面仲有一尊戴住王冠嘅羅威娜·雷文克勞嘅白色大理石雕像複製品，果個雕像複製品佇立喺交誼廳大門對面嘅壁龕裡面。


同其他學院交誼廳唔同嘅係，入去雷文克勞交誼廳嘅人一定要先正確回答仲解決到由鷹形青銅門環俾出嚟嘅一個邏輯謎語先可以入去，而葛萊分多同史萊哲林嘅交誼廳淨係需要密碼就可以入去。呢個說明咗無論進入嘅人係嚟自邊個學院，只係擁有足夠智慧嘅人就可以入去裡面。


一直喺度搵有歷史意義嘅嘢嚟整分靈體嘅瑞斗，佢後來利用果個王冕整咗做佢嘅分靈體，仲喺好多年之後返到霍格華茲城堡果陣將佢收埋喺萬應室裡面。哈利·波特喺《死神的聖物》入面成功說服咗海倫娜將王冕嘅位置話俾佢知，令佢搵到成為咗分靈體嘅王冕。


史萊哲林，係J·K·羅琳嘅奇幻小說系列《哈利波特》入面，霍格華茲嘅四大學院之一，果個學院由薩拉札·史萊哲林創立，佢嘅代表動物係蛇，仲以血統純正、有野心、狡猾，有領導能力同足智多謀嚟做收生條件，就正如分類帽喺《神秘的魔法石》所講咁樣，史萊哲林嘅人會不惜一切代價嚟達到佢嘅目的。


果個學院嘅代表顏色係綠色同銀色。史萊哲林嘅學院導師係赫瑞司·史拉轟，後來佢退休之後就由賽佛勒斯·石內卜接任直到第七輯小說，後來當石內卜做咗霍格華茲校長之後，史拉轟就喺退休之中返到霍格華茲做學院導師。果個學院嘅幽靈係血腥男爵。


雖然史萊哲林著重血統純正，但也會收極少量嘅混血學生，例如賽佛勒斯·石內卜同湯姆·瑞斗，而果個系列小說嘅主角哈利·波特都差啲被派去史萊哲林學院。果個學院培養咗好多出名嘅巫師，包括魔藥學大師赫瑞司·史拉轟同石內卜，好多黑巫師都係出自於呢個學院，包括佛地魔。


史萊哲林學院著重有野心同很強嘅領導才能、狡猾、足智多謀、識得審時度勢，仲追求成就。由於學院嘅創立者薩拉札·史萊哲林好睇重血統嘅純正，令到果個學院甚少收混血或係麻瓜出身嘅學生。由於薩拉札·史萊哲林同高錐客·葛來分多喺血統上嘅觀點唔同，最終搞到佢哋兩個絕交。


呢個亦係史萊哲林同葛萊分多兩個學院之間宿怨嘅起源。根據阿不思·鄧不利多所講，史萊哲林喺揀學生果陣仲特別睇重「某種對法律條規嘅藐視」，哈利·波特都有呢啲特質，不過分類帽喺學院分類儀式期間依佢嘅意願揀咗葛萊分多學院。


由於英國的大部分黑巫師都出身於呢度，搞到史萊哲林嘅評價唔係幾好。不過精明同有野心並唔係由一開始就係負面嘅天賦，佢哋都同樣存在住反對用黑魔法、唔贊同純種優越主義嘅人，當中例如赫瑞司·史拉轟同美黛·東施。


分類帽聲稱血統純度係史萊哲林學院揀學生嘅一個因素，不過呢一點直至第五輯小說先至提到。不過，由於果個學院入面都有幾個混血學生嘅例子，例如係石內卜同埋成為佛地魔之前嘅湯姆·瑞斗，因為咁就無理由相信麻瓜出身嘅學生唔會被派去果度，只係純血嘅學生更加會受到果個學院嘅歡迎，而哈利·波特本人只係喺佢本人嘅堅持下先至被排除喺呢個學院之外。


當佛地魔相信哈利已經死咗，仲認為佢自己已經掌握咗最後嘅勝利果陣，佢宣布自己正打算廢除其餘三個學院，仲強迫所有霍格華茲嘅學生入去史萊哲林學院。呢個設計喺佛地魔被打敗仲死咗之下被挫敗，史萊哲林學院嘅血統純正度自此之後變得更加稀釋，唔再係曾經嘅純血堡壘。


史萊哲林嘅宿舍同交誼廳都喺霍格華茲城堡嘅地窖，佢透過向地牢入面嘅一塊光禿禿嘅空白石牆講出通關密碼先至可以入去，呢個會令一扇隱藏嘅門打開。史萊哲林嘅交誼廳係一個狹長而低矮嘅地牢式房間，果個交誼廳位於霍格華茲嘅湖底，配有綠色嘅檯燈同雕刻扶手椅。


霍格華茲特快列車係出現喺《哈利波特》系列小說入面嘅一架虛構嘅魔法列車，這架列車喺倫敦同霍格華茲之間運行。起點站喺倫敦國王十字車站嘅9¾月台，入去嘅方法係穿過九號同十號月台之間嘅間隔牆。霍格華茲嘅級長有專屬嘅車廂，果度係喺列車嘅前頭位置。


霍格華茲特快列車喺1850年代開始用，喺果陣之前，啲學生以前成日坐飛天掃把或者魔法馬車往返學校。直至1950年代，英國嘅一啲寄宿學校先至有喺開學同假期果陣請專用列車接送學生嘅習慣，呢個應該係霍格華茲特快列車嘅靈感來源。


電影改編入面用嘅蒸汽引擎係GWR 4900 Class 5972 Olton Hall，但呢個並唔係第一架改成霍格華茲特快列車嘅火車頭。為咗呢啲小說嘅宣傳，南部鐵路公司嘅SR West Country class 21C127 Taw Valley被重新粉飾咗仲臨時改名，由於呢個令到電影睇起嚟「太現代化」，搞到俾導演基斯·哥倫布推咗。


霍格華茲特快列車經已整咗幾架火車模型，OO規格由霍恩比鐵路生產，雖然呢個係城堡級火車頭，而唔係電影入面所用嘅霍爾級火車頭。一個軌道供電HO軌嘅軌距模型由馬克林公司生產，而兩軌嘅H0/00由巴合曼工業公司喺2000年代早期生產。


為咗奧蘭多環球影城度假村擴建而創建嘅哈利波特魔法世界入面有著功能齊全嘅霍格華茲特快列車完整尺寸嘅複製品，呢個項目將佛羅里達州環球影城斜角巷擴建嘅國王十字車站同冒險島嘅活米村站連接起嚟，果個模型由多貝瑪亞/格拉文達集團用索道鐵路客運嘅形式嚟製造，而霍格華茲特快列車嘅國王十字車站喺9號月台同10號月台之間有一幅牆，乘客可以就好似第一輯電影入面咁用步行嚟「穿越」9¾月台。


喺現實世界，國王十字車站嘅第9同第10號路軌之間並無月台。電影劇組因為咁就喺拍攝果陣用第4同5號月台仲重新編號。J·K·羅琳曾表示佢搞錯咗國王十字車站同尤斯頓站嘅建築結構，但係尤斯頓站嘅第9號同10號路路軌之間仍然係無月台。


現實中，霍格華茲特快列車係位於美國佛羅里達州奧蘭多嘅奧蘭多環球影城度假村入面嘅一條軌道間距為1,800米嘅寬軌往復式地面纜車、旅客捷運系統兼景點。果條路線係園區嘅遊覽項目之一，用嚟往返冒險島樂園入面嘅活米村火車站同埋佛羅里達環球影城入面倫敦區內嘅倫敦英皇十字車站，全長為676米。


果個纜車系統以電影入面嘅霍格華茲特快列車做原型，它由兩列虛構嘅霍格華茲特快列車複製品運行，仲由索道製造公司多貝瑪亞格拉文達集團承包建造。列車上面會播放兩段唔同嘅影片嚟顯示目前嘅兩種相反嘅行車方向。由於果個列車喺兩個唔同主題公園嘅車站之間接載乘客，乘客因為咁一定要揸住呢兩個主題公園嘅有效入場門票，仲喺上車之前俾列車長確認先至可以上火車。


霍格華茲特快列車喺2014年7月1日向公眾開放試運，仲喺七日之後同斜角巷擴建項目嘅其他部分一齊喺同日正式向公眾開放。果個列車服務喺開放後就即刻受到廣大遊客嘅歡迎，仲喺通車之後嘅一個月入面就達到完成咗100萬次旅程嘅紀錄。


2010年，喺冒險島主題樂園嘅活米村小鎮景點開放咗之後，環球影業開始考慮同相鄰嘅主題公園之間點樣去保持平衡嘅遊客量。起初，創意團隊考慮將斜角巷設喺冒險島主題樂園裡面，最終佢哋決定倫敦嘅樂園景區同活米村唔應該設喺可以俾大家望見嘅範圍。


2011年初，環球影城對冒險島樂園嘅「失落的大陸」園區開展咗工程測量，同時度假村已經開始對遊客進行調查嚟到去了解擴建項目嘅可能性。呢個搞到奧蘭多環球影城計劃擴建哈利波特魔法世界樂園嘅謠言廣泛咁傳起上嚟。


2013年5月，奧蘭多環球影城正式宣佈哈利波特魔法世界主題公園擴建嘅消息，位於大白鯊主題園區嘅原址位置新增擴建咗斜角巷連同霍格華茲特快列車。截至同年8月尾，全部6節載客車廂同兩個煤水車都已經準備好等住組裝。


兩列火車上面嘅第一個車廂已經喺同年10月24日安裝喺路軌上面，而第二列列車就喺同年12月頭完整嵌入喺路軌上面。同年12月2號，奧蘭多嘅一個遊樂園網站《奧蘭多景點雜誌》發現咗其中一列火車正喺度進行緊測試。


2014年1月，環球影城度假村透過實時直播提前向公眾展示咗霍格華茲特快列車整體內部構造嘅預覽。同年3月中，奧蘭多環球影城度假村發布咗有關果個遊樂設施嘅更多相關信息，包括咗介紹果個列車嘅官方概念動畫。果個度假村喺2014年6月宣布，包括住霍格華茲特快列車在內嘅斜角巷擴建項目將會喺同年7月8日正式向公眾開放。


一個禮拜之後，奧蘭多環球影城喺沒有任何官方公告嘅情況下開始咗霍格華茲特快列車嘅試行。喺霍格華茲特快列車正式開通咗一個月之後，已錄得100萬個乘客嘅乘搭人次。呢啲都係一個由150人組成嘅團隊用咗接近兩年半嘅時間嚟完成開發。


霍格華茲特快列車係採用單線高架纜車，橫跨同連接兩個主題公園之間嘅外景區域，路線嘅中間點設有兩軌列車互相避讓嘅會車段）。果條路軌全長676米，軌距係1.800米。軌道上有牽引索同平衡索，佢嘅直徑都係46米。


呢啲火車係喺瑞士戈爾道製造。瑞士CWA Constructions為列車嘅內外做設計，令佢睇起上嚟盡量同哈利波特系列電影入面嘅霍格華茲特快列車似樣。兩列火車基於蒸汽火車頭GWR 4900 Class 5972 Olton Hall為原型，佢嘅整體材質係由鋁同玻璃鋼嚟建造。


哈利波特主題樂園嘅遊客可以搭霍格華茲特快列車往返位於倫敦嘅活米村景區同斜角巷附近嘅國王十字區。遊客只要買咗兩個主題樂園通行嘅飛，佢哋就可以喺同一日裡面出入呢兩個奧蘭多環球影城嘅主題樂園，仲可以任揀一個方向嘅列車旅程。


英皇十字車站景點建喺主題樂園嘅前大白鯊景點嘅場地上面。果個車站嘅入口喺樂園嘅倫敦區，近住斜角巷，佢根據真實嘅倫敦英皇十字車站嘅四分之一比例縮小仲複製。乘客喺入到火車站大樓入口果度要通過查飛，然後排隊入去車站大樓裡面。


乘客呢個時候可以睇到車站上面顯示車次狀態嘅機械翻頁顯示板，沿途仲有倫敦相關嘅站內廣告、幾堆手提行李箱，同埋一間賣英國品牌嘅食嘢同飲品嘅舖頭。乘客行上一段樓梯之後就嚟到英皇十字車站嘅9號月台同10號月台嘅標誌牌中間，佢哋呢個時候就可以睇到前面嘅人穿過9¾月台入口嘅果面牆，呢個效果叫做「佩珀爾幻象」嘅錯覺。


當火車離開英皇十字車站果陣，車廂隔間入面嘅的投影裝置就會播放貓頭鷹嘿美喺窗外面跟住列車一齊飛仲穿過倫敦市郊嘅影片。當嘿美飛走之後，催狂魔就會喺附近嘅建築物上空飛到嚟。與此同時，哈利·波特、榮恩·衛斯理同妙麗·格蘭傑會沿着走廊嘅一側匆匆行過嘅搵嘢食。


離開隧道之後，乘客就會睇到魯霸·海格喺霍格華茲城堡做背景之下揸住佢架飛天電單車迎接乘客，仲同大家打招呼。當火車駛入樹林之後，飛天汽車就會出現喺大家嘅視線仲喺地形上穿越。飛天汽車喺火車駛出樹林之後就會隨即墜毀。


乘客首先喺活米村站嘅入口排隊，檢票員會檢查乘客去環球影城嘅飛，然後排隊處會通去森林區域，果個區域會通去活米村車站大樓。喺行上一段樓梯之後，乘客就會去到活米村車站嘅月台。喺英皇十字車站嚟到車站嘅霍格華茲特快列車乘客落車離開月台之後，活米村站嘅乘客就可以上到列車，仲喺21個隔間入面坐低。


當列車出發開去英皇十字車站果陣時，車廂入面嘅影片開始果時就會播放住海格喺車窗外面向乘客揮手告別嘅畫面，走廊嘅一側仲會出現哈利、榮恩同妙麗正喺度搵緊吉嘅車廂隔間嘅身影。跟住，鷹馬巴嘴會喺霍格華茲城堡建築嘅背景下飛去車窗外面，唔夠一陣之後，火車就駛入去半人馬喺車窗外面奔跑嘅森林。


離開咗森林之後，乘客又再可以睇到霍格華茲城堡喺背景入面出現，弗雷同喬治·衛斯理會喺呢個時候出現，佢哋一路騎住飛天掃把，一路喺空中放煙花。霍格華茲特快列車跟住駛入去一條隧道，乘客會發現自己喺出咗隧道之後正身處於經過馬份莊園嘅暴風雨之中。


2014年，佛羅里達環球影城嘅遊客量相比前一年嘅710萬人次增長到830萬人次，冒險島樂園嘅遊客量就無變化。根據《AECOM》經濟部門副主席布萊恩·薩恩茲嘅講法，佛羅里達環球影城遊客數量嘅增長好可能係由於斜角巷嘅擴建。


《穿越歷史的魁地奇》係英國作家J·K·羅琳喺2001年用《哈利波特》系列小說裡面嘅魁地奇專家甘乃爾禾斐·惠斯普做筆名嚟寫嘅一本實體書，佢喺裡面講述魔法世界裡面魁地奇比賽嘅事。就算呢本書嘅著作權係小說嘅著作權係小說嘅角色，不過羅琳先至係真實嘅作者。


呢本書令BBC附屬嘅慈善機構喜劇救濟得益。每賣出一本書，佢嘅封面價格嘅80%以上會直接捐助俾世界各地嘅貧困兒童。根據喜劇救濟嘅講法，呢本書同埋佢嘅伙伴《怪獸與牠們的產地》嘅銷售額已經籌到£1,700萬英鎊。


變形術，呢科係教學生各種變形咒嘅學科，例如將一樣嘢變成另一樣嘢，甚至係動物。變形術係一門以理論為基礎嘅學科，包括例如淨係改變某樣物體嘅一部分，好似海格俾哈利嘅表哥達力一條豬尾嘅「轉換咒」、令物體完全消失嘅「消失咒」，同埋憑空創造物體嘅「召喚咒」。


符咒學，係一門教學生點樣開發魔法同用咒語嘅課程。羅琳將佢形容做一種涉及賦予對象新鮮同意想唔到屬性嘅魔法咒語。小說裡面提咗幾次符咒學嘅課室喺霍格華茲嘅二樓，因為符咒學嘅課程係實用性為主，果堂被形容做出晒名咁嘈雜同混亂。


魔藥學係一門教授調製魔藥嘅藝術，佢需要喺啱嘅時間同溫度之下正確咁去將成分混合同攪拌。賽佛勒斯·石內卜嘅課堂被描寫做霍格華茲城堡陰暗嘅地牢裡面唔開心又壓抑嘅時光，而接替石內卜嘅赫瑞司·史拉轟開朗啲，甚至係更加有趣。


羅琳解釋話，佢將石內卜寫成哈利喺霍格華茲學院裡面嘅大敵，係因為佢自己好憎化學堂，而化學堂相當於霍格華茲裡面嘅魔藥學。至於麻瓜係咪可以釀造魔藥嘅問題，羅琳喺《Pottermore》網站上面證實，「製作魔藥總係需要用到魔杖。


魔法史係對魔法歷史嘅研究，關於巫師歷史上重大事件嘅課堂，佢嘅主題包括妖精叛亂、巨人戰爭同巫師保密嘅起源。喺小說系列嘅時間軸，呢個係霍格華茲裡面唯一由幽靈教授嘅課堂，因為果個教授從來都無注意到佢已經死咗仲繼續教書，就好似咩都無改變咁。


奇獸飼育學係教學生點樣辨認同照顧魔法生物嘅課程。呢個課程喺霍格華茲城堡外面上堂。哈利喺霍格華茲嘅頭兩年，呢個學科係由焦壺教授去教嘅，後來佢為咗「同佢淨低嘅四肢享受更多嘅時間」而退休，鄧不利多隨後就招募咗獵場看守員魯霸·海格兼任教授。


古代神秘文字研究通常叫做古代文字，佢係研究古代神秘文字嘅一般理論學科。因為喺系列入面淨係得妙麗讀呢科，所以讀者目前對呢科嘅內容所知甚少。鄧不利多喺《死神的聖物》入面將佢用古代神秘文字寫成嘅《吟遊詩人皮陀故事集》副本以遺贈嘅方式送俾妙麗。


煉金術係《哈利波特》系列從未提及過嘅課程，羅琳用呢個作為霍格華茲喺有足夠需求下先至會為學生提供「專門」學科嘅例子。煉金術係製造魔法石嘅一種哲學傳統。據講佢有將賤價金屬變成黃金嘅能力，仲包括能夠令飲用者保持年輕同唔會死嘅長生不老藥。


普通巫術等級測驗係五年級學生一定要參與嘅考試，考試通常喺每年六月份舉行。考試期間，啲教授會喺考試卷上面施展魔法嚟防止學生出貓，同時嚴禁學生自己帶自動作答羽毛筆、記憶球，同埋自動更正墨水等呢啲嘢入去考場。


超級疲勞轟炸式巫術測驗係七年級學生要參與嘅考試，普等試成績有「E」級以上嘅學生喺七年級果陣都會被推薦去報考超勞試。哈利·波特、榮恩·衛斯理同妙麗·格蘭傑喺七年級果陣因為喺學校出面搵分靈體而無返學上堂就無去報考。


《預言家日報》係英國奇幻小說系列《哈利波特》裡面嘅虛構報紙，由預言家報業集團經營。喺小說入面，佢係英國巫師世界最大嘅報章雜誌、閱讀量最高嘅日報。好似魔法世界裡面嘅相咁樣，《預言家日報》刊登嘅相入面嘅人物會好似動畫咁樣郁。


英國巫師主要透過呢份報紙嚟攞到魔法世界嘅資訊，魔法部唔少嘅員工同埋霍格華茲嘅學生都會訂閱《預言家日報》。不過，《預言家日報》無乜新聞倫理，充滿偏見同誤導。喺《火盃的考驗》，《預言家日報》嘅記者麗塔·史譏登場，佢為咗攞到八卦新聞而不惜化身成甲蟲嚟竊聽人哋嘅對話，發表咗幾篇誇張嘅不實報導。


另外，《預言家日報》成日做咗魔法部嘅喉舌。例如魔法部部長康尼留斯·夫子堅決否認佛地魔返咗嚟，佢曾經利用《預言家日報》發起咗一場詆毀鄧不利多同哈利嘅運動，當佛地魔嘅勢力控制魔法部之後，更刊登咗唔少偏頗嘅新聞。


根據J·K·羅琳嘅說法，喺《哈利波特》系列小說完咗之後，金妮·衛斯理喺聖顱島女頭鳥隊退役，成為咗《預言家日報》嘅資深魁地奇記者。《預言家日報》後來仲發展埋晚報，叫做《預言家晚報》，仲有周末版嘅《周日預言家》。


《謬論家》發表咗唔少稀奇古怪嘅非主流新聞，好似天狼星·布萊克係一個退隱嘅搖滾歌手、夫子用妖精嚟煮餡餅，仲利用神秘部門研製可怕嘅毒藥嚟對異議者落毒，仲有一支秘密軍隊。而喺奇獸學方面，《謬論家》提出了無數未曾被發現嘅奇獸，例如犄角獸，八寶獸，同埋水煙蟲。


喺《鳳凰會的密令》，麗塔·史譏俾妙麗·格蘭傑威脅，被迫喺《謬論家》發表採訪哈利·波特嘅文章，講述咗關於哈利同佛地魔相遇嘅經歷，報導刊登之後意外咁增加咗《謬論家》嘅銷量。後來，贊諾·羅古德將報導高價賣俾《預言家日報》，呢筆款項足以資助一次去瑞典狩獵犄角獸嘅遠征。


喺《死神的聖物》，魔法部被食死人控制之後，贊諾·羅古德繼續喺雜誌上支持哈利·波特。不過喺贊諾個女露娜俾食死人綁架之後，佢被迫喺《謬論家》上刊登哈利嘅負面報導。哈利、榮恩同妙麗去到羅古德屋企問情報果時，贊諾·羅古德仲試過將佢哋三個捉住交俾魔法部。


《怪獸與牠們的產地》係一部2016年嘅英國電影，由David Yates執導，Eddie Redmayne、Katherine Waterston、Dan Fogler、Alison Sudol主演。


《怪獸與葛林戴華德之罪》係一部2018年嘅奇幻電影，由大衛葉斯做導演，J. K. 羅琳寫劇本，套片係《怪獸與牠們的產地》嘅續集。主演係艾迪烈柏尼、Katherine Waterston、Dan Fogler、Alison Sudol、Ezra Miller、Zoë Kravitz、Callum Turner、金秀賢、William Nadylam、Kevin Guthrie、祖迪羅、尊尼特普。


《怪獸與鄧不利多的秘密》係2022年一套英美合拍嘅奇幻電影，由大衛·葉斯執導，J. K. 羅琳同 Steve Kloves 一齊寫劇本，係怪獸系列電影第三部，上一部係2018年嘅《怪獸與葛林戴華德之罪》，同時係成個魔法世界嘅第十一部電影。


由艾迪·烈柏尼、祖迪·羅、艾薩·米勒、丹·方格、艾歷遜·蘇度、Callum Turner、Jessica Williams、嘉芙蓮·禾達史東、麥斯·米基辛主演。故事設定喺上一集嘅幾年之後，講述阿不思·鄧不利多派紐特·斯卡曼德同其他幾個人去做唔同嘅任務，目的係對抗黑巫師蓋瑞·葛林戴華德。


怪獸系列一開始已經講明最少會係一個三部曲，呢部第三部原定喺2020年11月上畫，後嚟推到去2022年7月，而頭兩部大部份嘅主演喺2020年3月都確認咗會嚟拍第三部。原定喺2020年頭開始拍，但係因為武漢肺炎，推遲到2020年9月先開始。


《怪獸與鄧不利多的秘密》2022年3月29號喺倫敦首映，4月8號喺英國上映，15號喺美國上映。呢套戲反應兩極，不過大致同意比起上一套有進步，而羅同米基辛嘅表現被大讚。套戲預算$2億，票房$2.84億，截至4月佢係2022年第5高票房嘅戲。


1932年，紐特喺中國桂林幫一隻麒麟生bb，麒麟有睇穿一個人嘅靈魂同預知未來嘅能力。與此同時，魁登斯帶領幾個葛林戴華德嘅追隨者襲擊並且殺死咗隻母麒麟，同埋捉走咗新生嘅麒麟bb。葛林戴華德隨後殺咗麒麟bb去奪取佢預知未來嘅能力。


阿不思·鄧不利多同葛林戴華德之間有血盟，無辦法攻擊對方，所以佢搵咗紐特、佢阿哥西瑟·斯卡曼德、伊法魔尼嘅魔咒學教授拉莉·希克斯、法國塞內加爾裔巫師尤瑟夫·卡瑪、美國莫魔雅各布·科沃斯基同紐特嘅助手邦媞去阻止葛林戴華德想統治世界嘅陰謀。


魁登斯、紐特同邦媞嚟到揭發葛林戴華德，紐等打開由邦媞帶嚟現場嘅行李箱，攞出倖存嘅另一隻麒麟。麒麟先向鄧不利多鞠躬，鄧不利多拒絕做首領之後佢又向桑托斯鞠躬。葛林戴華德怒火中燒，試圖殺死魁登斯，阿不思同阿波弗出手保護，阿波弗救走咗阿留思，而阿不思同葛林戴華德嘅咒語撞埋一齊，解除咗佢哋之間嘅血盟。


2016年7月，導演大衛·葉斯確認J.K. 羅琳已經有第三輯電影劇本嘅構思。同年10月，據報導《怪獸系列電影》將會有五部電影，羅琳、David Heyman、Steve Kloves、Lionel Wigram做監製，而艾迪·烈柏尼會回歸，做呢個系列嘅主角紐特·斯卡曼德。


2019年2月7號，據透露電影嘅背景設喺1930年代，故事講述巫師世界捲入第二次世界大戰，除咗頭兩集講過嘅美國同英國嘅魔法政府之外，仲講埋不丹、德國同中國嘅魔法社區。同年11月，華納兄弟發佈一份新聞稿，宣佈電影劇本由羅琳同克羅夫斯一齊寫，第三部電影設定喺巴西，主要拍攝地點會係巴西里約熱內盧，並且會喺2020年春季開始製作，之前曾經擔任《哈利波特》電影編劇嘅史提夫·克羅夫斯將會以聯合編劇嘅身分加入。


2020年3月，據報導祖迪·羅、尊尼·特普、艾薩·米勒、艾歷遜·蘇度、丹·方格、Callum Turner、嘉芙蓮·禾達史東、艾迪·烈柏尼都確定咗會做返上一集嘅同樣角色。金秀賢做嘅蛇女納吉尼並無喺第三部出現，有推測話可能因為拍攝檔期係佢啱啱生完個女嘅時間，亦都有推測話本來第三部劇本就係無納吉尼呢個角色。


同年11月，尊尼·特普宣佈因為佢同英國太陽報嘅官司導致公眾形象欠佳，被華納兄弟要求辭演。佢喺開拍之後淨係拍咗一場戲，但係佢嘅合約寫明無論套戲拍唔拍得完都要出糧畀佢，而據報佢嘅片酬係大約1000萬至1600萬美金之間。


主體拍攝最初定喺2019年7月開始，但係喺2019年1月，由於《怪獸與葛林戴華德之罪》嘅票房比預期少，華納兄弟宣佈為咗有更多時間完善劇本同埋計劃好未來嘅電影，製作被推遲至2019年尾。2019年10月，丹·方格話第三部電影嘅主體拍攝會喺2020年2月開始。


之後主體拍攝就定咗喺2020年3月16號開始，但係因為武漢肺炎肆虐，華納兄弟推遲咗電影嘅製作。2020年8月20號，電影獲確認會喺9月喺英國開始拍攝。拍攝喺9月20日正式開始，並有採取安全預防措施，以確保演員同工作人員免受武漢肺炎嘅傷害同日，烈明尼證實電影已經開始拍攝。


2021年2月3號，一名工作人員嘅武漢肺炎檢測呈陽性，喺英國華納兄弟利維斯登工作室嘅拍攝工作被暫停。雖然呢部電影以柏林同不丹為背景，但並唔係喺真實地點拍攝。佢哋喺利夫斯登華納兄弟工作室嘅外景同攝影棚到被重新構想同埋重建。


《Hedwig's Theme》係美國作曲家約翰·威廉士為《哈利波特系列電影》譜寫嘅主旋律，成日被睇做整部系列電影嘅音樂化身，亦係呢部系列電影入面最出名嘅配樂。個名係嚟自《哈利波特》系列入邊主角哈利·波特隻貓頭鷹嘿美。


按照傳統說法，佢係克里特國王彌諾斯嘅妻子帕西淮同克里特公牛發生反常性關係而生出嚟嘅怪物。喺彌諾斯同佢兄弟爭奪王位嗰陣，海神波塞冬曾經喺海上送咗一隻純白色嘅公牛畀佢。彌諾斯本來應承會用隻牛作為祭品獻番畀佢，點知彌諾斯貪隻牛靚，自己收埋重獻咗另外一隻。


雅典人被迫進貢童男童女嘅原因係對彌諾斯之子安德洛革俄斯的死亡負有責任。安德洛革俄斯因為在泛雅典娜節運動會上獲勝，而被嫉妒的雅典國王埃勾斯殺死。彌諾斯欲為兒子復仇，遂向雅典開戰。結果雅典人大敗，被迫投降，並許諾每年向克里特進貢七對童男童女，以供彌諾陶洛斯食用。


希臘神話中嘅著名英雄、埃勾斯之子忒修斯自願作為童男之一前去克里特，以圖除掉這個怪物。他和父親約定，如果成功地殺死了怪物，就在返回的時候于船上懸掛白帆。忒修斯來到克里特後，彌諾斯的女兒阿里阿德涅愛上了他。


阿里阿德涅為使愛人免於一死，指點他在迷宮裡不會迷路的方法。在大多數版本的神話里，阿里阿德涅給了忒修斯一個線團以使他可以標記出走過的路。忒修斯成功地在迷宮中找到了彌諾陶洛斯並將其殺死，然後領著其他人走出了迷宮。


由於克里特島發現了米諾斯文明的大規模遺址，人們已經注意到神話與考古發現之間的聯繫。所謂「迷宮」可能就是對遺址中的宮殿部分的誇張描述，該建築結構非常複雜。另外，考古學家指出了米諾斯文明中具有宗教意義的公牛符號，以及該文明著名的跳牛運動。


《伊里亞德》又譯成《伊利昂紀》，係古希臘詩人荷馬嘅敘事史詩。係重要嘅古希臘文學作品，與《奧德修記》同為西方經典之一。根據有荷馬史詩人物圖像嘅花樽生產時期、第啲引用爾首詩嘅希臘詩歌撰寫日子推斷，本史詩應完成向公元前750或725年上下。


奧德修斯一心想返屋企見老婆同仔，所以就即刻郁手整咗隻筏，然後啟航返屋企。喺呢個時候，同奧德修斯有仇口嘅海神普西頓見到奧德修斯重獲自由就發爛渣，施法製造大浪打沉奧德修斯隻筏。奧德修斯死唔去，仲一路游水游到去斯加利亞島嗰度，一上岸就攰到暈低咗。


第二朝，奧德修斯一醒就見到斯加利亞島嘅公主瑙西卡。瑙西卡話自己之前嗰晚夢見雅典娜叫佢去海邊，嚟到海邊就搵到不醒人事嘅奧德修斯。奧德修斯哀瑙西卡幫手，瑙西卡就帶奧德修斯去見佢嘅父皇同母后。國王唔知奧德修斯係邊個，但得知奧德修斯嘅處境就肯派艘船送佢返屋企。


奧德修斯一路走一路大聲噉笑獨眼巨人，途中提到自己個真名係乜。出乎所有人意料嘅係，原來獨眼巨人係海神普西頓個仔，佢知道咗奧德修斯係邊個，就向佢阿爸祈禱。普西頓聽到個仔嘅祈禱，知道自己個仔盲咗，就勃然大怒，施法咒奧德修斯，咒佢要十年都冇得返屋企。


奧德修斯唔怕色琦嘅巫術，就攞住劍迫色琦解除佢手下中咗嘅咒。色琦唯有幫佢哋解咒。後嚟色琦色誘奧德修斯同佢啲手下，仲令佢哋喺色琦島留低咗一年咁耐，期間兩方化敵為友。而到咗最後，色琦點條航線畀奧德修斯行，教佢哋去搵先知泰里西亞斯。


奧德修斯同佢啲手下渡洋去到世界最西邊嘅港口。佢哋喺嗰度行召魂禮，見到先知泰里西亞斯嘅靈魂。泰里西亞斯開口，話奧德修斯可以返屋企，但係就警告佢哋，叫佢哋要忍口唔好捉太陽神希路斯嘅聖牛嚟食，如果佢哋忍唔住口，奧德修斯嘅船同手下都會消失。


奧德修斯心知神牛唔食得，就走咗去祈禱。佢估唔到嘅係，佢啲手下竟然唔聽先知嘅警告，走咗去捉神牛嚟食。希路斯大發雷霆，要求宙斯好好噉懲罰佢哋，宙斯一發威，奧德修斯同佢班手下就遇到船難，架船沉咗，除咗奧德修斯之外所有人都浸死晒。


斯加利亞島嘅人聽到奧德修斯喊住噉講佢嘅遭遇，就心生同情。班島民送咗啲財寶畀奧德修斯，仲連夜將佢送咗返去伊法基島嘅隱藏港口嗰度。奧德修斯一醒就見返佢嘅好朋友雅典娜，由雅典娜口中得知自己的確係返咗伊法基島。


雅典娜跟住就郁手施法，將奧德修斯得到嘅財寶收埋，又將奧德修斯變咗做一個年老乞衣噉嘅樣。奧德修斯跟雅典娜返去宮殿，見到潘妮洛普嗰班追求者點樣連日喺宮殿度開 paa1 ti4 噉款搞到宮殿立立亂，又得知班追求者點樣連番搔擾佢老婆。


就喺呢個時候，王子鐵利馬庫斯由斯巴達坐船返到伊法基島。班追求者嘗試埋伏鐵利馬庫斯，但鐵利馬庫斯成功避開咗佢哋嘅埋伏。然後鐵利馬庫斯就撞返佢父王同雅典娜，兩父子重逢，而且兩人亦同意班追求者做咗咁多惡行，一定要重罰。


內容講述先知約拿唔聽上帝嘅話，無去將上帝要毁滅尼尼微城嘅警告傳畀嗰處嘅人。尼尼微係以色列嘅敵人亞述帝國嘅首都，約拿因爲唔願意尼尼微人被拯救，所以唔肯去尼尼微城畀警告，就想偷偷走去他施。點知經過一連串戲劇性嘅事發生之後，約拿終於勉強服從命令，去咗尼尼微。


自然神源自原始社會嘅後期，將駕馭唔到嘅自然體、自然力演化做神，喺拜物教初期，直接將自然體，好似火、雷、水、太陽等直接加人格化，認為佢哋本身係有意志同生命，之後甚至都神化動物植物，隨著啲人嘅抽象能力增強，神靈獨立喺自然物體嘅觀念都逐漸萌生。


社會神將社會現象或者力量人格化，源自原始社會後期，係自然神嘅演化，隨著生產力嘅發展同社會結構複雜化、階級化，人唔再係一個個嘅個體，社會力量都俾人話係理解唔到同唔到以駕馭嘅力量，好似戰神、愛神、財神、地域守護神、行業神等等。


類似瀕死體驗嘅體驗喺人類史早期經已存在，但呢種體驗要去到 1890 年代初先至引起學界注意。當時有心理學家研究一啲差啲冇命嘅人嘅體驗－呢啲人可能由高處跌落嚟、差啲浸死、上陣打仗... 等等，但最後大難不死。


不過有打後嘅研究試過睇咗 154 個 NDE 個案，指出唔係個個都會經歷呢五個階段嘅，例如佢哋樣本入面有 20% 嘅人冇經歷「感到平安」嘅階段，而且有唔少人嘅 NDE 係以「同身體分離」做起始嘅－嗰五個階段嘅先後次序並唔固定。


三及第係一種夾雜文言、書面語及同埋廣東話嘅一種書寫文體。三及第早就嚮清朝出現，好似係招子庸作嘅粵謳，又或者邵彬儒作嘅《俗話傾談》都係用三及第嚟作嘅。而呢種三及第喺 1940年代至到 1960年代嘅香港新聞紙好流行。


僱傭係人力資源上嘅關係，一方去搵另一方幫手做嘢，符合要求就會畀酬勞，會通過簽僱傭合約去確立關係。請人嗰方叫僱主，畀人請嗰方叫僱員。皆因僱員做嘢可以叫做打工，所以佢哋又叫做打工仔。僱員可以用職業去做分類。


履歷，又叫履歷表，係個人學歷同工作經驗嘅簡要陳述，通常用喺搵工、升學，希望可以得到見工或升學面試嘅機會。除咗叫履歷，好多時都會用英文 résumé 或者拉丁文 curriculum vitæ，或者就咁簡稱 CV。


履歷記載一個人嘅教育學歷、專長同埋工作經驗，有時會補充個人特質、興趣或期望等。主要目的通常係搵工或升學嘅人希望得到面試機會嘅工具，亦都係一份公司人事部或教育機構篩選候選人嘅程序之一，所以履歷非常重要。


學術界用嘅履歷表同一般嘅履歷表唔同，工作經驗部分會詳細寫低哂所有做過嘅學術職位，亦即係唔會撮要。其他部分包括發表過嘅學術論文、發表過嘅研究海報、出過嘅書、攞過乜嘢資助、喺乜嘢委員會或者學術研討會服務過等等，不過呢啲部分可以撮要。


中華人民共和國實施戶口制度同檔案制度，令中國居民嘅遷徙自由同工作自由好有限。因此政府開設嘅職業介紹所／人才市場，除咗幫人搵工，有啲會有「集體戶口挂靠」、「檔案挂靠」呢啲中國先有嘅服務，而且通常要收貴到飛起嘅服務費。


假設多數受試者都係願意同有能力俾準確資訊嘅話，呢個性格測驗上嘅分數理應會一定程度上噉反映一個人幾容易驚。呢類性格測驗雖然話唔係完全靠得住，但經已相當有用－例如有個能夠「多數時候都準確噉量度」到外向度嘅問卷，而研究又發現外向度喺某啲情況下能夠預測一個員工嘅工作表現，噉呢個問卷就會喺管理上就有可能可以攞嚟幫手度請員工上嘅考量。


無論男性女性，歷代西裝款式發展都向簡便發展，着套裝嘅場合亦都越嚟越少。而家一般淨係得正式或者商務場合、唔着唔得嘅時候先會着套裝，西裝唔再係日常服飾。1990年代起，北美洲有唔少商業機構都開始接受員工着便服返工。


現代西裝出現之前，近代西方男性出席商務場合着嘅套裝，有一件又長又厚嘅黑色外套，叫做frock coat。直至19世紀末期，美國人開始改着啲輕便啲、只係長到腰位嘅外套，叫做sack suit。咁成為咗非正式、非勞動場合嘅日間標準裝束，即使係最樸實嘅男性亦會有套咁樣嘅西裝，等喺星期日返教會嘅時候着。


另一方面，晚間套裝亦都發展出一種非正式裝束。原本嘅燕尾服演變出小晚禮服。時至今日，小晚禮服甚至取代咗燕尾服，成為出席晚間場合嘅標準裝束，而歷史較長嘅燕尾服只係留喺最莊重嘅場合着，例如宴會、音樂演奏會、受勳儀式咁。


20世紀初，由外套同裙組成嘅套裝成為咗西方女性日間嘅日常服飾，適合返工同平時着。相比男性套裝，女性套裝物質輕柔啲，裁剪亦都貼身啲，突顯女性身型通常充滿曲線感嘅姿態。1960年代開始出現配褲嘅女性套裝，但係被社會接受做返工衫嘅過程就比較慢。


領呔一般係個人品味，但嚴肅穿著嘅話可以概括出幾項要點。呔嘅頻色應該深色過底下件恤衫，同時唔應該同色。條呔最好可以襯托返件恤衫或者套裝嘅顏色。總括嚟講，出席嚴肅場合或者宴會唔應該打顏色鮮豔或者圖案誇張嘅呔，不過點先算鮮豔、誇張就見仁見智嘞。


男裝一般着長袖布質縫製嘅恤衫，所有鈕由領到恤衫最下低全部扣好。恤衫要燙整齊，束入條褲入面。一般傳統恤衫係淺藍或者白色，當中以白色最保守。有法式袖口嘅恤衫算最正式，呢種恤衫個袖口會另外用釦或者絲帶扣扣好，而唔係用一般連埋紐嘅恤衫。


襪應該同長西褲顏色一樣，咁會令對腳顯得更修長，亦都令到唔夠長嘅西褲管冇咁顯眼。一般顏色有黑色、灰色、海軍藍。如果冇相同顏色嘅襪，襪就應該深色過條西褲，以達到類似效果。有圖案嘅襪，底色應該同件套裝嘅顏色相配。


係咪纜皮帶係個人選擇，但係應該同對鞋相襯，一般有黑色、啡色咁。淺啡色嘅皮帶比較適合非正式商務服裝。皮帶扣應該係金色或者銀色。套裝其他金屬配飾，好似袖釦、呔夾、錶等等，應該同個皮帶扣襯返。對鞋唔應該橡膠底，最好係皮鞋，優質皮鞋可能會用木嚟整鞋踭。


20世紀，歐洲嘅政治同社會地位喺世界各地都屬強勢，所以西裝成為咗通行世界各國嘅商務同正式服裝。因此，拒絕着西裝就可能成為咗反對歐洲或者主流文化嘅象徵。一啲非洲或者中東國家嘅領導人，會着返自己國家嘅民族服裝代替西裝，或者好似古巴嘅卡斯特羅咁着軍裝嚟代替。


現代標準粵語嘅元音有學者認為有8隻，有學者認為有11隻。有學者認為，粵語元音有長短對立，但亦有學者認為，粵語「長元音」同「短元音」之間有音質差別，而唔單止係長短分別。此外，其中兩隻元音有人認為係/e/同/o/，亦有人認為係/ɪ/同/ʊ/。


The initials ch and ts are constantly confounded, and some persons are absolutely unable to detect the difference, more frequently calling the words under ts as ch, than contrariwise.


齦齶擦音同捲舌擦音喺普通話中互補分佈，其中齦齶擦音以前只發生/i/同/y/前，然而，普通話亦保留咗介音/i̯/同/y̯/，正如上述所舉例子。廣東話喺某啲時候喺佢歷史上已經失去咗介音，講話者降低咗區分某啲義音字嘅能力。


喺現代香港，好多年輕講話者都唔分某啲音素對，例如泥母/n/同來母/l/，並將一種合併到另一種，一律讀嗮/l/。雖然通常認為爾樣嘢唔正式，譴責為「懶音」，但係真係變得越來越普遍，又影響其他粵語地區，但係唱歌嗰陣，大多數啲歌手都有分/n/同/l/。


白話文，又叫語體文，係指以啲漢語族語言嘅口語做基礎，經過加工嘅中文書面語。日常生活寫嘅中文，大多數係官話白話文。而唔係用官話白話文寫嘅中文，係古時嘅文言文，抑或係粵語白話文，又或係吳語白話文，甚至係閩南話白話字嘅文。


進入到明朝陣時，言文分離條罅麓已經十分之大，同時各埞方啲漢語逐漸透過民歌或者喺曲藝從屬位置破露嘅形式𨂾上檯面。就好似民歌着記落《詩經》裏頭一樣噉，粵語口語着記落木魚歌，而吳語口語亦都得作爲說書亦即係後尾評彈嘅一部份傳播出去，啲分別着認爲係後尾廣白、蘇白文學嘅開始。


同時，上海小說似《人間地獄》當中嘅吳語成分都少唨好多。跟尾，雖然有前佢幾年嘅本《吳歌甲集》嘅廣受歡迎做墊，《吳歌乙集》喺付印陣時就撞到風波，因爲其中啲「猥褻歌謠」令到經手人捱從中山大學開除。最終喺 38年本吳語味已漮嘅《亭子間嫂嫂》之後，吳語小說即宣告斷絕。


會議又叫開會，係指有組織、有領導、有目的嘅議事活動，係喺限定嘅時間同地點，按照一定嘅程序進行。會議一般包括議論、決定、行動三個要素。因此，必須做到有會又有議論、有議論又有決定、有決定又有行動，唔係嘅話就只係傾閒偈或者係討論，唔能夠成爲會議。


開會前需要先預備會議議程，係會議全部程序嘅安排，將成個會議進行嘅過程，包括報告事項、討論事項等各項內容順次序列出嚟，作為開會嘅依據。會議議程應該要簡潔同有條理，將會議中涉及嘅項目逐點列出嚟，務求令到會議可以有次序同高效率噉進行。


矩陣式管理係一種源於 1950 年代、喺 1970 年代開始盛行嘅管理方式。一個採取矩陣式管理嘅組織會好似打前嗰啲噉，按功能－研發、市場研究、人力資源同財政呀噉－分做若干個唔同嘅部門，同時個組織做緊嘅嘢會分做若干個項目，每個項目都可以跨越幾個部門，由某一個老細帶領，於是個組織嘅每一個個體都會有一個主要老細，但同時又會為第啲老細搞項目，唔係好似金字塔式管理噉，每個個體淨係屬一個部門，淨係使向一個老細報告。


畫做圖嘅話，矩陣式管理會出好似下圖嗰個矩陣，橫行表示部門，直行表示產品，每一個項目都可以由多個部門嗰度搵人幫手做。矩陣式管理俾人指係能夠結合「功能性分部門」有嘅效率同埋「一人同時做幾樣功能」有嘅彈性，喺廿一世紀初嘅管理界開始受到重視。


抽象啲噉講，一個社會網絡可以想像成若干個節點，每個節點代表咗一個個體，是但搵兩個個體嚟睇，佢哋之間可以係「冇連繫」或者「有連繫」，而唔同嘅連繫喺特性上可以唔同，例如「兄弟」同「朋友」係唔同類型嘅連繫。


對組織嘅分析包括諗個組織入面嘅社會網絡係點嘅樣以及係每個組織成員嘅網絡有乜特性，例如一個人嘅社會網絡成員嘅多樣性會影響嗰個人諗嘢－有管理學嘅研究指，興同好多唔同類嘅人做朋友嘅組織成員比較多接觸到個組織入面唔同部份嘅人，所以會比較有能力影響一個組織點樣處理組織內部嘅矛盾。


基本嘅工作特徵理論仲進一步噉提出，上述呢四個因素都係傾向有正面影響嘅－一份工嘅自主性、技能多樣性、作業顯著性以及回輸同「正面結果」大致上成正相關，即係話喺一般情況下，呢啲因素數值愈高，啲員工就愈傾向表現好、有工作滿足感、而且亦都冇咁易出現曠工嘅情況。


學習嘅現象無處不在－例子有喺教育上，學生會隨老師嘅教導而學到知識同技能，而佢哋嘅某啲行為指標理應會隨住學習有所變化，例如一個學生學木工，如果佢真係學到嘢，噉佢應該會愈嚟愈識做，而佢知識技能嘅增長理論上會反映喺「做一件木工作業嘅速度」同「做木工作業嗰陣嘅犯錯率」等嘅變數上－即係話呢啲數值會隨時間而變化，所以學習嘅現象可以抽象化噉當做一條表現指標隨時間改變嘅曲線，呢種曲線就係所謂嘅學習曲線。


機械學習上嘅學習曲線一般做法係，搵某啲指標做「個機械學習程式表現有幾好」嘅指標，例如係「個程式預測未來嗰陣，佢做嘅預測同實際數值之間嘅差距」，然後用呢啲指標做 Y 軸，總共讀取咗嘅個案數量做 X 軸。


中級管理人員比較少同前線員工直接接觸，但係會指揮第一層嘅管理人員做嘢，而頂層嘅管理者問起責上嚟會問佢哋。中層嘅管理者會花時間做組織同指揮嘅功能，佢哋嘅角色強調執行上頭俾嘅有關成個組織嘅計劃同政策，會幫手將資訊由上頭傳到去個組織嘅基層嗰度，而最緊要嘅係，佢哋會激勵同引導第一層嘅管理者。


佢哋負責控制同監管成個組織嘅運作，會喺頂層嗰度設定策略計劃、公司政策、同埋為個組織嘅整體方向做決策。佢哋亦都可能會喺動員外界資源上扮演主導嘅角色。呢啲頂層管理者要向股東、社會大眾、同埋監管企業嘅公共組織負責，亦都因為噉，頂層管理者好多時會做個組織對外界嘅「面」，令到大眾將佢同個組織聯想埋一齊。


董事會嘅成員主要係一啲對股東有受託人式責任嘅非行政人員，喺多數嘅牟利組織當中都係比較少參與個組織嘅日常運作。據估計，財富美國五百強入面嘅公司嘅董事平均每個禮拜用 4.4 個鐘頭做董事會相關嘅工作，而喺 2016 年佢哋平均年薪係 245,000 美元。


董事負責設定組織嘅策略、做啲好似買起第啲公司等嘅重大決定，仲會幫手請或者炒啲頂層管理人員，而事實係，對於做行政總裁嘅人嚟講，「要點樣應對董事會」係一個大問題，有近期嘅調查顯示，行政總裁最常俾人插嘅係「唔識應對啲董事」。


一般情況下，董事長對內為股東大會、董事會及常務董事會嘅最高負責人，對外代表公司，係公司「所有權」嘅代表，類似古代君主嘅概念，係咪係公司虛位元首或握有實權，要依據各家企業嘅實際情況而定。根據中華民國公司法，董事會由董事長召集，如要召開非例行性嘅股東大會，一般都只可以由董事長召集。


一位強大嘅董事長，可能擁有一家公司內真正嘅生殺大權，呢種大權有時候來自佢掌握嘅多數股份，有時候來自佢嘅人脈資源，或者來自佢早年積累嘅威信，如果係咁，董事會只不過係佢嘅傀儡，總裁／總經理同執行長都必須向佢交代。


但事實上，部分公司嘅董事長只係一種榮譽性職務，就似君主立憲制下嘅皇室或係「虛位元首」一樣，擁有無比尊榮嘅地位，但從來唔講有份量嘅嘢，喺公司內嘅實質地位並非舉足輕重。尤其係資產特別巨大、股權特別分散嘅公司，各大股東及行政人員嘅關係非常複雜，董事長只係一個德高望重、用來維持局面嘅職位嗻，除咗召開董事會外，冇任何實質上嘅權力，喺呢個情況，主要權力集中喺總裁或執行長身上。


不過都有好多公司嘅創辦人會擔任董事長兼總經理／總裁或董事長兼執行長，將大權獨攬於一身。喺台灣，董事長係公司三長之首，另二為執行長、財務長或營運長。喺香港，董事長兼任公司執行董事者稱為執行主席 ，擔任公司非執行董事則稱為非執行主席 。


喺日韓企業當中，President等同社長職稱，且日韓中小企業唔一定設有會長同董事會，所以President喺日韓有可能係指中小企業負責人。當President作為公司負責人職稱使用時，則General Manager就會成為總經理嘅英文職稱，簡稱GM。


各國中小企業或者新創立嘅公司，都唔一定有董事會，企業「所有權」同「經營權」集中喺創辦人或者負責人一人身上，呢個時候President職稱就代表公司實際負責人。呢個都係造成中文裡President成日誤譯為「董事長」，搞到同總裁、總經理職位嘅名混淆嘅原因之一。


喺台灣中小企業中，公司負責人係由股東推派出至少一位董事，但都唔一定設有董事會或董事長。所以好多台灣中小企業實際負責人同日韓中小企業一樣係President。但民眾普遍慣稱公司負責人為「董事長」，因此成日出現President誤翻譯為董事長嘅情形。


顧客關係管理係網上生意嘅一環。呢樣嘅係講，一間公司點樣去做，先至同到客維持好嘅關係，畀嘅嘢啱客嘅要求。要做到呢樣，就要得到客嘅資料先，重要記低佢，同埋分析。雖然呢樣嘢睇落唔使電腦都做到，但係無電腦就會好晒時間先有結果。


配置管理係工程學同產品設計上嘅一個工序，指一路睇實一隻產品嘅表現同埋隻產品嘅表現點樣隨時間而變化。例如開發軟件嘅人一路睇實每一次郁手改變開發緊嗰隻軟件「係喺邊個時間點改過嚟」同埋每次改咗之後「隻軟件嘅表現有咩變化」等嘅資訊。


呢三大因素好多時都相輔相成－一個人有動機做嘢，佢就會日積月累噉學到更多嘅知識，而一個人知識增加又有可能令佢學識更多唔同嘅諗嘢方式，一個人嘅諗嘢方式又有可能會影響返佢嘅動機轉頭－例如一個人成日都諗住做嘢係要搵一個正確答案嚟搵錢嘅人，內在動機應該唔會好高。


策略管理係管理學一個子領域，研究點樣組成同執行由所管理嘅組織嘅最高層管理者決定個組織嘅目的同策略。策略管理係廿一世紀管理學嘅一個重大課題，係稍為高層啲嘅管理人員都要起碼參與嘅一樣工作，指幫個組織度成個組織嘅大方向，涉及班管理人員諗嗮成個組織有乜資源同埋個組織嘅整體目標，分析內在同外內環境，並且制定一套「要點樣做先可以有效運用手上嘅資源達到組織目標」嘅政策，跟手再動員個組織嘅資源去執行呢套政策。


競爭優勢係策略管理上最基本嘅概念之一，指令到一間公司成功噉喺競爭當中打低對手嘅因素。最簡單直接嘅競爭優勢係以更平嘅價格提供更優質嘅貨品同服務，靠噉嚟吸引消費者買自己嘅貨品服務，從而令自己賺取到更大嘅利潤，而要達到呢種競爭優勢又有好多途徑，例如產品設計嘅工序會決定貨品服務嘅質素，因而會影響間公司嘅競爭優勢。


噉佢哋嘅呢啲能力就算係佢哋嘅核心能力。管理學上一般認為，一間公司喺做策略性嘅決定嗰陣，需要認清自己嘅核心能力，理解到邊啲情況自己有能耐打低競爭對手、邊啲情況自己會輸，而遇到後者嘅情況嗰時就需要退讓，用守勢減低損失。


策略計劃係指一啲諗策略並且實行策略嘅系統性方法。管理學上有好多策略計劃思考框架，一套噉嘅思考框架好多時係由學者進行研究之後諗出嚟嘅形式化程序，旨在教管理者等嘅人制定策略主要需要考慮乜嘢因素、要點樣分析手上嘅數據、仲有係分析過後要點樣執行套策略呀噉。


因為噉，可持續嘅競爭優勢必定源自一間公司有啲資源係佢同行冇嘅，而噉亦都表示，喺一間公司嘅決策者喺分析要點樣得到競爭優勢嗰陣，第一樣要諗嘅就係自己有嘅資源當中有邊一啲係同行冇嘅以及自己點樣防止呢啲資源流去同行嗰度。


經驗學習曲線係工業上會用嘅一種數學模型，表達產量同經驗之間嘅關係。喺 1936 年，有美國嘅航空工程專家喺度研究工人組裝飛機嗰陣嘅生產效率，佢哋由得到嘅數據當中發現咗所謂嘅「80% 學習曲線」法則，指出喺航空工業當中，組裝飛機嘅工人會愈做愈熟手，而隨住工人學習，組裝飛機嘅成本平均會下降 20% 左右。


微觀管理喺管理學上係指管理者緊密噉控制員工做嘢，通常最少會每日都直接提醒員工做嘢提幾次，甚至要員工喺管理者一路睇到嘅環境下做嘢。微觀管理俾好多人覺得係令員工冇自由嘅管理方式，所以唔少管理學者都唔鍾意呢種管理方式。


宏觀管理喺管理學上係指管理者由遠距離管理員工做嘢嘅管理方式。採用宏觀管理方式嘅管理者會俾員工比較大嘅自由，會對員工講清楚要做嘅嘢同埋定時定候睇員工嘅進度，不過唔會指明達到目的嘅方法，俾員工自己揀要點達成老細想佢哋達到嘅目的，亦唔會一路望住員工做嘢。


科學化管理喺廿世紀早期算係好革命性嘅創新，令到員工由「樣樣工作都做啲」變成專化噉做某啲特定工作，亦都導致咗管理人員開始留意唔同員工嘅專長。某程度上，科學化管理令到管理學開始將員工視為獨一無二嘅個體，令到員工訓練變成一樣個人化嘅嘢。


跟住研究者就會用嘗試做啲嘢嚟驗證呢啲理論－佢哋會去收集數據，並且用搵到嘅數據做假說檢定，睇吓佢哋嗰啲理論作出嘅預測正唔正確。喺廿一世紀初，組織論研究成日用嘅方法有搵組織嘅成員做面談、用問卷調查訪問組織嘅成員以及係分析政府數據庫當中有關「呢間呢間公司喺邊年做咗啲乜」嘅數據.


曾認為對方呃佢，於是响隨後嗰兩個鐘頭，喺賭場內不斷就此質疑，並要求攞出證據，可惜不得要領。職員就送出貴賓卡同直升機機票，游説佢袋住先，遲啲再投訴。曾喺無奈之下簽字就範，職員連收據都唔畀張，就由後門送咗佢走。


佢向賭場投訴多次都冇用，就揾博監局，不過一直冇回音。响2010年11月12號，再去了解時，曾得知單投訴排緊隊等處理，於是向崔世安遞信，要求討回公道。佢已經得到嘅獎金，部份用咗嚟還債，其餘嘅喺奔波於香港同澳門期間已經使嗮。


响2008年8月，綽號福建霖嘅江湖男猛人喺金沙娛樂場玩老虎機，多次擊中由之隨時可以贏大錢嘅特別獎「freegame」，然而個屏幕忽然之間唔妥，機械亦轉唔停。賭場職員打開架機檢查嘅同時，屏幕資料洗走哂。


不過，視像遊戲明顯受歡迎過聽覺遊戲－人係一種好依賴視覺嘅動物，傾向用視覺做感知外界嘅主要感官，所以喺廿世紀至廿一世紀初，主流嘅電子遊戲近乎冚唪唥都係偏向靠視覺嘢嚟刺激玩家嘅。因為噉，响日常用語當中，啲人好多時都當正「電子遊戲」同「視像遊戲」係同義詞咁滯。


視像遊戲定義上就係用圖像嚟將隻 game 呈現俾玩家睇嘅電子遊戲。廿一世紀嘅視像遊戲都會用喺行嗰陣接駁住個熒光幕，將訊號傳去用個熒光幕嗰度，教個熒光幕顯示遊戲畫面俾玩家睇，當中家用遊戲機通常會係用條線駁住個喺部機外嘅熒光幕，而手提遊戲機同街機通常會有個熒幕內置咗喺部機嘅表面嗰度。


呢啲硬件嘅質素會影響啲遊戲玩起上嚟嘅幀率、色彩深度同埋解像度，畫面嘅質素又會影響玩家嘅投入程度。因為噉，設計同製作視像遊戲嘅工作者喺做嘢嗰時梗要考慮埋呢啲硬件因素，而電腦圖像相關嘅技術亦都因而廣受視像遊戲產業工作者嘅關注。


疊代設計係設計上常用嘅手法，而廿一世紀初嘅遊戲製作主流就係用呢種方法嘅。呢種方法強調係噉整原型同埋進行測試，喺測試當中睇吓件成品有冇問題，如果搵到有問題嘅就要改，重複噉樣做，一路直至件成品出得街為止。


廿一世紀初嘅遊戲設計同製作亦都開始重視遊戲分析嘅思考。遊戲分析指用某啲方法攞取有關「隻遊戲運作起上嚟係點」嘅數據，跟手再對啲數據進行分析，評估隻遊戲使唔使改。遊戲分析常見於電子遊戲嘅製作－製作組可以將個遊戲程式編寫成曉自動噉將數據傳返去製作組手上，令到分析起上嚟更容易。


電腦圖像呢家嘢係喺 1960 年嗰時由美國圖像設計師威廉·費他同佢嘅同事搞起嘅。及後電腦圖像大幅度噉改革咗好多行業，好似係電子遊戲產業呢個大行業，就係因為有電腦圖像先至搞得成嘅，而拍戲同圖像設計等嘅領域亦都因為電腦圖像嘅技術而多咗好多花款。


到咗廿一世紀，第一同第二意義上嘅電腦圖像周圍都係，喺電視、報紙、各種嘅大眾媒體同埋醫療上嘅程序都會用到，而喺科研上一幅整得靚嘅電腦圖像可以用嚟清楚噉表達啲數據，令到啲數據更加容易明同詮釋，而且又可以用嚟將研究緊嘅現象以視覺形式呈現出嚟。


因為電腦圖像咁有經濟價值，社會對識整電腦圖像嘅人才嘅需求開始提升，而電腦圖像學亦都變成咗電腦科學一個好緊要嘅子領域。喺廿一世紀頭，電腦圖像學嘅發展仲勁到開始有咗一啲子領域，好似係科學視覺化噉，就專門研究點樣有效同準確噉用電腦圖像模擬現實世界嘅現象，例如係建築物、天氣同人體呢啲嘢嘅視像化。


一幅點陣圖由若干粒像素組成。一部電腦所顯示嘅點陣圖每一幅都係由一大柞像素所組成嘅，每一粒像素都有一個坐標記住佢喺邊個位置，並且有一隻色水，隻色水係由唔同濃度嘅紅、綠、同藍結合形成，從而一齊組成一幅圖。


），解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。


電腦圖像學界有研究唔同嘅方法嚟向部電腦表示一點嘅顏色。頭先提到嘅紅綠藍色彩模式係最常用嘅，幅圖每點用三個由 0 到 255 嘅數嚟表達嗰點有幾多紅幾多綠同幾多藍，但電腦圖像學界仲有第啲方法嚟向部電腦表示一點嘅顏色，例如 HSV 色彩模式噉，都係用三個數字代表一點嘅顏色，不過三個數字代表嘅唔係紅綠藍嘅濃度，而係代表


精靈圖係指一啲用嚟結合埋一齊，並且產生一部大嘅景嘅 2D 圖像。例如係喺一隻 2D 嘅超級瑪利奧電子遊戲入面，個遊戲嘅程式會內含主角嘅精靈圖同埋啲怪獸嘅精靈圖，而個主角瑪利奧嘅精靈圖又會包含咗例如佢企喺度嗰陣嘅樣、佢行路嗰陣嘅樣、同埋佢跳嗰陣嘅樣等等。


精靈圖喺廿世紀嘅電子遊戲當中極之常見，好似係超任時代嘅遊戲多數都係用精靈圖嚟代表隻遊戲啲人物嘅。但由廿一世紀開始，電子遊戲產業變成以 3D 圖像做主導，會用精靈圖嘅遊戲已經買少見少，多數都係喺一啲運算能力冇咁勁嘅平台上面出嘅遊戲嗰度先會見到，好似係手機遊戲噉。


3D 電腦圖像會要部電腦記住一啲 3D 嘅圖像。呢啲圖像會要求部電腦記住 3D 嘅資訊，即係長度、闊度、同高度－相比之下，2D 嘅圖像淨係使部電腦記住一幅圖像長度同闊度。3D 電腦圖像嘅處理會用到一啲 2D 圖像會用嘅技術，但又會涉及一啲 2D 圖像唔需要嘅技術，例如係彩現噉。


線框模型係 3D 模型嘅一種。呢啲模型會用類似上面嗰段 VRML 碼噉嘅源碼，話俾部電腦聽件物體有邊啲邊，每條連接住兩個喺數學上連續嘅平滑表面，又或者俾部電腦知件物體有邊啲頂點同每隻角嘅位置坐標以及邊啲角之間有邊，再俾部電腦喺要睇個模型嗰陣按某啲法則做彩現，砌個模型俾個用家睇。


線框模型淨係考慮角同邊，唔似得多邊形網格噉會講埋表面嘅色水同光源等嘅資訊，所以一旦一個線框模型做咗彩現，望落會好似用鐵線幫件物體整咗個模型噉。如果喺個線框模型上加色水同光源等嘅資訊，就會變成一個完整嘅多邊形網格。


多邊形網格係完整過－即係更加接近出得街嘅完成品－線框模型嘅 3D 模型。呢啲模型又係會用類似上面嗰段 VRML 碼噉嘅語言，話俾部電腦聽個模型有幾多個角、每隻角嘅位置坐標、每兩個角之間有冇邊、同埋塊表面係乜嘢色水呀噉。


而當個用家要睇個 3D 模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。廿一世紀開始嘅電腦運算能力勁到可以俾個用家即場改變觀察角度，即刻以肉眼睇唔到嘅速度計出由呢個新角度睇個模型會係乜樣，等個用家可以自由噉睇個模型嘅唔同面。


掃描線彩現係最常用嘅彩現演算法之一。是但搵一幅電腦圖像，幅嘢都係由一大柞像素組成嘅。掃描線演算法會每粒像素睇一次，並且按照個鏡頭嘅位置、啲 3D 模型嘅位置、以及光源嘅位置同角度等嘅資訊嚟計出嗰粒像素應該顯示啲乜嘢色水。


電腦動畫係一種用電腦整曉郁嘅圖像嘅藝術，係電腦圖像同動畫嘅一個子領域。現代嘅電腦動畫多數係用 3D 模型嚟整嘅，但係有陣時啲人仲係會因為藝術風格或者低頻寬等嘅因素而用 2D 圖像整電腦動畫。呢種技術廣泛噉俾人攞嚟整戲同埋電子遊戲，而當佢俾人用喺戲上面嗰陣，佢通常都會俾人稱之為 CGI 。


飛出自唐朝「飛錢」。飛錢係類似而家嘅支票。唐朝嗰時，商賈嫌帶真金白銀出入好重，易俾人打劫，就稟報朝廷，想以飛錢代真金白銀。《新唐書食貨四》「時商賈至京師，委錢諸道進奏院及諸軍、諸使富家，以輕裝趨四方，合券乃取之，號飛錢。


另一種講法係，舊時廣東一帶，粵劇盛行，逢有戲班公演，都爭相購票，情況混亂。有啲壞人霸住售票處，唔俾市民接近，如果想買票嘅話，就要畀錢班壞人嘅同伴，再由同伴大聲叫壞人將嗰啲票拋過嚟，由於啲票飛嚟飛去，大家就將票子改稱為「飛子」，再簡稱為「飛」。


老虎機係幾乎間間賭場都有嘅賭錢機器，玩家入銀仔，然後拉搖桿，部機會碌出一堆圖案，若果係某啲特定組合，就為之中獎。純機械構造嘅舊款機器，爾家已經好少見。新款嗰啲就冚唪唥係電子嘢，重會收用咭、銀紙同券等等嘅落注。


响2011年10月18號，食店觀音齋東主，58歲嘅朱雲萍喺濱海灣金沙玩老虎機時，部嘢顯示佢中咗個新元$416,742.11嘅獎。然而，賭場經理話畀佢知，部機壞咗，佢應得嘅係新元$50,000加架跑車，賭場願意畀新元$258,962買返嗰部車。


响2016年8月23號，單親阿媽卡特里娜布克曼喺紐約市雲頂世界賭場玩老虎機，螢光幕顯示佢中咗個美元$42,949,672.76嘅獎。佢即刻貼塊面埋去，由拍檔影咗張相作證，報告咗中獎之後，賭場好快就沸揚起嚟，職員同其他顧客都圍哂埋嚟。


職員跟住送走咗布克曼，叫佢聽日返嚟了解派彩決定。响第二日，佢再嚟到賭場，職員話畀佢知，根本冇贏錢，佢以為中咗獎，係機器故障所致，唔算數，不過會畀佢攞返部機入面嘅美元$2.25結餘，重願意送份肉扒晚餐做補償。


响2017年3月同4月，維州賭博及酒類監管委員會發現，墨爾本皇冠賭場响遊戲機試運行期間，老虎機有17個掣被封咗，得返最細同最大嘅投注選項可以用。同年年底，有人舉報，話係上級指示員工做嘅手腳。該委員會响2018年4月宣布此舉違規，向該賭場罰款澳元$300,000，並發出書面警告信。


港元嘅銀紙絕大部份係喺香港金融管理局監管下由三間發鈔銀行發行嘅。而銀仔就由金融管理局負責發行。由1983年開始，香港建立咗港元發行同美金掛鈎嘅聯繫匯率制度。發鈔行喺發行任何數量嘅港幣時，一定要照7.80港紙兌1美金嘅兌換匯率同香港金融管理局交出美金，記落香港外匯基金賬目，攞埋負債證明書之後先至可以印銀紙。


後嚟，政府為咗有效管理嗰度嘅通貨，喺1862年7月正式宣佈採用銀圓做基本通貨單位，而銀圓呢個詞亦都由原先嘅形容詞變咗做量詞。1863年香港首次發行官鑄貨幣，亦喺1866年成立鑄幣廠。當時香港生產嘅一圓銀仔，都會印住「香港壹圓」四個字。


而呢個通貨嘅叫法亦喺香港傳返去內地、日本同韓國，成為度度通貨單位嘅叫法。後嚟鑄幣廠喺1868年關閉，香港改用其他銀圓做法定貨幣。而廣東啲民眾喺英國倫敦造幣廠、香港造幣廠整好咗一、二毫港幣後，都歡喜呢啲好計數好使嘅港幣銀毫。


民國2年，港府公佈施行《禁止通用外國鈔券條例》，阻止中國發行啲銀紙喺香港流通。同年10月公佈埋《禁止通用外國紙幣、貨幣條例》，禁埋中國啲銀元、銀毫、銅仙，令廣州等地流去香港嘅銀紙受禁止。港府喺1913年禁止埋外國銀紙、銀仔同鎳仔。


1912年中華民國建立後初頭，廣東境內銀行嘅銀紙信用畀動盪嘅政局搞到好低，咸龍就仲係喺交易中流通，去到1920年代尾，港紙壟斷返廣東金融市場。民國20年，香港發鈔額有成15,361萬，大概有7,169萬流曬入廣東，多過呢年在港流通額有2,048萬，係廣東頭號嘅通用銀紙。


1935年，因為美國等等嘅地方銀價上升，引起中國同香港嘅白銀外流。香港政府喺11月9號通過貨幣條例，公佈用「港元」做香港貨幣單位，又將港元同英鎊匯率定成16港元兌1英鎊。1937年8月1號，香港終止咗各種銀元嘅流通，淨係用港元做法定貨幣。


第二次世界大戰日本佔領香港嗰陣，強行用日本軍用手票嚟代替港元。戰後港元先至恢復法定地位。廣州光復後去到1949年10月中共入城陣，中央所發行嘅金元券等因金融冧檔做曬濕柴，仲係咸龍維繫著廣東嘅交易流通。


中共揸弗後就夾計喺廣東度整走咸龍。1950年4月份，人民銀行廣東省分行成立咗金融管理科，負責督導全省金管工作，開始佈置喺全省清走咸龍同其他銀紙。4月至5月，就有興梅區、粵中區、珠江區、西江區、潮汕區、南路區、東江區、北江區等幾十個市縣重申禁用港紙，同時大設收兌站。


港元最初係同英鎊掛鈎，但係戰後英國嘅經濟實力減弱，有段時間更加係咁貶值，影響香港經濟。所以香港政府喺1972年6月對英鎊自由浮動之後，將港元轉做同美元掛鈎。最初匯率係5.65港元兌1美元。喺1973年2月改做5.


085港元兌1美元。1974年11月起，轉做自由浮動。直到1983年，因為香港前途問題引起嘅信心危機令到港元匯價勁跌，到咗同年9月一度跌到9.6港元兌1美元。由同年10月17號開始，當時嘅財政司彭勵治宣佈港元匯價同美元掛鈎，定做7.


香港最初嘅紙幣係由1845年喺香港成立嘅東藩匯理銀行發行。喺1935年政府通過貨幣條例之前，好多銀行都有發行銀紙，但係呢啲銀紙主要用做商業上嘅交易。政府只係接受部份特許銀行嘅銀紙做合法通貨。1935年之後，政府授權香港上海滙豐銀行、有利銀行同埋印度新金山中國匯理銀行發行5蚊以上嘅港元紙幣。


而面額1蚊同之下嘅港元紙幣就由香港政府發行。香港政府喺1976年發行5蚊硬幣之後，5蚊紙就停止發行。由1993年開始，政府發行10蚊銀，滙豐銀行就從此冇再發行10蚊紙，渣打銀行雖然繼續發行10蚊銀紙，但係喺1995年之後就唔再出10蚊銀紙。


不過，自從亞洲金融風暴以嚟，香港經濟越嚟越差，所以唔少人都叫政府出番10蚊銀紙。另外，又因為10蚊硬幣好容易偽造，喺發行之後幾年嚟政府同銀行都收到唔少假銀，中間重有幾多單大量生產嘅畸士。所以政府喺2002年開始，再次由金融管理局出10蚊銀紙，但係另一方面，滙豐銀行同渣打銀行唔再發行10蚊銀紙之後，開始大量發行20蚊銀紙。


香港所有銀紙嘅式樣都有版權。所以，咩嘢人喺未攞到版權持有人嘅許可之前，都唔可以亂咁抄銀紙嘅式樣。多年以嚟，喺香港有幾間機構因為未攞到銀紙版權持有銀行嘅批准，而喺廣告上面抄銀紙嘅式樣，結果被判要畀鉅額罰款。


1997年香港主權移交之前，市面流通銀仔上鑄有伊利沙伯二世頭像，有一排成為咗收藏對象。由1993年開始，政府逐漸收返舊硬幣，用背面鑄有香港市花洋紫荊嘅新硬幣嚟代替，又推出俗稱「金銀閏」嘅10蚊硬幣。但係伊利沙伯二世頭硬幣仍然係合法貨幣，同新硬幣同時流通。


白馬同馬的確唔係同一樣嘢，但白馬係馬嘅一種，即係話「白馬係馬」呢句嘢喺第一個意思上唔合理，但喺第二個意思上係合理嘅。喺白馬非馬呢個所謂嘅論證當中，論證嗰個人撈亂咗「白馬係馬」呢句嘢嘅兩個可能意思，所以就出咗個謬論。


形式謬論指一啲結構上有問題嘅謬論。呢啲謬論有一啲唔合理嘅推理，搞到佢哋啲結論唔可以合理噉由前件嗰度推導出嚟－呢句嘢用邏輯學嘅行話講嘅話，就係呢啲論證衰喺唔具有邏輯效度。一個形式謬論實係有問題嘅，個謬論可以有真確嘅前件同埋結論，但問題係佢個結論唔可以合理噉樣由啲前件嗰度推出嚟，就算有一次半次俾個謬論咁啱撞彩撞到個真確嘅結論，個謬論都仲係包含咗一個唔合理嘅推理，所以下次用個謬論諗嘢嗰陣會得出唔真確結論嘅機會會好大。


非形式謬論同形式謬論唔同，指一啲衰喺前件嘅內容有問題嘅謬論。非形式謬論可能係有效嘅，但就算一個論證有效，都只不過係表示「如果啲前件真確，噉個結論都會係真確」－即係話一個前件唔真確嘅有效論證係可以俾出唔真確嘅結論嘅。


直陳條件嘅結構係合理嘅－直陳條件嘅做法係有效嘅論證，而且亦都係一種喺數學同電腦科學等嘅領域嗰度都會用到嘅一種論證，但由啲例子嗰度經已睇得出，就算一個論證係有效嘅都好，如果啲前件有問題，噉個結論都可能會出事。


唔啦更謬論係一種非形式謬論，指講緊謬論嗰個人個論證未必係唔合理或者唔真確，但實際上根本冇處理到講嗰個人處理緊嘅問題，諗深一層就知道同講緊嘅嘢冇啦更。啲人之所以會犯唔啦更謬論有好多原因，有啲人可能係唔覺意，但又有啲人係因為唔夠人詏所以專登用呢類手法詐詐諦引開注意力。


喺呢場對話入面，B 君避開唔直接噉應對 A 君個論證，而改為攻擊佢嘅個人動機，但哲學界一般認為，一個描述緊客觀事實嘅論證合唔合理係唔應該受制於講嗰個人嘅身份嘅，而正如 A 君所講嘅噉，無論呢啲理據由一個天主教徒、佛教徒定係任何人開口講出嚟，都仲會係理據。


草人謬論係一種好出名嘅唔啦更謬論，指講緊謬論嗰個人將對手提倡嘅立場講成第個易駁啲－但實際上根本唔啦更－嘅立場，然後再辯駁呢個易駁嘅立場，駁完之後仲要扮到好似成功噉駁斥咗對手真係主張緊嗰個立場噉。由頭到尾，講緊謬論嗰個人查實都係喺度攻擊緊一個佢對手冇主張過嘅立場。


舉個例說明，想像有個研究者，佢想研究一隻新藥係咪能夠提升人嘅專注力，於是佢就搵咗若干個受試者返嚟，將佢哋分做兩組，實驗組俾佢哋試隻藥，而對照組就食一隻已知唔會影響專注力嘅藥，然後俾兩組受試者做一啲要求專注力嘅作業，比較兩組喺專注力上嘅表現係咪有分別，如果有，就表示隻藥真係有效。


收集，又有寫做蒐集，係種嗜好，指玩收集嘅人走去搵某一個類型嘅物品，搵咗返嚟之後會將呢啲物品分類儲好，仲會對搵咗返嚟嗰啲物品進行維護同保存，即係唔淨只想自己啲收藏品有咁齊得咁齊，仲想確保自己啲收藏品企企理理，可以攞去展示畀人睇。


有唔少學術領域嘅研究者都有興趣剖析「點解人會有興趣收集嘢」依條問題－動物行為學同心理學响定義上就係鑽研行為嘅，而且事實表明，收集會影響物品嘅市場價值，令到冇乜實用價值嘅物品都可以以高價賣出，所以經濟學同市場學等領域嘅工作者都有興趣想理解收集依種行為。


人類以外嘅動物物種都有類似收集噉嘅行為。對動物行為做嘅研究表明，有多種嘅雀鳥同哺乳類都會將搵到嘅嘢食儲喺同類搵唔到嘅地方，仲有足夠嘅認知能力，記得自己收埋咗嘅嘢食收埋咗喺邊，有需要嗰時會搵返啲嘢食出嚟。


依點仲同動物嘅智能息息相關－隻動物要能夠搵返儲起咗嘅嘢食，表示佢實要有返咁上下嘅記憶能力，而且仲有證據指，動物要有能力想像未來，能夠預估啲未熟嘅果實要過幾耐時間先熟，做到「喺收埋咗嗰粒果實啱啱熟嗰陣掘返佢出嚟」，所以藏食行為被指可能係間接促進咗智能嘅進化。


遊戲泛指俾人跟住規則嚟玩嘅嘢。喺最廣義上，遊戲可以唔使架生玩、可以用簡單嘅架生玩、又可以係用複雜嘅高科技架生玩。原則上，英式足球等嘅團隊運動因為要跟規則玩，所以可以算係遊戲，而事實係，團隊運動就係由遊戲演變出嚟。


除咗規則呢一點之外，遊戲嘅另一個特徵係好多時有競爭性－好多遊戲都涉及多過一個玩家，要玩家各自噉選擇自己嘅策略，並且嘗試打低其他玩家，例如象棋、團隊運動、以及各種各樣嘅射擊同格鬥電子遊戲等等，都屬於有競爭性嘅遊戲。


一隻遊戲好多時仲會有美學嘅部份，包括咗隻遊戲嘅配樂、圖像、故仔、以及係設計師嘗試向玩家呈現嘅一個虛擬世界等等，以及呢啲部份引起嘅情緒反應。原則上，呢啲部份唔係必要嘅，但係美學能夠有效噉提升玩家嘅投入程度，例如某啲電子遊戲當中嘅人物好多時都好有人氣，令到隻遊戲靠佢哋賣座。


原則上，遊戲設計包含咗所有類型嘅遊戲嘅設計－電子遊戲、圖版遊戲、紙牌遊戲等都屬於遊戲設計嘅範疇，而且早喺遊戲機誕生之前，經已有學者喺度思考遊戲設計嘅問題。但廿一世紀初嘅遊戲設計界零舍關注電子遊戲，而遊戲設計好多時都俾人歸類做電腦科學嘅一個子領域。


紙牌遊戲係指用紙牌嚟玩嘅遊戲，經典例子有啤牌、橋牌、同埋 UNO 等等。紙牌遊戲同圖板遊戲之間嘅分界線查實有些少含糊，好多時紙牌需要喺一個表面上玩，而有啲圖板遊戲又會運用紙牌。現代嘅遊戲設計界一般認為，兩者定義上嘅分別在於紙牌遊戲以紙牌做主導，而圖板遊戲比較重視玩家喺塊圖板上嘅位置，紙牌頂櫳係做輔助。


TCG 好多時會用玩家之間嘅對局代表某啲型式嘅戰鬥，而每張卡片代表戰鬥當中嘅單位，例如係創始 TCG 嘅《魔法風雲會》噉，就將玩家置身喺一個魔法師嘅角色，卡片代表佢所召喚嘅部下或者施嘅魔咒，遊戲目的係要用部下嘅攻擊同咒語嘅力量，將對手嘅生命值變成零。


隨住科技進步同電腦嘅平民化，廿一世紀初有咗所謂嘅電子換卡遊戲，即係淨係存在喺電子空間嘅 TCG。同一般嘅 TCG 唔同，呢啲遊戲可以運用一啲用紙牌進行嘅 TCG 做唔到嘅遊戲機制，例如《爐石戰記》、《巫師之昆特牌》同《闇影詩章》等等就係大受歡迎嘅電子 TCG，佢哋當中有啲卡出咗會將使用者副卡組入面某啲特定嘅卡換嗮做第啲卡，而喺用紙牌玩嘅 TCG 當中，噉嘅卡因為執行上嘅困難唔會出現。


骰仔遊戲係指用骰仔做中心，甚至淨係用骰仔玩嘅遊戲，係最古老嘅一種遊戲。雖然骰仔遊戲成日俾人同賭錢聯想埋一齊，但查實現代有好多骰仔遊戲都係唔使賭錢都可以玩嘅。唔使賭錢嘅骰仔遊戲一個出名嘅例子係快艇骰仔，喺呢個遊戲當中，玩家要擲五粒骰仔，擲到結果之後可以揀其中若干粒骰仔重擲，重擲次數有限，並且嘗試用骰仔擲出嘅數字砌出某啲數字組合，唔同數字組合值唔同分數，最後攞到最高分嘅玩家就算贏。


喺角色扮演遊戲入面，玩家扮演虛擬世界入面嘅其中一個或者幾個隊員角色，喺特定嘅場景下進行遊戲。喺遊戲入面，角色根據唔同嘅遊戲情節同統計數字具有唔同嘅能力，而呢啲屬性會根據唔同嘅遊戲規則而有所改變。喺好多角色扮演遊戲入面，玩家可以創造自己嘅角色，並且探索一個由電腦負責呈現嘅虛擬世界，又或者用某啲物件－例如塑膠公仔－代表自己嘅角色，並且按遊戲規則探索一個用圖板代表嘅世界。


到咗廿一世紀，遊戲業發展得好勁，令遊戲成為咗極高人氣嘅消閒活動－據估計，2018 年電子遊戲產業淨係喺美國經已有成 434 億美元嘅銷售量，而遊戲設計自自然然就成為咗一門有影響力嘅領域，好多大學同技術學院都開班教遊戲設計相關嘅知識同技能。


近年嚟金融科技喺香港都越受重視。喺2016年，香港金融管理局成立咗金融科技促進嘅辦公室，從而促進香港金融科技嘅發展。香港財經事務及庫務局喺每年都會同 InvestHK 同埋 FinTechHK 聯手舉行香港金融科技週。


孖展戶口係指投資者同証券行開嘅貸款戶口。投資者手上嘅現金同股票嘅價格決定孖展戶口有幾多錢可以用。証券行會決定抵押資產價值同購買力嘅比例。呢個比例受政府同監管機構限制，有上限，例如每存入一蚊只可以借一蚊。


銀仔喺經濟學定義係細小、平、又偏圓形嘅一嚿金屬或者塑膠，用嚟做錢。初時嘅銀仔多數都係用金同銀等嘅貴金屬整嘅，目的在於令到用嚟做錢嘅貴金屬重量有個易數嘅單位。但到咗今日，世界各大經濟體都有用銅等非貴金屬整嘅銀仔，而各經濟體都會用各種方式取得金屬，並且用呢啲金屬整一啲重量一致嘅銀仔。


衍生工具原本係畀人對沖佢地喺投資嘅風險。例如，如果一個黃金生產商認為金價將會跌，佢可以買一張期貨又或者期權合約黎保障佢嘅黃金賣出價。另一方面，因為衍生工具嘅升跌可以遠大過相應嘅嘢嘅升跌，亦有人專登用佢哋來放大風險同回報。


你有甲公司發行嘅面值100萬、5年期債券，如果驚甲公司違約，令你損失，你可以同乙公司，訂立信用違約掉期契約，年期通常有5年，代價係有效期內，你每年要畀銀行一筆固定嘅錢，叫 basis point spread，bps。


信用違約掉期賠法，通常有兩種，第一種係實物交收，即係乙銀行用100萬幫你買返甲公司嘅債券，無論甲公司債券，市價值幾多錢。第二種係現金結算，假設甲公司債券嘅剩餘價值係面值嘅20%，咁乙銀行會支畀你100萬×，即係80萬銀。


供樓，係按揭市場嘅一種商業活動，想供嘅人向銀行借錢買樓做業主，同時按揭咗層樓畀銀行，之後業主要跟同銀行簽嘅按揭合約，分期還返啲錢畀銀行。若果供樓嗰方冇錢，初則罰款，再遲，銀行就沒收層樓，銀行當做銀主盤，攞層樓去拍賣。


例如信用咭噉，一張信用咭係由一間銀行發俾一位消費者嘅，每當位消費者碌張咭俾錢買嘢嗰時，銀行會負責俾錢，同時佢相信自己第時可以攞返最少同等量嘅錢，而令到間銀行信自己會攞得返啲錢嘅嗰樣嘢就係嗰位消費者嘅信用。


人喺買房地產或者汽車等嘅嘢嗰陣往往都要借錢。由借錢嗰方嘅角度睇，佢借錢誘因係想靠收利息嚟有著數，所以會關注「借咗錢俾呢個人，佢會唔會如期還債」嘅問題。因為噉，銀行喺收到一個人嘅信息話想借錢嗰時，實會嘗試用某啲方法評估「嗰個人會如期還債」嘅機率有幾高－而一個人嘅信用評分就正正係反映呢樣嘢嘅數值，數值愈高就反映嗰個人愈大機率如期還債，於是銀行就愈有誘因借錢俾呢個人。


信用狀呢家嘢常用於國際大額交易。噉係因為喺呢啲情況下，買家同賣家成日都要應付「唔同國家地區唔同法律」或者「買賣雙方根本連見都未見過面」等嘅問題，所以買家就會想喺買賣嗰陣出示封信用狀，等賣家覺得有信心自己真係會收到筆錢。


會計期間一般係以月做單位，內部用嘅財務報表唔需要審核，讀者主要係機構嘅管理層。對外公佈嘅財務報表通常一年披露一次，上市公司會係每半年披露一次，甚至逐季披露。對外公佈嘅財務報表相對要求嚴格，須要有獨立核數師審核，就報表嘅「真實及公平」作出專業意見，讀者主要係機構嘅持份者，好似係股東、銀行、稅務局等等。


對外嘅財務報表需要根據相關會計準則、公司法，甚至係證券交易所嘅要求，進行額外嘅詳細披露。財務報表通常由獨立核數師進行審核，以確保報表嘅準確性同獨立性，作為政府稅收、企業融資或者投資之用。經審核過嘅財務報表要喺每年嘅股東周年大會上，俾股東審閱同提問。


冒險資本係私人股權投資嘅一種。冒險資本做法通常係一間專門做冒險資本嘅公司將自己嘅資金交俾一間啱啱成立冇幾耐嘅企業，俾間新企業攞啲資金嚟做生意。投入冒險資本嗰間公司之所以會噉做，通常係因為佢哋覺得間新企業有發展潛力，所以佢哋就就肯揼資金幫間新企業搞大盤生意，諗住間新企業搞大咗之後自己就有著數。


有唔少金融同理財領域嘅研究者，都想能夠做到盡可能咁精確，即係能夠畀到啲具體嘅數值出嚟解答「要攞幾多隻唔同嘅資產、要買幾多個唔同 sector 嘅股票、或者要買幾多個唔同地區嘅外匯，先最穩陣」噉嘅問題，不過到咗 2020 年代初，呢啲問題仲係好難解答。


工業製成嘅雪糕一般係將溝好嘅雪糕液體注入冰鹽混合物嘅模具之中，冰鹽混合物喺融化嘅過程中，會吸收大量嘅熱，可以好方便嘅將已經整好嘅液體冷凍成雪糕。美國聯邦食品法規定，雪糕嘅成份中奶油至少係重量嘅百分之十。


雪糕有純奶味之外，現今雪糕主要味道，有雲呢拿同朱古力，第啲口味，有哈密瓜、綠茶、紅豆、芒果、士多啤梨、椰子、豆腐、焦糖、芝麻、菠蘿、香芋、榴槤、oreo 等等。常見嘅配料就有車厘子、餅乾、朱古力、提子乾、香蕉、榴槤、士多啤梨等等。


1920年通過咗美國憲法第十八修正案，制定咗執行禁令嘅規則。禁酒令無令到酒精嘅消耗減少，反而令到私釀酒猖獗、假酒氾濫整到市民失明死亡、無辜百姓變咗做罪犯、執法官員貪污收賄、黑手黨靠運販私酒得到好大嘅利益，重延伸出其它好多社會問題。


急凍食品，或叫冷凍食品、冷藏食品、雪藏食品，多數指經過急凍處理嘅嘢食。急凍嘢食係一種很常見嘅嘢食保存法，除咗可以大幅減低嘢食腐壞同化學反應嘅速度之外，更因為嘢食裏面嘅水結成冰，亦嚴重阻礙微生物滋生，從而得以大幅延長嘢食嘅最佳食用日期。


異性裝扮，簡稱異裝，係指著上異性嘅衫，即係男性著女性嘅衫或者女性著男性嘅衫噉嘅情況。異性裝扮呢種情況喺表演藝術當中頗為常見，例如粵劇就有男花旦呢家嘢，即係有男演員著住女裝扮女性角色，又有所謂嘅女小生，畀女演員著住男裝上陣。


黃河係中國北部一條河，全長約5464公里，長度僅次於長江，係中國第二長河，喺亞洲則次於長江同葉尼塞河，係亞洲第三長河，亦係世界第六長嘅河。古代河字專指黃河，呢隻漢字本來係固有名詞，後來轉做一般名詞，指啲大河川。


黃河源頭係喺青海西面嘅巴顏喀拉山脈，屬青藏高原上嘅崑崙山脈，流經青海、四川、甘肅、寧夏、內蒙古、陝西、山西、河南、山東9個省區，最後喺山東近東營城嘅位置入渤海。中國省級政區中，河北同河南兩省個名就出自呢條河，講明佢哋分別喺條河嘅北面同南面。


黃河流域大致可以區分成幾個地理區塊，即係青藏高原、黃土高原、河套地區、華北平原。黃河嘅源流出自青海省西北部嘅崑崙山，近玉樹藏族自治州嘅東端，海拔高度4800米，具體位置係約古宗列盆地，喺青藏高原嘅巴顏喀拉山脈北面。


直到呢個地域爲止，黃河基本喺深谷度流，直到中華人民共和國成立之前，灌溉等對水嘅利用一直搞唔到，直到喺呢三個峽谷搞工程，黃河水先至開始流入嗰啲土地。接住到蘭州盆地。蘭州盆地嘅中心城市係蘭州市，係甘肅省嘅首府，係黃河最上游位置嘅大都市，黃河流經呢個都市，有發達嘅渡河地點，人口喺300萬人以上，係中國西北部嘅中心都市。


穿過青銅峽後，黃河流入寧夏廣大嘅盆地。銀川平原係分佈喺黃河兩邊嘅廣闊綠洲，有話講「天下黃河富寧夏」，呢度自古就以佢嘅肥沃同水嘅豐富而知名，稱呼做「塞上江南」。西夏王朝亦將佢嘅大本營安置喺銀川市。呢個地方回族比較多，形成寧夏回族自治區。


銀川平原嘅農業生產力幾高，近年來因爲寧夏南部嘅黃土高原地帶人口壓力高，就搞生態移民，搬啲人去銀川平原。呢個咁高嘅農業生產力背後所支撐嘅係豐富嘅黃河水。呢個地域係有能力從黃河度直接引水，形成稱呼做青銅峽灌區嘅一大灌溉區域。


出咗銀川平原，黃河喺鄂爾多斯高原中持續北上，到內蒙古自治區嘅巴彥淖爾市後，方向就變爲向東，直到包頭市先至屈個彎，變個方向去南邊。呢個地方稱呼做河套，屈曲部分嘅北端個平原稱呼做河套平原。呢個河套平原亦有能力從黃河度直接引水，巴彥淖爾市築有三盛公大壩，來供給灌溉用水，稱呼做河套灌區，係個一大灌溉地域。


從蘭州到同渭水嘅合流地點，黃河似漢字嘅「几」字形噉，大大噉屈曲。呢個部分稱呼做鄂爾多斯環，又叫黃河屈曲部。呢個屈曲部嘅東北端之前係上游，之後向南嘅部分係中游。頭道拐之後黃河就一直向南，流過黃土高原。中游位置嘅黃土高原喺上個冰河期形成咗數百米厚嘅黃土堆積層，黃河嘅土砂就係由呢部分來供給。


除咗黃河自身直接侵蝕啲黃土外，從黃土高原各地流入嘅支流、從關中盆地流入嘅渭水佢嘅流域亦含有大量嘅黃土。喺呢個地域，黃河流喺好深嘅谷底，呢啲峽谷好險，切斷、裂開咗黃土高原，令黃河嘅水冇可能喺當地使用到。


條河就噉樣從呢頭向南流到華北平原，喺陝西潼關、離陝西省首府西安城東北130公里處，從西流入嘅渭水同黃河合流，之後黃河幾乎以直角屈折咗河路，改方向向東，直到流到山東半島北面而家嘅三角洲度。向東嘅黃河穿過三門峽大壩、小浪底大壩等河壩，流過洛陽北方嘅山區，流入廣大嘅華北平原。


從呢度開始就係黃河嘅下游地域，叫中原。呢笪地係黃河文明嘅發祥地，係中國文明嘅核心地域，過去歷代王朝嘅首都都安置喺呢度。一般認爲鄭州市北面位置嘅花園口，係黃河中游流域同下游嘅分節點。隴海線沿住一部分黃河，係條東西走向嘅幹線，而京廣線越過黃河，係條南北走向嘅幹線，鄭州就係呢兩條線嘅結點，所以係個交通要點。


因爲佢土砂堆積，河口附近形成咗廣大嘅三角洲地帶，亦令下游部分變成懸河。因爲呢樣，喺華北平原黃河係冇支流匯入嘅，除咗幹流外，華北平原唔係嚴密意義上嘅黃河流域。華北平原嘅河川中，黃河以北係海河，黃河以南係屬淮河嘅流域。


呢個位山灌區喺面積上同青銅峽、河套呢兩個灌區差唔多係相同面積，但由於氣候原因，冬小麥同間期作物嘅一年兩造係有可能嘅，即使而家黃河水嘅供給緊迫，但由於呢個特性，個灌溉區域喺度擴大緊。黃河喺山東省西部同大運河連接，呢度附近有個東平湖，曾經係黃河下游非常珍貴嘅、流入黃河嘅水系。


連接過大運河後，黃河流過山東省嘅首府濟南嘅北側，最後流出到渤海。份量龐大嘅土砂不斷堆積，山東河口附近形成廣大嘅三角洲地帶。渤海屬於黃海一部分，黃海嘅名出自黃河流入海嘅黃土令到海面變成黃色，望落水好濁，從而得名。


黃河嘅水文特徵係，水少砂多，水同砂分佈唔均等，下游流域係懸河，呢啲點令佢洪水災害頻繁。土砂量每年達16億噸，係世界第一嘅土砂含量。呢個土砂量嘅第二位係恆河，仲可以同黃河並肩相比，而第三位嘅亞馬遜河每年不過9億噸，所以黃河冠絕其他河川。


因爲噉，黃河號稱「一石水，六斗泥」，話佢含有好多嘅土砂，但流量少，啲土砂大多堆積喺下游部，成爲河道變遷嘅要因。呢啲土砂亦堆積喺流域內建設嘅壩群，特別係三門峽大壩，佢係最初建設喺黃河幹流嘅大型河壩，所以呢個問題尤其嚴重。


1960年完成呢個大壩後，個壩湖急速沉澱土砂，一年間啲土砂就堆積到潼關咁廣大嘅地域，關中盆地嘅主要部分面臨洪水嘅危機，所以被迫修改咗兩次工事，來改善土砂排出功能。呢種土砂堆積係黃河全部河壩嘅通病，令到佢哋嘅洪水抑制功能處於大大衰減嘅狀態。


喺小浪底大壩，爲咗攪喐啲堆積土砂而經常放水來流走佢哋。黃河嘅濁係恆常嘅，有個成語叫「河清難俟」，故事出自《左傳》，意思係「好難等到黃河變清」，即係話好難繼續等落去噉解。562年時，黃河同濟水一齊變得澄清，當時嘅北齊王朝就將年號變更成「河清」。


黃河嘅土砂積蓄至今都仲進行緊，因爲水量低下，土砂嘅搬運能力非常之差，低落嘅情況甚至有加速嘅傾向。喺黃河下游流域，大規模堤防嘅堤內再次喺水道週邊積蓄土砂，令佢懸河化，結果喺懸河之中又存在懸河，狀態兇險。


對於土砂嘅流失同積蓄，已經採取各種各樣嘅防止對策。最大嘅土砂流失喺黃土高原，喺嗰度施行退耕還林政策，即係喺耕作地種樹，做成森林，來抑制土砂流失。另外，上面提到嘅小浪底大壩會放大水來流走壩內嘅堆積土砂，亦會連同三門峽大壩同萬家寨大壩一齊協同放水，意圖令下游河道堆積嘅土砂一氣沖走。


黃河嘅下游因爲龐大嘅土砂堆積，成爲地上懸河，自古來就周不時氾濫，令佢嘅水道經常變兼且變化好大。因爲呢個緣由，形成稱呼做黃河故道嘅嘢，即係原先啲舊河道。黃河嘅治水係歷代王朝關心嘅重大事項之一。喺古代相比現代河道，條河路偏西啲，喺渤海北部天津附近有河口，喺前602年記錄低最初嘅河道變遷，自此黃河就喺舊河道同現代河道之間流。


春秋戰國時代，沿岸各國建設咗堤防，而呢條堤防建設到離黃河幹流有住足夠嘅距離，就算條河氾濫，堤防內可能都吸收咗相當程度嘅洪水，黃河就噉治理到。入到西漢時代，前132年黃河喺濮陽決口。而家知道呢次決口並冇氾濫喺黃河以北嘅河北平原，而係喺黃河南側決口，流入淮河，當時作爲經濟中心之一嘅淮北平原受到幾大嘅破壞。


爲咗防黃河水患，前7年賈讓寫咗《治河策》。佢係黃河嘅治水策，上策係變更河道，中策係分流，下策係加固現有河道嘅堤防，呢啲提案稱做賈讓三策，係日後黃河治水方案嘅基礎。但係，由於西漢王朝已經衰退，喪失咗實行呢啲提案嘅國力。


新朝時代嘅11年，黃河再次決口，條河道向東轉，喺而家河道北啲嘅地方、同現今河道平行噉流。呢場決口造成嘅氾濫喺黃河下游流域帶來幾大嘅持續災害，但從69年到70年期間，東漢嘅王景主持治水工程，令黃河恢復安定。


呢場治水工事嘅效果非常之掂，之後嘅黃河直到大唐時代總共保持咗800年以上嘅安定，唐朝開始又試逐步推移，到北宋時代嘅1034年，黃河又再改道。河道穩定嘅原因在於，王景嘅治水計劃非常之優秀，另外中游流域嘅黃土高原作爲土砂流出量最多嘅地方，嗰陣時中國王朝嘅統治能力減退咗，於是北方嘅遊牧民族出入呢個地域，將當地牧草地化，於是土砂流出得到相當大程度嘅抑制。


入到北宋時期，黃河再次變成狂暴嘅河川，1034年決口之後僅維持十幾年就又再河道變轉，事態又試兇險。呢次黃河改道同漢代唔同，漢朝時代嘅變遷係慢慢向東嘅形態，而宋代嘅變道係逐步向西，相比舊河道，呢次顯示出向北流嘅傾向。


黃河嘅河道直到呢時爲止都係注入渤海，但到南宋初期出咗件引發大變嘅大事。1128年，南宋將軍杜充爲咗防止金軍南下，就決開咗黃河南岸嘅堤防。於是黃河大南遷，合流入南面嘅淮河，流入黃海。黃河嘅南流持續咗近700年，直到1855年黃河先再北流，流到而家嘅河路。


當初都仲有水流通過舊河道流入渤海，但喺1150年斷流，黃河就全部南流。南流時期嘅黃河河道唔係專一得一條，而係分過成幾條水道流入淮河，但淮河嘅河道唔夠闊，承受唔到黃河嘅全部水量，而令到淮河流域洪水頻發。


另外，淮河溢出嘅水浸晒啲舊時有過嘅細湖，比如富陵湖、白水塘，從而形成中國第四大淡水湖嘅洪澤湖。然之後，洪澤湖發洪嘅水又整出高郵湖、邵伯湖等湖，啲水流入南方嘅長江。到明朝後半葉，潘季馴提出「束流法」，即係將黃河水流約束喺一條，然後用佢嘅水量沖刷啲土砂，佢嘅方案成咗主流。


喺1855年以前，黃河嘅河路係喺山東半島南面度流入黃海。1855年嘅大洪水侵蝕咗沖積地嘅一部分，條河嘅河口去到咗而家嘅位置，向北移動咗320公里。於是南流咗將近700年嘅黃河又再向北注入渤海。呢陣時嘅河路幾乎就係而家嘅黃河河道。


而家黃河下游嘅河路原來係同黃河唔同嘅大河，叫濟水，濟南嘅市名就出自佢個位置喺濟水之南，因爲1855年嘅決堤改道，黃河就流咗入濟水嘅水道，令佢條河道幾乎就係黃河幹流。當初山東人想黃河嘅新河道回歸原處，而淮河流域嘅人想黃河河道持續變更，於是兩派勢力對立，結果河道嘅固化改修一再推遲，到1875年條河路就固定成現今嘅樣。


戰後，三門峽大壩等大規模大壩都建設咗，因大洪水造成嘅災害減少咗。但係，1970年代以後，由於工農業用水需求增大，隨之令下游部分流量不足，河口附近發生長期間斷流嘅問題。2001年喺三門峽大壩下游建設小浪底大壩，用來調節黃河水位，防止發生斷流。


不過就算係噉，仲係冇根本上消解黃河嘅水量不足，爲咗解決佢，就開始咗南水北調計劃。計劃訂立中嘅西線工區係從水量豐富嘅長江上游地域引水流入黃河上游，來令黃河水量增加，然後去消解甘肅、寧夏、內蒙古、陝西嘅用水不足，但呢個西線工區嘅位置喺海拔三千米級嘅險峻山嶽地帶，預想係件非常之難嘅工事，所以同另外兩個工區唔同，中線同東線完全開工，而西線仲喺計劃階段。


調水計劃嘅東線係沿住大運河嘅流路運去華北，中線係喺漢水度整座大壩，由水庫度送水去河北西部，以此期待減走黃河水系嘅水負擔。不過呢兩條線都係挖隧道噉穿過黃河去輸送水，所以黃河河道本身冇呢兩條管道嘅水流入。


喺中國千年歷史中，對於人民黃河既帶來咗利益，亦帶來咗災禍，所以條河既睇做係「中國嘅驕傲」亦睇成係「中國嘅哀痛」。因爲黃河頻繁氾濫，啲低地帶歷經歲月，畀沖積層冚住，而河路會隨時改，係條點治水都醫唔好嘅河。


啲記載指出，自前602年計起到現今，呢條河至少改道六次、包住佢嘅河堤潰破超過1500次。1194年嗰次嘅改道破壞咗淮河嘅灌溉系統近700年。黃河嘅泥沙阻塞淮河嘅河牀，造成嘅水災令成千人冇咗屋企。每次佢改道，通常係流入到渤海灣，但亦流出過喺南面嘅黃海。


咁多個世紀以來，啲堤嘅加築同包圍令到呢條河所流嘅河牀高度高過兩邊嘅農業區，就令到發起洪水時變得更加危險。黃河嘅洪災喺歷史上造成咗恐怖嘅傷亡，例如1887年嘅黃河水災導致死者約有90萬人到200萬人，1931年嘅全國性洪水中，黃河同長江、淮河、珠江合埋造成嘅死難者達100萬人到370萬人以上。


對偶，又叫對仗，係種修辭手法，即係指將兩句結構相同、字數相同、意思相關，但係多個詞性相同嘅字詞唔同嘅子句或句子，前後連住或者對稱噉排列埋一齊。對偶同排比唔同，排比用三句或以上，對偶用兩句，而且要求比排比嚴格得多。


借喻係種修辭手法，即係指講都唔講，直接當比喻嘅嘢係比喻對象噉，指出兩樣嘢相似嘅嘅比喻。借喻唔會用到喻詞，唔會講出比喻對象，會直接將用嚟比喻嘅嘢完全取代本體，即係淨係提喻體而唔提本體同喻詞。想搞清楚借喻嘅本體，有時要靠常識，有時要靠前文後理，有時兩樣都要。


而由歷史度講，蒙古話下邊嘅方言土語可能仲多種類。現代散居各地嘅仲有唔少係保留咗古部落名，好似係乃蠻部、克烈部、札剌亦爾部、兀良哈部、郭爾羅斯部等等，啲住民有唔少人都係呢啲部落嘅後裔，而渠地原本語言嘅樣貌就經已好難辨認到。


中共建政前係撐內蒙等民族地區嘅自立，出於一路統戰嘅利益而催生咗建政後民族自治地方嘅雙語教育制度。1963年中共內蒙古自治區黨委、人民委員會喺蒙古王烏蘭夫嘅主持下，頒發咗《關於加強民族文教衛生工作的若干規定》，提出實施「民族語文、民族教育、民族文化、民族衛生工作」四位一體嘅措施體系。


押韻，又有寫做壓韻，係文學成日講嘅一個概念，指一篇最少有兩句嘅文學作品入面，每句最尾嗰隻字嘅韻母，全部或者大部份都一樣或者差唔多，令到件作品讀起上嚟抑揚頓挫。押韻呢個概念喺詩、詞同歌等嘅作品上都會用到。


喺2020年香港中學文憑試，歷史科一條有關中日關係嘅試題陷入爭議。被包括當時嘅教育局局長楊潤雄在內嘅政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將成條題目作廢。


西九文化區前身係西九龍文娛藝術區，位於香港西九龍填海區臨海地段，將會係集結一系列世界級文化、藝術、潮流、消費同大眾娛樂為一體嘅綜合文化主要場地，核心設施包括劇院、博物館、演藝場館、劇場同廣場等，共17座，旨意提高香港文化嘅水平同世界地位。


坐落維多利亞港海旁嘅西九文化區，係全球規模最大嘅文化項目之一，集藝術、教育同公共空間於一身。西九文化區嘅願景，係為香港創造一個多姿多彩嘅文化地帶，促進香港藝術界互動、合作同發展。區內將有佔地二十三公頃嘅公共空間，同埋長達兩公里、充滿活力嘅海濱長廊，並設有各種文化藝術設施，上演世界級展覽、表演節目同文化藝術活動。


西九文化區嘅發展計劃，以世界知名建築規劃團隊Foster + Partners嘅概念圖則為基礎，並喺2013年1月由行政長官會同行政會議核准。俯瞰壯麗維多利亞港嘅西九文化區，將分階段發展，逐步展現公眾眼前，並喺未來十年初具規模。


M+展亭已經喺2016年9月9號開幕。喺M+博物館大樓落成之前，M+展亭會係M+舉辦展覽同活動嘅主要場地。而喺M+大樓啟用之後，展亭將成為藝術家、設計師同其他機構喺西九藝術公園內舉辦小型獨立展覽同活動嘅空間。


除咗提供公共空間之外，苗圃公園亦將會係每個月第二個星期日舉行定期節目「自由約」，為觀眾帶來各式街頭表演、創意市集、現場音樂同特別策劃的節目，畀你率先體驗將來嘅西九文化區，同埋未來西九公園裏面自由空間嘅表演同活動。


英屬香港即英國統治之下嘅香港。佢對應香港英治時期，即1841年1月26號香港開埠，到1997年6月30號英軍撤出香港。當中有三年幾，1941年12月25號，到1945年8月15號，畀日本佔領，是為香港日治時期。


英國佔領香港之前，香港全境，為大清新安縣地。新安縣官，同大清其他一樣，都唔係直接管治，而係靠鄉紳管。各鄉組約自衛，而稅收亦係鄉紳代收，一部份自用，一部份上繳。海上時有海賊紛擾，到各鄉搶略，除咗官兵，就係鄉民自保。


英國商人到大清通商，由來已久。大清承大明後期嘅封鎖政策，並不鼓勵貿易。本來有幾埠通商，變成得廣東省城，即係廣州一埠通商。香港之地，喺廣州對外，商船入省必經之路，所以英船亦到過香港。香港一水之隔，係澳門，同為省城對出，西洋人，即葡萄牙人，租此定居。


英商到大清做生意，通常灣泊澳門，亦會寄椗零丁山、長洲、南丫島、香港島等洋面。英商到各處通商，通常想乞求海島為通商之所，所以早就相中香港島，其海水深，山有水源，係可造之埠。不過並無諸實行，不過各船亦時時灣泊。


時到1839年，大清想阻止鴉片貿易。欽差大臣林則徐到省城，迫英商交出鴉片，不合作就不能保證其人身安全。駐華通商大臣義律，迫住同林則徐交渉，會交鴉片，但唔交人，而英商損失，由政府負擔。如此一來一往，就由英商嘅個人得失，化成英國事務。


此後有林維喜案，林則徐要義律交兇手畀大清審，義律不從，自行按英律審案。林則徐就報復，就斷水斷糧，亦警告西洋人，唔准幫英國人，陷英人於絕境，迫其就犯。如此義律失英人安全有危險，必需請求英國派軍支援。義律將船撤向銅鑼灣。


英軍到臨與清軍開戰。省城清軍有所防避，英軍轉移北上，最後攻佔舟山定海。清延派琦善議和，出咗《穿鼻草約》，一款割香港島予英國。英軍隨即喺1841年1月25號喺水坑口登岸，1月26號升起英國國旗。是為香港史之始。


1841年1月25號喺水坑口登岸，1月26號升旗。香港就有由英國通商統領代為管理，由駐省改為駐香港，負責英國在華事務。當時就係義律管香港，1841年8月12號，佢就離任，由砵甸乍接任。由於喺戰事之中，總領有時會離港督戰，期間就由莊士敦代行。


香港城市大學係八間大學教育資助委員會轄下嘅資助大學之一，係香港同全球知名嘅國際化大學之一，注重多元化、跨文化學習同全球視野。香港城市大學學術水平近年不斷顯著提升，更連續多年獲國際評為香港四間最佳高等學府之一。


森美蘭州首府係芙蓉，州王宮所在地喺神安池。同馬來西亞半島其他州屬唔同嘅係森美蘭州君主叫做最高統治者，而唔係蘇丹。森美蘭唔係君主世襲制，最高統治者係由州入面四大部落，即係雙溪芙蓉、林茂、日叻務同柔河酋長選出。


森美蘭州實行君主立憲制，現任森美蘭最高統治者係 Tuanku Muhriz ibni Almarhum Tuanku Munawir，而最高統治者係 Tuanku Aishah Rohani binti Almarhum Tengku Besar Mahmud。


森美蘭2015年總人口有1,098,500。馬來人佔 622,000、其他馬來西亞土著佔20,700、華人佔234,300、印度人佔154,000、其他佔 4,200、非馬來西亞公民佔 63,300。


森美蘭州係一個多民族州屬，每個民族都講返佢哋嘅語言同方言。森美蘭州人講好觸特嘅馬來文叫做「森美蘭馬來語」，或者當地本地語言「Baso Nogoghi」。呢種人同馬來西亞半島其他馬來文品種無咩密切關係，但係同鄰國印尼蘇門答臘人所講嘅馬來文特別係Minangkabau關係密切。


製造業佔森美蘭州國內生產總值近一半，其次係服務同旅遊業、農業、建築業同採礦業。製造業活動包括電子用品同電子產品、紡織品、家具、化學品、機器、金屬製品同橡膠製品。一共有三個主要工業區，包括Senawang、雙溪芽篤、Tuanku Jaafar 工業園，同埋波德申嘅汝來同丹那美拉。


芙蓉線係馬來亞鐵道旗下嘅KTM通勤鐵路中馬區服務其中一條路線，亦屬於陸路公共交通委員會嘅大吉隆坡/巴生谷綜合運輸系統。呢條路線途徑森美蘭州、雪蘭莪州同吉隆坡，連接首都吉隆坡同芙蓉、加影、冼都等周邊市郊城鎮，喺1995年8月開始投入服務。


南涌有楊屋、鄭屋、羅屋、李屋同張屋，係客家五姓氏嘅原居民，祖籍全部都係嘉應五華。山上嘅老農田村曾經係羅氏所居，後來喺20世紀初全村搬咗去南涌村嘅現址。以前南涌居民多數以耕田為生，後來轉往向外搵食，農田就荒棄咗，近年改做漁塘畀遊客消閒垂釣。


炮台山係香港一笪地方，介乎銅鑼灣東部同北角西部之間。1985年，地鐵港島綫通車，並喺銅鑼灣東北部盡頭設一個車站，根據附近嘅北角炮台而命名為「炮台山站」。從此之後，附近市民普遍俗稱呢個站一帶做炮台山區。


1879年，英軍喺名為「East Hill」設立北角炮台，所以有個咁嘅名，其實同北角係同一舊嘢，但呢座山仔後來畀人鏟平咗，即係今日北角皇都戲院嗰度。不過嗰度附近仍然有以「堡壘山」或者「炮台山」做名嘅建築物同炮台山道，跟住個名慢慢跟住啲樓同條街向南移咗去南邊紅香爐山腳，加上地鐵站紀念嗰座無咗嘅山仔叫炮台山站，啲人就開始叫呢個新嘅區做「炮台山」，但呢個區就同原本嗰座山仔只係同名，其實無咩關係嘅。


而家啲人叫「炮台山」嘅具體範圍，一般指炮台山道同英皇道之間，甚至有人會叫埋部份銅鑼灣同北角海皮做「炮台山」。附近嘅居民亦會根據佢哋對呢個地方嘅見解而分別叫呢度做北角、銅鑼灣甚至「天后」，所以其實定義好模糊。


油街實現，香港博物館之一，藝術館之一，喺香港北角油街十二號，英文叫Oil Street Art Space。行政上歸東區。藝術推廣辦事處項目，歸康樂及文化事務署管。二〇一三年五月廿二號開張。個館主要畀人搞藝術，而屋宇為舊時紅磚屋，為香港二級歷史建築，百年古蹟。


香港中文大學係香港佔地最大嘅大學，校園面積137.3公頃，同時亦都係香港面積第三大嘅單一地段，僅次於愉景灣嘅649公頃同香港國際機場嘅1,255公頃，範圍橫跨沙田區同大埔區，而且到依家都仲係唯一一間有專屬港鐵站直達嘅大學。


此外，原屬美國領事館新聞處轄下嘅美國研究圖書館亦都歸於香港中文大學圖書館，嗰間館喺1993年將大部份藏書遷移到香港中文大學港美中心，後嚟交咗畀大學圖書館系統管理，佢依家喺聯合書院胡忠圖書館二樓。館藏包括Professor James Meriwether送嘅威廉福納特藏同美國研究特藏，係亞洲最完備嘅美國研究特藏。


校內交通方面，大學嘅交通處負責營運穿梭校巴系統，連接地鐵站同校園內嘅教學樓同宿舍，學生同員工可以免費搭穿梭校巴。另外設有一條收費嘅路線，學生叫佢做「富貴巴」。由於校園面積大、依山而建、多小路，對新生同校外人嚟講好難以步行嘅方式穿梭校園，不過其實好多建築物入邊嘅𨋢或者建築物之間嘅橋係可以作為上山落山嘅捷徑。


2021年2月24號，新一屆中大學生會「朔夜」正式成立。不過交接儀式未做之前，中大校方喺2月25號晚出「嚴正聲明」，話新一屆學生會內閣政綱內容失實同涉嫌違反《港區國安法》，將危害國家安全，所以實行幾項措施變相廢除學生會。


包括暫停為學生會代收學生會會費，要求學生會註冊做獨立社團或公司，自行承擔法律責任等。校方同時暫停為學生會幹事會提供行政同大學場地支援。學生會凌晨12點緊急召開記者會交代詳情，對事件表示極度遺憾同委屈，係創會超過50年以嚟冇發生過，批評校方打壓學生嘅聲音同漠視同學授權。


1923年莊士敦牧師抵港着手喺九龍成立聚會，首個聚會喺1924年1月第一個星期日喺中央英童學校舉行。同年9月19號教堂首座建築物開放給公眾崇拜。九龍佑寧堂喺1927年正式成立，神學上教堂隸屬基督新教，佢任命嘅主任牧師亦係由主流基督新教教會全體牧師中選出，但教堂會籍就開放畀所有事奉基督為主嘅教友。


雞蛋係人嘅嘢食之一。雞蛋營養價值高，含豐富蛋白質，維他命A、B、D同埋礦物質等。當中蛋白質更屬優質成分，經消化後，人體用到佢高達94%，有助構成人體組織同製造荷爾蒙，亦促進體內生長發育、細胞更新、修補損傷等工作。


鹹鴨蛋，簡稱鹹蛋，係中國傳統食品。做法係用鹽或者鹽水將鴨蛋醃多日，等鹽滲入隻蛋度，同時索走入面大部分嘅水。好多嘢食會用到鹹鴨蛋，好似月餅同糉。鹹鴨蛋亦可以用來送飯。打開隻蛋時，若果個蛋黃溶溶地油淋淋就叫漏黃，咁嘅鹹蛋係上品。


第一次瓜分波蘭係喺1772年8月5號，第二次瓜分波蘭係喺1793年1月23號，第三次瓜分波蘭係喺1795年10月24號。最終波蘭立陶宛聯邦被消滅，波蘭同立陶宛冇咗主權成123年，到1918年第一次世界大戰完嗰年至相繼獨立。


喺法國，域他·雨果最有名嘅係佢嘅文學同主詩嘅產量。Les Contemplations 同 La Légende des siècles 得到最高評價，有人話雨果係法國最偉大嘅詩人。後生嗰陣雨果好保守，之後嘅日子喺佢嘅政治理念行相反嘅方向，變成一個激情共和主義支持者，佢嘅作品都有涉及當時嘅政治社會問題，同藝術趨勢。


法國大革命始於1789年5月嘅三級會議，革命第一年第三等級嘅革命民眾喺6月發表網球場宣誓，7月14號攻佔巴士底監獄，8月發表人權及公民權宣言，10月凡爾賽婦女遊行迫使法國王室喺10月返巴黎。之後嗰幾年間出現咗自由議會同埋保王派喺改革方面嘅角力戰。


1792年9月法蘭西第一共和國成立，1793年送路易十六上斷頭台。外部壓力亦都影響到法國大革命嘅發展，法國大革命戰爭喺1792年爆發，法國贏咗一場成個世紀以來未贏過嘅仗，攞咗意大利半島大部份嘅地同埋萊茵河以西嘅地方。


東京開成学校係東京開成所，文久三年創立，本來係教授「蘭學」嘅幕府直轄院校，明治4年聯同昌平坂學問所、醫學所改組成為「東京開成學校」。明治10年4月12號同「東京醫學校」再合組為東京大學，歸當時文部省所打理。


明治19年3月，日本政府頒佈「帝國大學令」，將東京大學易名做帝國大學，係法理醫文四學部之外，另立工學部。明治23年，政府再頒令，合併東京農林學校，設置「農家大學」。明治30年6月改名做東京帝國大學，以呼應京都帝國大學嘅創立，免生混淆。


東京大學有本鄉總校區、淺野校區、彌生校區、駒場校區、白金校區、三鷹校區同埋檢見川校區七個校區，加咗個附屬植物園、農場、牧場、海洋實驗場、理學實驗場、工學實驗場同埋附屬學校，面積好大嘅，約莫1518萬平方米。


東京大學有法學部、醫學部、工學部、文學部、理學部、農學部、經濟學部、教養學部、教育學部、藥學部。而家提供約260種專業領域，超過2,000種學位課程。東京大學同世界嘅學術聯繫相當緊密，並同世界嘅頂尖高校好似牛津大學、劍橋大學、哈佛大學、麻省理工學院、加州理工學院、普林斯頓大學、斯坦福大學、耶魯大學、哥倫比亞大學、愛丁堡大學、柏林大學、澳大利亞國立大學同北京大學有校際合作關係。


西周末年，周幽王既「無道」又「淫亂」，周室混亂，造成政治混亂，外族入侵，最終發生犬戎之禍、周幽王俾人殺死咗，西周王朝就咁滅亡咗。 幽王既仔平王遷都洛邑，東周時代開始，但係周朝既威望已經跌咗好多，週邊既諸侯國開始互相爭奪霸權。


經過多番爭鬥，霸主重新執位，諸侯國當中既韓、趙、衛、楚、燕、齊、秦成為新霸主組合，後人叫佢哋做「戰國七雄」。 「七雄」當中，最初占主導地位既魏、趙、齊，後來逐漸衰落。 另一方面，遠離中原，偏安西方既秦國，透過商鞅變法，推行富國強兵既政策，好快就增強咗自身既實力。


「六國」受到秦國既威脅，想聯合起嚟對抗秦國，但喺各國之間有利益衝突，合作告吹，抗秦體系就咁崩潰咗。秦國亦都趁呢個機會，逐一侵略六國，侵食各國既領土，最後秦王嬴政消滅咗六國，統一咗六國，秦朝就咁成立咗。


亞特蘭提斯，又譯亞特蘭蒂斯，係歐洲古代傳說入面一個有高度文明嘅國，由古希臘哲學家柏拉圖首先提出，相傳佢因為地震而沉咗落海底。由於相傳亞特蘭提斯嘅位置響大西洋，大西洋喺多數歐洲語言都用亞特蘭提斯個名命名，例如英文嘅「Atlantic Ocean」。


紫式部，係日本平安時代中期嘅女作家兼詩人。係名作源氏物語嘅作者。佢係日本三十六歌仙之一。佢出身藤原家，唔知佢真名，雖則有學者考證佢叫香子。紫係佢日記筆名，來自源氏物語一個角色紫の上。式部，即係政府儀式部門，係佢阿爸嘅官職。


故事既歷史背景係公元1558年10月到1559年11月之間，個故事主要發生喺國王亨利二世同埋佢既繼任者弗朗西斯二世既宮廷嗰度，同埋其他法國地方。小說精確咁再現咗嗰個那個時代，幾乎每個角色都係歷史人物。


十六歲既沙特爾小姐係個受保護既女繼承人，佢老母將佢帶到亨利二世既宮廷，想幫佢揾個經濟前景同社會地位都好既老公。當親戚之間既嫉妒，激起咗對呢個年輕天真少女既陰謀既時候，最好既婚姻前景就可能會消失，所以佢要及時揾到老公。


呢位少女聽咗老母既推薦，接受咗一個中等追求者克萊芙親王既示愛。 婚禮之後，佢遇到咗風度翩翩既內穆爾公爵。兩人好快就墜入愛河，但係未敢有任何實際既出軌行動，佢哋既接觸只限於公爵間中拜訪依家已成人妻既克萊芙王妃，喺客廳見面。


之後公爵捲入咗宮廷醜聞，令到王妃相信公爵對自己既感情不忠。喺一個莊園既更衣室裡面，發現咗一封被拋棄既情婦寫俾佢既情人既信，呢個情人就係王妃既叔叔維達姆，佢亦都同女王有一手。維達姆求內穆爾公爵，話呢封信係佢既，想攞返，呢封信最終落入咗克萊芙王妃既手中。


內穆爾公爵要將維達姆既信俾克萊芙王妃，先至能夠令到王妃相信佢係真心既。最終，克萊夫親王發現咗佢老婆愛上咗另一個男人。她承認咗。克萊芙親王無情地詢問佢，直到佢講出佢既情人係邊個。派咗僕人去監視內穆爾公爵後，克萊芙親王發現佢老婆喺身體同埋情感上都對佢不忠。


心碎令到親王病咗，仲死咗。臨終前，佢將自己既痛苦歸咎於內穆爾公爵，懇求王妃唔好嫁俾公爵。親王死咗之後，王妃可以自由咁去追求激情，但係佢喺責任同埋愛情之間左右為難。公爵公開咁追求佢，但係佢拒絕咗，仲選擇咗每年用部分時間去修道院住。


呢本小說出版之後，取得咗巨大既商業成就，巴黎以外既讀者，訂咗書之後要等好數個月先至收到本書。呢本小說亦引發咗好幾場公開辯論，其中一場係關於作者身份，另一場辯論係關於克萊芙王妃向老公坦白自己通姦既決定係唔係明智。


作為最早既心理小說之一，《克萊芙王妃》標誌著小說歷史既重大轉折點，當時既小說主要係講浪漫史、難以置信既英雄克服困難尋找幸福婚姻既故事等。而 《克萊芙王妃》就以高度真實既情節、內省既語言，去探索人物內心思想同埋情感，喺次要情節嗰度亦都稍為揭示咗貴族生活既情節。


《克萊芙王妃》可以話係法國式小説既始祖，作者用細膩既視角、精細既筆調、具感染力既描繪、巧妙既故事舖排、細膩既分析，娓娓道來咁將主角克萊芙王妃同埋佢周圍既人既所見、所聞、所思、所感，向讀者展示出嚟。法國式小説著重喺內心、精神層面既真實情況，呢啲亦都影響咗法國既感傷主義同埋19世紀開始既法國現實主義文學。


從2006年開始，喺做法國總統之前，薩爾科齊就開始詆毀呢本書，認為公務員考試當嗰度有啲關於《克萊芙王妃》既問題係荒謬既。結果喺2009年大學講師喺全國各地舉行咗《克萊芙王妃》公開朗讀會，令到呢本小說既銷量迅速上升。


2008年，呢套小說俾法國電影製片人奧諾雷改編成電影《巴黎小情人》。套電影既劇本係佢同陶蘭德一齊寫，電影既情節大致上同小說一樣，但係將背景改咗做現代既法國高中。奧諾雷將呢本1678年法國小說《克萊芙王妃》改編成現代版係因為受到時任法國總統薩爾科齊對呢本小說既多次批評「呢套小說同現代生活無關」而啟發既。


呢套小說亦都俾BBC改編咗做廣播劇，由威廉斯執導，喺2010年2月28號開始喺BBC第三台播出。呢套廣播劇亦都係紹德2011年既電影《我哋，克萊芙王妃》既基礎，故事裏面，市中心既一間高中既學生喺度讀呢本小說，準備參加高中畢業試


托爾斯泰係俄羅斯帝國作家、小說家、散文作家、劇作家兼哲學家、基督教和平主義者、無政府主義者。佢係托爾斯泰貴族家族最有影響力嘅成員之一。寫咗《戰爭與和平》、《安娜卡妲尼娜》同《復活》呢幾部視為經典嘅長篇小說，一般認為佢係世界最偉大嘅作家之一，喺當時嘅社會，佢提出嘅「托爾斯泰主義」對好多政治運動有深遠嘅影響。


故事以1812年俄國衞國戰爭為中心，反映1805年至1820年嘅重大事件，包括奧斯特利茨大戰、波羅底諾會戰、莫斯科大火、拿破崙潰退等。通過對四大家庭同埋安德列、彼埃爾、娜塔莎喺戰爭同和平環境中嘅思想同埋行動嘅描寫，展示當時俄國社會嘅風貌。


蚩尤製造五兵之器用嚟變化雲霧，大霧足足瀰漫咗三日。黃帝九次作戰都輸畀佢，三年以嚟都冇任何成果。《龍魚河圖》記載黃帝打唔贏蚩尤，就仰天而嘆。上天派遣玄女授予黃帝兵信神符，靠「玄女」嘅力量打贏蚩尤。某啲講法係黃帝得到風后做嘅指南車喺大霧裏面認清方向，先打低蚩尤。


喺廣東通志之前，關於廣東嘅專書唔多。史書只係提過兩部，《隋書‧經籍志》裏面載有楊孚嘅《交州異物志》、《唐書‧藝文志》載有王範嘅《交廣二州記》。《廣東通志》可以話係廣東志之始。之後宋朝王靖撰寫嘅《廣東會要》開始有方誌嘅雛形，但係志嘅話要到明嘉靖十四年戴璟先至成稿，到咗嘉靖三年同十七年黃佐先至相繼成為志，到萬曆二十九年郭棐再纂通志，較之前嘅志更為詳備。


《廣東通志》由明《廣東通志初稿》計起，編修咗六次。《廣東通志初稿》共分四十卷，喺明朝嘉靖十四年由戴璟用短短兩個月來纂修。內容包括分野、山川、政紀、行次、疆域等五十多門。第二次纂修，嘉靖三十六年由黄佐負責，到咗1561年先至完成。


全書分七十卷，內容分為十一門六十九類，人物門佔三分之一嘅篇幅。第三次纂修，明朝萬曆二十七年由金光祖負責，康熙三十六年完成。全書分三十卷，共三十門。第五次纂修，清雍正八年由郝玉麟負責，第二年完成。全書分六十四卷，共三十五門。


佢嘅家系當中嘅男子，有好多終其人生都係做地方官嘅，但佢哋唔係嗰種卓爾不群嘅名家大族，比如白居易屋企就幾窮下，但作爲學者家庭又讀過書噉。因爲細時窮，住喺啲村度，所以佢深諳勞苦大衆嘅艱難疾苦。十一二歲時，因爲戰亂搬去越中，之後又搬去徐州、襄陽等地，過住顛沛流離嘅生活，最後佢屋企搬到長安附近，十五六歲開始努力讀書作文，呢陣時作嘅詩文得到顧況好評，佢受咗教育後喺798年開始準備科考。


特別喺杭州在職期間，佢睇到調節水畀農業嘅工程荒廢咗好耐，於是修造西湖，建設堤防儲水，用來灌溉田地、緩解旱情，修築嘅堤稱做白公堤，而家無咗，喺而家杭州白沙路一帶。至於同蘇東坡整嘅蘇堤一齊成爲杭州有名景點嘅白堤，其實叫白沙堤，喺白居易來杭州之前就已經有，而且白居易嘅詩詠過種有柳樹嘅白沙堤，後人經常將白沙堤誤會係白居易整嘅白公堤。


另外佢又疏浚六井，解決杭州城食水問題，又作《錢塘湖石記》，將治理西湖嘅要點交帶畀後人知，對日後治理西湖好大影響。臨走時白居易將一筆官俸留喺官府做基金，畀之後治理杭州嘅官做週轉用，事後補返數就係。從呢啲事可以睇到白居易嘅愛民精神。


之後佢得以召返入京，大和二年做刑部侍郎，開成元年做太子少傅，武宗會昌二年做官到最後嘅官職刑部尚書，以70歲致仕，攞半俸做休金。73歲時佢自身嘅詩文集《白氏文集》完成，當時共75卷。遞年嘅846年，以74歲嘅人生壽終，之後葬喺洛陽香山。


白居易係個多產詩人，現存文集有71卷，詩、文總數約3800篇，其中佢現存嘅詩有2800餘首，係唐代詩人中遺留作品最多嘅人，詩嘅內容亦豐富多彩。後生時加入「新樂府」嘅潮流，多作批判社會、政治現實嘅「諷喻詩」，左遷爲江州司馬後，就幾乎唔作諷喻詩，創作嘅重點轉移到以日常嘅簡單喜樂爲主題嘅「閒適詩」。


佢嘅詩有住好深嘅現實性，有住中肯到位嘅鍼砭涵意。《長恨歌》講嘅係唐明皇同楊貴妃嘅悽美愛情，但讀真啲會發覺到鍼砭之意，有中肯嘅諷刺。佢共元稹提倡新樂府風潮，於是喺啲詩中，佢不斷攻擊啲貴族奢華淫逸嘅生活方式，剝陳啲官吏嘅剝削，同情民衆嘅痛苦。


佢主張詩歌應該簡易，令民衆都曉得。無論喺邊個時期，佢嘅詩風都未變過，一貫重視平易暢達，即係「咩人都可以好易讀得明嘅簡短文章」。傳說話白居易每次作咗詩，唔係自己審讀過啲文字，而係請個唔識字嘅伯爺婆，將自身作嘅詩讀畀佢聽，老人理解唔到嘅部分，就改成表現得更平易嘅詞句《冷齋夜話》等記）。


唔單止用語通俗，白居易認爲大衆化嘅詩應該表現人民豐富嘅情感、思想，講得每個人喺世事面前嘅心聲，反映當時中國人民嘅痛苦，於是佢啲詩令時人有好猛感觸。佢嘅詩富於抒情性。當佢自長安貶到江西，三四千里，喺路上睇到學校、寺廟、旅館……都有題佢嘅詩，令佢對自己主張嘅自信強下添。


據《景德傳燈錄》卷十，白居易係如滿嘅法嗣。其他重有，喺卷七記載住佢同惟寬嘅問答，喺卷四，可以見到佢同牛頭宗嘅鳥窠道林關於《七佛通誡偈》嘅問答。但係，佢同道林嘅有名問答，係後世假託嘅嘢，一般唔認爲係史實。


白居易嘅詩唔止喺中國國內流傳，日本、朝鮮等週邊諸國嘅人亦鍾意佢嘅詩。喺日本，喺白居易在生時嘅承和五年，當時嘅大宰少貳藤原岳守從唐朝商人嘅貨物度搵見《元白詩集》，於是入手咗本書，獻上去畀仁明天皇，天皇好鍾意啲詩，作爲褒賞升佢到從五位上。


《驚世未了緣》係一部1995年嘅美國史詩式戰爭電影，由米路吉遜執導，改編Blind Harry嘅史詩《The Actes and Deidis of the Illustre and Vallyeant Campioun Schir William Wallace》。


1947至1948年，查考入上海《大公報》，同元配杜治芬結婚，並到香港參與大公報香港版籌備工作。1952年，由大公報調去《新晚報》幫手籌辦。1953年，佢以「林歡」筆名幫長城公司編寫電影《絕代佳人》。


1985年6月，查獲委任為香港基本法起草委員會委員。1986年4月，佢成為草委會「政治體制專題小組」港方負責人。1988年11月至12月，佢同查濟民提出有關特首及立法會嘅「雙查方案」。佢之後寫3篇社評為雙查方案辯護。


1991年，明報上市。同年，于品海嘅智才管理顧問公司收購明報。1992年2月，查去英國牛津大學做訪問學者半年。1993年4月1號，响明報董事會轉做名譽主席。于品海做主席。1994年1月1號，查辭任明報名譽主席。


凱撒出身貴族，歷任財務官、大祭司、大法官、執政官、監察官、獨裁官等。前60年同龐培、克拉蘇秘密結成前三頭同盟，之後出任高盧總督，用咗8年時間征服高盧全境，襲擊咗日耳曼同埋不列顛。前49年，佢率軍佔領羅馬，打敗龐培，集大權於一身，實行獨裁統治，制定咗《儒略曆》。


凱撒嘅老母相信自己個仔唔係凡夫俗子，就加強咗對佢嘅教育。凱撒並冇辜負佢老母嘅期望，博覽群書，學業日益長進，文章寫得好好，十幾歲就發表咗《赫庫力斯的功勳》同悲劇[[《俄狄浦斯》。佢好鍾意古希臘文化，尤其係古希臘嘅古典文學。


公元前86年同前84年，元老院嘅民眾派領袖馬略同秦納先後死咗，秦納提名過凱撒做朱庇特神祭司。雖然凱撒一次過冇咗兩個保護人，但亦同時得到從事某種職業並得到巨大成就嘅自由。前84年，凱撒娶咗秦納個女科涅莉亞做老婆。


前82年，喺內戰中取勝，並得到元老院精英派成員支持嘅獨裁官蘇拉要求凱撒同科涅莉亞離婚，不過佢拒絕並謹慎噉離開羅馬。喺親友幫助下，凱撒避過放逐同死亡嘅威脅。雖然後來蘇拉屈服於對後生嘅凱撒嘅各種有利嘅強大壓力而寬恕咗佢，但凱撒都係覺得遠離羅馬更為審慎。


或者係完成得太完美，佢嘅對手開始傳言呢個羅馬使者唔尋常嘅魅力，先至搞到狡猾嘅國王聽話。雖然淨係一個插曲，就令人留低佢係基嘅印象，而且呢個影響係長遠嘅，佢嘅士兵喺好耐之後嘅一次凱旋式入面話佢統帥係「所有女人嘅男人，所有男人嘅女人」。


佢喺旅途中，俾奇里乞亞海盜綁架過。海盜要求用二十蚊塔蘭特嘅大額贖金。凱撒笑佢哋唔知道自己嘅身價，要求佢哋至少要攞五十蚊塔蘭特。喺等贖金嘅8日之中，佢俾海盜控制，但係佢對佢哋講，獲釋之後一定會將佢哋釘十字架，海盜以為佢講笑，依然對凱撒好好。


羅馬喺義大利中部拉齊奧大區嘅台伯河平原上，台伯河同阿涅內河喺羅馬城出邊匯合，羅馬地喺台伯河嘅兩岸，東邊係阿布魯佐，東北邊係Sabini山脈，南邊係Albani山脈。市中心喺距離第勒尼安海約24公里嘅內陸，但城市向西南一直延伸到僅距離海岸5公里處，海拔高度由13米到120米，平均海拔高度37米，市區總面積大約係1285平方公里。


楚留香係古龍小說裏頭嘅角色，輕功了得，為人「足智多謀」，專係「劫富濟貧」，多次破解難搞嘅陰謀。處處留情。楚留香嘅古仔改編過做電視劇、播音劇、電影。同比較多人識有鄭少秋、狄龍喺二十世紀七、八十年代嘅戲扮過楚留香。


《楚留香之蝙蝠傳奇》，40集，香港無線電視，蕭笙監製，苗僑偉飾楚留香，陳榮峻飾胡鐵花，翁美玲飾聖年公主，惠天賜飾中原一點紅，楊盼盼飾高亞男，龔慈恩飾華真真，任達華飾原隨雲，關海山飾薛衣人，秦煌飾薛笑人，張英才飾皇帝。


《楚留香傳奇》，製片人游健鳴，朱孝天飾楚留香，陳浩民飾胡鐵花，胡靜飾蘇蓉蓉，孫菲菲飾李紅袖，秋瓷炫飾石觀音，劉佳飾宋甜兒，崔鵬飾無花，王傳一飾中原一點紅，蕭薔飾水母陰姬同埋魚尺素。本劇於2007年12月10日喺中國中央電視台電視劇頻道首播，每晚三集，全劇由血海飄香、大沙漠、畫眉鳥三個故事組成。


近代史，又叫近世史、早期現代史，係世界史嘅其中一個時代。喺歐洲史入面，一般係指1453年君士坦丁堡淪陷去到1799年法國大革命完結之間嘅時期，同大航海時代、文藝復興時期有唔少交疊。喺中國史入面，一般係指1644年大清入關到1840年第一次鴉片戰爭爆發之前。


約翰·沃夫岡·馮·歌德係德國詩人、自然科學家、文藝理論家同政治人物，魏瑪古典主義嘅代表，喺世界文壇都幾有影響。佢嘅成名作係《少年維特的煩惱》，引發咗感傷主義同狂飆突進文學運動。佢嘅代表作係《浮士德》。


貞德原本係一個法國農家女，佢話喺十六歲時嘅一日，喺村後嘅大樹之下見到天使聖米迦勒、聖瑪嘉烈、聖凱瑟琳，得到「天主嘅啟示」，要求佢帶兵收復當時俾英國人佔咗嘅法國土地。幾番轉折，貞德得到兵權，喺1429年用九日幫奧爾良解圍，好多次帶兵打敗英國嘅侵略者，重促成擁有王位承繼權嘅查理七世喺同年7月16號加冕做國王。


貞德死後變成西方文化嘅一個重要角色。由拿破崙到而家，法國嘅政治人物都用佢嘅形象嚟宣傳，主要嘅作家同作曲家，包括莎士比亞、伏爾泰、席勒、威爾第、柴可夫斯基、馬克吐溫、蕭伯納、布萊希特都作咗唔少同佢有關嘅作品，重有大量以聖女貞德為題材嘅電影、戲劇、音樂亦一路都有，直到今時今日。


威尼斯喺東北意大利，俟住阿德里亞海，個城本身響威尼斯瀉湖澤地之上，唔少地方係響中間嘅好多個島上面。鹹水瀉湖散佈城岸邊，而且有兩個河口，來自南面嘅波河同埋北面皮亞飛河。歷史上由城發展出來嘅威尼斯共和國，係海上霸主，係十字軍中堅，亦係商業大國，文藝復興要地。


格奧爾格·弗里德里希·韓德爾係德國同英國巴洛克時期嘅作曲家，以歌劇，神劇同協奏曲聞名。韓德爾喺德國出世，同巴哈、史格拉底同年。佢喺意大利學音樂，之後定居倫敦歸化埋做英國臣民。韓德爾視為最偉大嘅作曲家，作品包括彌賽亞 ，水上音樂同埋皇家音樂煙花。


理查·華格納喺萊比錫出世，自細接受音樂訓練，對音樂同戲劇興趣濃厚，後來去萊比錫大學學作曲，中途退學，喺維爾茲歌劇院做合唱指揮。一生致力歌劇創作，對德國歌劇嘅發展有好大嘅貢獻。1883年2月13號，死喺威尼斯嘅溫德拉敏宮。


數碼物件識別號，譒自英文digital object identifier，減筆DOI，用來標示網上出版物，有個不變記識，獨一無二。出版物如書、期刊、影片、資料、報告，諸如此類。由於網址可以變，登記人要負責指啱個位。


喺蘇聯時期，發達嘅重工業同長期嘅軍備競賽雖然拉動咗國內生產總值，掩蓋咗人民生活水準一直毋好嘅現象，但係爾個唔符合人民嘅利益，亦都搞到蘇聯人民唔滿意。第二，高度集中嘅政治體制缺乏民主，幹部階層唔能夠避免日益官僚主義化，號稱代表人民利益嘅黨嘅幹部群體逐漸蛻變成同人民對立嘅特權階層。


除咗爾尐原因之外，蘇聯從1922年起手實行新經濟政策，列寧對戰時共產主義政策進行改革，並強調更加發揚黨內民主。然而自從1926年史太林當權之後，形成咗高度集中化嘅政治經濟體制。雖然喺呢種體制下蘇聯實現咗工業化，但到咗1950年代，弊端日益暴露，礙住咗蘇聯嘅發展。


跟住，赫魯曉夫同勃列日涅夫先後進行咗改革，但佢哋凈系對原有體制進行好細忌修補，冇從根本上徹底改變高度集中嘅政治經濟體制。最明顯嘅就係蘇聯內部嘅特供商店，特供商店入邊充滿著外國名貴同埋蘇聯國內非常之缺嘅商品，專門畀蘇聯嘅特權階級享用。


相較之下，大部分蘇聯人民必須忍受劣質、陳舊而且無人想買嘅嘢。呢種體制傾向於犧牲下層人民嘅利益來解決上層權貴嘅問題，從1989年開始，蘇聯由於改革失利同嚴重嘅通貨膨脹，加上切爾諾貝爾核災，開始對下層人民實行進一步嘅緊縮政策，搞到煤礦礦區嚴重消費品短缺，導致長期受壓迫嘅煤礦工人大罷工。


大部分嘅芒果樹一般喺35～40 m咁高，而且重有10 m到嘅圓冠響度。呢啲樹都係長生植物。喺6 m深嘅泥嗰度重有直根嘅分佈。另外，呢樖嘢嘅根系好大，而且啲樹重喺幾呎深嘅泥度識傳輸啲穩定嘅根落去嘅。而啲葉喺常綠，細兼有交叉式生，有15～35 cm長，喺啱啱生嗰時係粉橙色。


而佢啲生果品種有唔同嘅曬士同顏色，有綠、黃、橙、紅嘅品種。個樣係有啲相橢圓形，喺果肉啲表面係冇咁易分開嘅，而且佢啲果肉又靚又甜。佢嘅果入面重有好多粒好細嘅核響度，長度大概4～7 mm到，而闊度大概1～2 mm到。


芒果唔單止可以用嚟做水果，亦至可以用嚟做藥。因為佢嘅果肉有好豐富嘅維他命A、C同D、醣類、繕食纖維、葉酸、鈣、磷、鐵、鉀、鎂等微量元素。可以抑制腦細胞死亡，如估食凍咗嘅芒果重可以降低神經壓力。喺中醫角度嚟講，佢有清熱、防嘔、解渴同埋除暈浪等功效。


雖然話海芒果嘅樹皮、樹葉同樹汁都可以入藥，佢有可以畀人嘔同埋肚疴嚟瀉、負責墮胎嚟用，但如估食得太多會俾佢攞咗你條命。因為果皮入面有海杧果堿、毒性苦味素、生物鹼同氰酸響度，如估人同動物食咗佢就死得。重有啲核有強心甙、黃色夾竹桃甙、單乙酰黃夾次甙乙同氫氰酸。


喺化學史上第一個發現磷元素嘅人，要推返去十七世紀嘅一個德國漢堡商人波蘭特。佢係一個相信煉金術嘅人，由於佢曾經聽過傳說中從尿入面可以整到「金屬之王」黃金，於是抱住圖謀發財嘅目的，用尿做咗大量實驗。1669年，佢喺一次實驗入面，將砂、木炭、石灰等同尿溝埋，加熱蒸餾，雖然冇得到黃金，但竟然意外咁得到一種好靚嘅物質，佢色白質軟，可以喺黑暗嘅地方放出閃爍嘅亮光，於是波蘭特就起咗個名畀佢，叫「冷光」，呢個就係今日稱之為白磷嘅物質。


德國化學家孔克爾曾經用盡種種方法想搵出呢一個秘密嘅製法，終於搵倒呢種所謂嘅發光嘅物質，係由尿入面提取出嚟嘅，於是佢亦開始用尿嚟做試驗，經過千辛萬苦，終於喺1678年成功。佢係將新鮮嘅尿蒸餾，等佢蒸餾到水分就快乾嘅時候，拎出黑色嘅殘渣，放喺地窯入面，等佢腐爛，經過幾日之後，佢將黑色殘渣拎出嚟，同兩倍嘅「尿渣」入面嘅細砂混合。


一齊放喺曲頸瓶入面，加熱蒸餾，樽頸就連接住裝水嘅收容器。起初用微火加熱，然後用大火乾餾，直至尿入面嘅揮發性物質完全蒸發之後，磷喺收容器入面凝結成白色蠟狀嘅固體。後來，佢為咗介紹磷，寫咗一本書，個名叫《論奇異嘅磷質同埋佢嘅發光丸》。


喺磷元素嘅發現上，英國化學家波義爾差唔多同孔克爾同時，用咗同佢相近嘅方法都整倒磷。波義爾嘅學生漢克維茨曾經用過呢種方法喺英國整倒較多嘅磷，成為商品運到去歐洲其他國家賣。佢喺1733年曾經發表過論文，介紹整磷嘅方法，不過講得好含糊，之後，又有人喺動物嘅骨質入面發現倒磷。


膽固醇係固醇，亦係脂肪一種。膽固醇響全身嘅動物細胞膜上面都有。亦係膽汁同其他荷爾蒙主要成份。人身大部分膽固醇都係肝做出來，另有一部份係食肉，魚、奶吸收而來。膽固醇唔溶響血，佢會同脂蛋白結合，運到全身。


小食係一種口味上具有獨特風格嘢食總稱，可以作為正餐以外之間嘅零食，亦可以係早餐、宵夜嘅主要嘢食。世界各地都有當地特色嘅風味小食，鮮明特色往往亦係當地觀光行銷嘅重點，以及所有遊子對於家鄉思念嘅「主要對象」。


但係，小食發展到而家，喺一啲地區已經有咗另一種意思。雖然一樣係講究採用當地新鮮嘅食材，但喺製作方法繁複、作工講究，比講究飽肚嘅正餐更為繁瑣，係追求利潤嘅餐廳未必會賣。呢種小食，已經係一種地道飲食文化，絕非只係喺三餐之間填飽個肚，追求醫餓肚嘅層次。


小食代表住人類文化生活嘅精緻化。隨住經濟發展，人類生活水平提高，食嘢喺日常生活中佔嘅比例越來越細，再加上工作緊張，啲人開始厭棄正餐青睐小食。因為小食唔使講究禮儀，隨時方便咁解決肚餓問題。但由於小食嘅營養唔全面，好容易得到，幾時要都得，好容易食得太多，所以小食可能亦係而家造成肥胖比較普遍嘅一種原因。


甜品係指一餐最後嗰部份，通常會係一啲甜得嚟又唔多飽肚嘅嘢食，好似係雪糕、蛋糕、布甸或者生果呀噉。有關甜品方面嘅傳統可以因地區而有異，唔同地方都會有佢哋各自唔同嘅特式甜品，英國傳統上興用生果嚟做甜品，法國就出咗名鍾意用芝士做甜品嘅一部份，而漢字文化圈喺廿世紀打前並冇食甜品嘅傳統。


花生，又叫落花生，重有時叫花生荳，係豆科花生屬嘅一年生草本植物，原產南美洲同中美洲嘅巴西到秘魯一帶。佢開花結果後會插入地熟，落花而生。花生可以種來食，所以世界好多地方都有種，其中中國既係最大出產地，又係中國嘅一種四大油料作物。


花生喺中國內地嘅生產量喺全球嚟講係出嗮名嘅。如估按全球產量嚟講，喺2012年曾經以1670萬噸嘅生產量排全球第一，幾乎霸咗成個地球嘅一半生產量。尤其係山東嗰邊，佢係出油第一大省，幾乎霸咗⅓嘅中國內地嘅出油量。


朱古力，以前叫朱古律或者之古律，係以唂咕豆做主要材料嘅一種食品，分成白朱古力、牛奶朱古力同黑朱古力。朱古力係可以食得嘅固體，亦都可以係飲得嘅液體。朱古力主要原料係唂咕豆，最早由墨西哥人整，十六世紀傳過歐洲。


喺商業上，由粟米粒爆成粟米花嘅體積比例，大概係1比60，而成本有限，所以利潤非常豐厚。加上粟米花成品唔帶水或汁，啱喺戲院入面食，所以受到電影觀眾同電影院主嘅歡迎亦因此，現代嘅戲院嘢食，主要係爆穀嘅世界。


水蒸氣被唔透水氣嘅外皮包裹住。喺呢啲條件下，粟米粒中嘅澱粉被膠化，軟化，重可任意形變。當壓力持續增加，去到外皮破裂點，喺壓力大概930kPa，溫度大約係180°C，。粟米外皮突然裂開，導致粟米粒內部壓力瞬間下降，水蒸氣隨之迅速釋放。


垃圾食物多數指嗰啲大家認為唔健康，或者低，甚至無乜營養價值嘅食物。垃圾食物個名來自英文「Junk Food」，1972年出自美國公眾利益科學中心個阿頭 Michael Jacobson 把口。垃圾食物好鬼多，好似漢堡包、薄餅、糖、汽水、落好鬼多鹽整嘅嘢食，好似薯片同薯條，重有好多，講唔晒。


不過垃圾食物製造成本平，周圍都有得賣，又唔使搞一大餐先有得食，重因為高脂肪，鹽同糖份，可以做出唔同味道，所以重係好受歡迎，歷久不衰。垃圾食物嘅營養成份大部份係淨卡路里，齋畀能量，營養就冇乜。而且垃圾食物重加入好多食物添加劑，用嚟整重啲味，整靚嘢食嘅質感，轉色以及令佢唔會變壞。


垃圾食物脂肪同糖份好高，蛋白質、維他命同纖維成份就好低，被認定係多種疾病嘅元兇，好似癡肥、蛀牙、二型糖尿病個案急升，心臟病等等。當兒童開始食垃圾食物，佢哋原本攝取好多嘅蛋白質、維他命同食物纖維會跌到好低，平日飲開奶同健康果汁會變咗飲汽水。


馬尼拉，又叫小呂宋，係亞洲國菲律賓嘅首都，叫馬尼拉市。馬尼拉晌菲律賓最大嘅島呂宋島上面，對住馬尼拉灣。1975年，佢夾埋周圍17個城市同埋直轄市組成咗一個大都會，官方叫佢做「馬尼拉大都會」，成個大都會人口成千萬。


喺路德之前已經有多位宗教改革家嘗試改革甚至脫離天主教會，但最後直至路德嘅德意志宗教改革先獲得成功。16世紀信義宗信仰由德意志傳入丹麥、挪威、瑞典、芬蘭、拉脫維亞、愛沙尼亞同冰島，另一位宗教改革家加爾文嘅思想亦傳入匈牙利、荷蘭、蘇格蘭、瑞士同法國。


喺歐洲語言當中，新教嗰啲名嘅稱呼源自拉丁文「protestatio」，意思係「抗議」，可以追溯到1529年神聖羅馬帝國第二次許佩爾會議，當時神聖羅馬皇帝卡爾五世推翻咗1526年第一次會議嘅決定，重申帝國境內只可以信奉天主教，並進一步鎮壓馬丁·路德等宗教改革勢力。


長老制，係一個以議會形式管理區會嘅制度。議會內嘅成員由各教會選出長老，代表嗰個教會出席會議。顧名思義，長老會就係採用長老制嘅教會。採用長老制嘅教會有基督教改革宗長老會、台灣基督長老教會、韓國基督長老教會等。


會眾制，係一個源自於神學家慈運理嘅主張，就係各教會獨立，牧師係教會入面最高嘅決策者，並由會眾決議一切教會嘅內部事務。依家有好多教會採用會眾制，例如浸信會、公理會同神召會等，以及唔少獨立教會。會眾制有一個缺點，就係教會之間嘅交往同合作較少，意見可能有差距，最後甚至會令一啲教會脫離佢嘅宗派獨立。


佢哋食開個時、耶穌拈餅祝謝、就擘開俾過門生話拈嚟食喇、呢的係我嘅身呀。又拈隻杯感謝、𢬿嚟俾過門生話、你哋大家飲喇。因為呢的係我嘅血、即係新約嘅血、為眾人流出、致赦得罪嘅。我話你知、自今以後、我唔再飲菩提樹所生嘅、等到個日、我同埋你喺我父嘅國、致飲新嘅咯。


除咗傳統宗派活動之外，新教都有跨宗派運動，例如福音派運動、靈恩運動。呢類運動，一啲活躍喺新教教內，另一啲甚至超越新教，例如靈恩運動，唔單只影響基督新教，更影響羅馬天主教。非宗派教會同各種家庭教會有時都會被視為跨宗派運動嘅產物。


1956年6月2號，中華人民共和國《國務院關於伊斯蘭教名稱問題的通知》指出，伊斯蘭教係一個國際宗教，規定以後都唔准叫回教，要叫「伊斯蘭教」，但係其他華人地方，好似香港、澳門、台灣、星加坡、馬來西亞，都係習慣叫回教245。


伊斯蘭教有好多唔同嘅教派，但共通點係相信穆罕默德係真主派嚟嘅最後一個先知，以可蘭經同聖訓做信仰依據，呢個教統稱教徒做「穆斯林」，意思係「阿拉意志嘅順從者」。西方社會曾經有人叫伊斯蘭教做穆罕默德教，因為個敎係先知穆罕默德聽到真神感召搞出來。


伊斯蘭教喺公元7世紀由阿拉伯人穆罕默德喺麥加創立，不過最初就唔係好多人信，而且有啲反對嘅麥加貴族重對信伊斯蘭教嘅人迫害，之後穆罕默德就帶住啲信徒去到麥地那，成立咗一個宗教社團叫做「烏瑪」，經歷過同其他部族嘅長久鬥爭之後，喺630年佢終於進佔麥加，同時將麥加定為聖地，而阿拉伯半島其他部族亦相繼投靠同歸信，越嚟越多人開始承認穆罕默德政權同佢嘅先知地位之後，到632年穆罕默德死嗰陣，成個阿拉伯半島已經變咗做伊斯蘭教嘅世界。


伊斯蘭教係一個典型嘅一神論宗教，佢嘅基本信條係「萬物非主，唯有真主，穆罕默德是主的使者」中國穆斯林叫呢句嘢做「清真言」，意思即係話「清淨無染、真乃獨一、至清至真、真主原有獨尊，謂之清真」，而「清真」亦變成伊斯蘭教嘅專用詞。


阿拉係阿拉伯話 Allāh 音譯，另一個普遍通用嘅譯法係「安拉」，意思係神。喺穆罕默德創教初期以「主」、「我的養主」咁叫，後來先有個稱呼叫做「阿拉」，中國穆斯林就叫「真主」，新疆一帶就跟波斯話音譯做「胡達」。


伊斯蘭教強調真主係獨一無二，阿拉係「無似象、無如何、無比無樣、無處不在」．唔單止全知全能，而且超越時空，其他任何神靈都無得同阿拉比，所以伊斯蘭教唔畀人拜其他偶像或拜任何有具體形象嘅嘢。伊斯蘭教相信，呢個世界係阿拉用六日創造出嚟，而人就係阿拉安排係地上面嘅代理人。


伊斯蘭教相信，阿拉喺唔同時期喺唔同民族入面都派過好多使者同先知入去，傳播宗教使命，喺《可蘭經》入面提過嘅先知或者使者就有28個咁多，而伊斯蘭教入面有六大使者，即阿丹、二傳努海、三傳易卜拉欣、四傳穆薩、五傳爾撒，而最後一個就係穆罕默德，而穆罕默德嘅地位係特別高貴，因為佢係咁多個先知嘅「封印」。


伊斯蘭教認為，先知係可以直接通過天使或者報夢，而收到阿拉嘅啟示，而使者就會有阿拉直接向佢哋發出宗教任務，比先知地位再高啲，而穆罕默德就係咁多使者之中最顯赫一個。但《可蘭經》強調穆罕默德係人唔係神，天地間唯一受拜嘅只有一個真主。


伊斯蘭教認為亞拉曾經「降示」每個使者一部經典，據講前後總共降咗114部天經，而喺《可蘭經》入面就提過四本，分別係《可蘭經》、討拉特、引支勒、則逋爾。而《可蘭經》就係所有經典嘅最後一部，即係第114部，雖然亞拉曾經降過咁多部天經，但伊斯蘭教就認為只有《可蘭經》先至係最完整，最接近天上經文原型嘅一部，所以《可蘭經》先唯一係神聖，可以畀穆斯林信。


伊斯蘭教嘅天使，又叫做天仙，係阿拉差遣嚟嘅差役，係人類嘅朋友，天使係阿拉用光創造出嚟，佢哋聖潔、無邪、唔分性別，有對翼，飛得好快，而且用肉眼係睇唔到佢哋。天使數目好多，喺天上人間執行各種任務。天使係早過人類創造，但地位仍然喺阿拉之下，所以人唔可以拜天使。


除咗天使，阿拉重創造咗精靈，精靈係用火做，其中有一個精靈叫易卜劣斯，阿拉伯話Iblīs，解壞人，佢又叫做惡魔，原本喺阿拉伯神話入面一種叫鎮尼嘅精靈，係咁多種精靈之中最倔強，喺阿拉創造人祖亞丹之後，要天使向亞丹下跪，而易卜劣斯係唯一唔肯跪，結果俾阿拉咀咒，之後佢就成日引誘人犯罪。


伊斯蘭教認為呢個世界最終會毀滅，但毀滅咗之後會有另一個世界，嗰度分開天園同火獄，伊斯蘭教認為，人死咗之後，靈魂唔會死，之後阿拉會根據生前嘅善功，喺「復生日」入天園，而作惡嘅人就會入火獄，不過世界末日同復生日喺幾時就無人會知，只有真主阿拉先知。


伊斯蘭教認所有嘢都係真主阿拉定落，例如一個人富貴貧賤、生死、國勢地運等，都由真主阿拉一早安排好晒，不過喺伊斯蘭教發展過程中，亦曾經就前定同自由意志嘅問題有過爭議，但基本上都肯定有前定，而自由意志只係程度高低之分。


禮拜，阿拉伯話係 Salat，音譯「撒拉特」，波斯話係namāz，音譯「乃瑪孜」，伊斯蘭教有好多唔同嘅禮拜方式，但基本上有一套統一準則，喺時間上有一個詳細規定，禮拜之前要先潔淨，而禮拜規則就叫「六儀」，即係抬手、端立、誦經、鞠躬、叩頭、跪坐。


齋戒又叫「封齋」或者「守齋」，原本喺每年伊斯蘭教教曆1月10號，即係阿述拉日守一日齋，後來改為喺伊斯蘭教教曆9月，叫萊麥丹做守齋月，要全個月齋戒。守齋期間，由天光到日落都唔可以食嘢同埋男女房事，齋月滿咗之後，即係伊斯蘭教教曆10月1號，呢日叫開齋節，就可以正常食返嘢。


納天課簡稱「納課」，阿拉伯話扎卡特係解潔淨，即係話通過納天課而令自己嘅財產潔淨，天課每年都要交一次，即係將自己所有財產，扣除日常開支之後嘅2.5%拎出嚟畀人，畀啲乜嘢人呢？可蘭經有講，天課主要用嚟分畀窮人、管理債務嘅人、爭人錢無能力還嘅人，無力贖身嘅人、為主道工作嘅人。


但係天課唔可以畀自己親人。喺舊時哈里發制度之下，天課就等如國稅。不過而家喺伊斯蘭教國家，天課同國家稅收就分開兩樣嘢，由國家有關部門代收，然後分畀有需要嘅人。而唔係伊斯蘭教國家嘅地方，天課就由穆斯林自發畀。


朝觀即係指每一個穆斯林男女一生之中最少都要去一次伊斯蘭教聖地麥加朝觀嘅一系列宗教活動，只要你係成年穆斯林，身體健康、有充足旅費、無爭人錢、又無家人需要自己操心，就要去一次，不過如果唔合乎以上其中一樣，亦可以搵人代去。


哈里哲派又譯做「哈瓦利教派」、「嚇瓦利吉派」，意思係「出走者」，係伊斯蘭教第一個分裂出嚟嘅教派。656年穆罕默德嘅堂弟兼女婿阿里繼任第四代哈里發3，不過由於一部份台米姆族人對於阿里某啲決定有強烈不滿於是出走，哈里哲派就係咁嚟，661年佢哋曾經暗殺阿里但唔成功，佢哋唔單止針對哈里發，重針對嗰啲反對佢哋或者唔認同佢哋信仰觀點嘅人，曾經發動過好多次武裝起義，但都畀阿里軍隊鎮壓，後來因為內訌加上起義失敗而再分裂出好多個唔同細派，而家佢哋只係得返好少人。


什葉派，意思係「追隨者」，最初係阿里追隨者所組成嘅一個叫阿里黨人嘅政治組織，佢哋認為只有出身哈希姆家族嘅阿里同埋佢嘅後裔先算係穆罕默德合法承繼人，661年阿里被刺殺死咗之後，由佢個仔哈桑繼任哈里發，但哈桑喺穆阿維葉利誘之下放棄哈里發職位，穆阿維葉繼任哈里發之後開創咗倭馬亞王朝。


呢一派強調《可蘭經》並唔係一般人可以理解，只有神智超群嘅伊瑪目先睇得明，佢哋有自己一套四大聖訓集。70年代佢哋曾經發動過復興伊斯蘭思潮嘅社會運動，而家呢派主要分佈喺伊朗、伊拉克、巴基斯坦、印度、也門，中國新疆亦有好少什葉派穆斯林。


遜尼派，全名係「遜奈和大眾派」，意思係「遵守遜奈嘅人」，佢哋又叫自己做正統派，伊斯蘭教徒最多嘅一派，穆罕默德死咗之後，佢哋主張哈里發應該係推舉合適嘅人嚟做，同什葉派主張要有合乎血統嘅人承傳相反，因而形成佢哋同什葉派之間對立嘅關係。


佢哋以《可蘭經》作為佈道、立法同行教嘅根據，喺9世紀制定咗一套四大學科，即係聖訓學、經注學、教法學同教義學四個學科系統出嚟。後來因為對護教主義某啲觀點嘅爭論，又分出咗唔同嘅學派出嚟。其中一個艾什爾里派喺11世紀中重成為塞爾柱王朝嘅官方宗教，同蘇菲派合一之後，成為世界上最多穆斯林信嘅一個伊斯蘭教派，而中國嘅穆斯林就主要屬於哈乃斐學派。


蘇菲派或者叫蘇菲主義原意係羊毛咁解，因為呢派嘅人都鍾意着粗毛衫而咁叫，不過亦有另一個見解話係指清淨同高位，呢派係伊斯蘭一個神秘主義派系，大約7世紀末產生出嚟。呢派思想好大受新柏拉圖主義、諾斯替主義、印度瑜伽派加埋好多外來思想影響而演變出嚟。


伊斯蘭教係一個入世嘅宗教，以滿足現實生活需要為主，但總有啲人需要有精神生活需要，而蘇菲派初期正正就係因為有人不滿倭馬亞王朝奢侈作風，認為咁樣做造成腐化，而以出世嘅方式好似守貧、禁欲、苦行呢啲形式實踐信仰，到咗8世紀開始有人學佢哋嘅生活方式同聽佢哋嘅教誨，最後形成一套以精神修煉為核心嘅出世信仰，通過冥想、靜思去達到人主合一境界。


伊斯蘭教由宗同社會兩種革命之下產生，由以前到而家一直同政治、生活結合，當然有一啲國家主張政教分離，好似埃及、敘利亞、土耳其咁，不過伊斯蘭教仍然好有影響力。而伊斯蘭教國家都會用《可蘭經》嚟做政治制度基礎，而哈里發制度就係咁樣建立出嚟，亦成為伊斯蘭教國家政治制度嘅基本形式。


自從1798年法國拿破崙入侵埃及，陸續有伊斯蘭教國家成為西方國家殖民地或者半殖民地，令伊斯蘭教國家產生變化，尤其係西方資本主義對伊斯蘭教國家經濟模式都有好大影響同改變，但同時亦有一啲保守封建份子堅持唔肯改變，但喺第二次世界大戰之後，各種民主、現代化同世俗化等訴求亦喺伊斯蘭教國家興起，令伊斯蘭教唔可以唔面對呢啲改變，例如喺天課制度、刑法、婦女地位等問題，都面對改革訴求，於是出現各種形形式式嘅社會運動，好似瓦哈比教派運動、賽努西運動、馬赫迪運動、巴佈教派運動、阿赫默比亞教派運動、黑穆斯林運動等等。


聖誕節係基督敎紀念耶穌出世嘅日子，響12月25號。雖然一直有人誤會呢一日係耶穌生日，但係近年查實，係敎會將西方原本冬至之後嘅各地風土宗敎慶祝活動，變為基督敎節日。雖然呢個係宗敎節日，但係因為呢個節日主張去祝福人，送嘢畀人，祥和，開心同家庭團聚，所以就算唔多信徒嘅地方都好重視。


聖誕節對流行文化都好大影響，例如好多香港嘅流行曲都同聖誕有關，咁就可以應下節，增加首歌嘅播放率。出名啲嘅「聖誕流行曲」有吳浩康嘅「又到聖誕」、古巨基嘅 'Santa Claus'、Cookies 嘅 'Merry Christmas'、鄭伊健嘅「夜還未深」等。


厘沙路，而家又譯做黎剎，係個菲律賓革命者，喺佢在生嗰時成日出版曝露西班牙統治弊端嘅小說、發表針對改革嘅文章、兼做咗宣傳運動嘅領袖。佢喺1896年12月30號畀西班牙殖民局處死，因而畀後人嗌做「菲律賓民族英雄」。


普通法系，又叫做英美法系或者海洋法系，同民法法系並稱為當今世界最主要嘅兩大法系。特點就係判例法，即係反覆參考判決先例，最終產生類似道德觀念一樣嘅普遍、約定俗成嘅法律。「Common」翻譯做「普通」，取佢「普遍通行」嘅意思。


根據1987年通過嘅菲律賓憲法第7章第2節，總統候選人必須年滿40歲，擁有選舉權，能夠讀寫，出世嗰陣係菲律賓公民，重要喺選舉之前喺菲律賓居咗至少10年。總統任期六年，曾經擔任總統四年或者以上嘅人，唔可以再競選總統。


斐迪南·麥哲倫係葡萄牙探險家，幫西班牙卡洛斯一世搵條可以向西去到「香料群島」嘅航線，佢響1519年出發，經南美洲最南邊入太平洋，1521年到菲律賓時畀當地土人打死咗，但佢船隊繼續向西行返歐洲，做咗第一個環繞地球一圈嘅船隊。


美西戰爭，係1898年4月25號到1898年8月12號由美國同西班牙為咗爭奪古巴、菲律賓、波多黎各同埋關島而打嘅戰爭。喺1898年美西戰爭期間嘅6月12號菲律賓宣告獨立，成立菲律賓共和國。最後美國贏咗呢場仗，西班牙被迫同美國簽署巴黎和約。


天然氣係無色、無味、無毒、無腐蝕性，易燃、易爆嘅氣體，比空氣輕，主要成分係甲烷，燃燒溫度大概係650℃，燃燒生成物主要係二氧化碳同水。喺常壓或者略高過常壓下低溫液化咗嘅天然氣，體積大概係佢氣態體積嘅六百分之一。


煤，又叫煤炭，係一隻化石燃料，係由地面或者地下掘出來用。佢係黑到啡黑色嘅岩石，用火可以即刻燒得着。佢成份主要係碳，夾住其他元素，好似硫咁。媒同工業革命嘅關係好密切。到家下都係好重要嘅燃料，隻隻能源之中，用煤來發電始終都係世界排第一。


個工程師跟住可以將呢條曉旋轉嘅輪軸駁落去第部機械嗰度，用由水流嗰度嚟嘅動能帶動第部機械。喺古代，啲小村落好多時會用小型嘅水車帶動屋企入面嘅細機械，好似係磨坊噉，而現代嘅水力發電都係運用咗類似嘅原理，用水流嘅能量帶動機械。


對於一個國家係咪發展緊國家，唔同機構會有唔同嘅標準或者睇法。另外，有時一個國家會聲稱自己係發展緊國家，但其他國家未必會認同呢個說法。例如，中國近年雖然成為一個龐大嘅經濟體，但就仍然聲稱自己係發展緊國家，結果就引起一啲爭議。


由於遊埠一詞係香港五六十年代嘅用語，當時啲人好窮，所以可以遊埠嘅人大都係有錢人，所以帶來富貴嘅意思。同喺現時嘅香港有44%嘅港人有錢可以每年出國旅遊三至五次，平均來講，香港每人每年就出國 11.4 次。


江若琳喺香港真光書院讀到中四，其後佢喺2005年陪同朋友一齊參加寰宇劇集《伙頭智多星》選角招募，但落選咗。後來當日喺洗手間獲老闆娘林太賞識而簽約寰宇，而正式入行。入行後，由於寰宇安排為佢連串日間訓練而無法喺日間就讀，因此佢要選擇喺夜校完成中五課程。


香港警察舊時俗稱叫做綠衣或者大頭綠衣。香港成為英國殖民地之後，就出現咗屬於香港嘅警隊。而嗰陣時警察成員大多數係印度人，由於香港人慣咗叫印度人做「阿差」，加上差又有衙差嘅意思，所以喺兩者結合之下，香港人就慣咗叫警察做差人。


「差役」係粵語入面最先對「Police」嘅嗌法，呢種嗌法嚟自中國歷史上面分布喺唔同地方嘅治安機構「衙門」入面負責執行差事嘅「衙門差役」，後嚟演變做「差人」，至於「警察」就係再後嚟先由第啲語言度引入嘅。


阿布沙耶夫係東南亞一個由伊斯蘭恐怖分子所組成嘅摩洛人分離主義組織，佢勢力範圍包括菲律賓南部島嶼，曾經同菲律賓軍方發生多次大小規模衝突。阿布沙耶夫組織幾極端同危險，曾經綁架多名外國遊客。之前更去越境去馬來西亞沙巴綁架人返菲律賓。


馬尼拉人質事件係一宗脅持案，發生喺菲律賓首都馬尼拉，2010年8月23號。件事由朝早九點左右到接近夜晚九點。事緣有個菲律賓差人，叫Rolando Mendoza，官至高級警務督察，畀人炒咗，於是拎支M16步槍，脅持康泰旅行社嘅旅遊巴士，同乘客廿五個人做人質，叫菲律賓政府畀佢復職，之後放咗幾人，連埋司機走甩咗，最後脅持十五人質，全部香港人。


當時全車有廿三人，包括大人十七人、細路三人、導遊、司機、領隊各一人，團友年齡介乎四歲到七十二歲，八男十二女。Rolando用手扣鎖住司機，又叫團員退到車尾，領隊即刻打電話返香港，報告事件。旅行社即時通知香港旅遊業議會、旅遊註冊署、香港保安局、菲律賓駐港領事館及中國駐菲律賓大使館尋求協助。


下晝二點十五分，Rolando Mendoza喺巴士玻璃貼上「big deal will start after 3PM today」，即係今日下晝三點後會有大事、「big mistake to correct a big wrong decision」，即用重大錯誤去改正大兼錯嘅決定，之後槍手再喺旅遊巴窗口貼出字條，「3PM dead lock」，即係下晝三時最後期限等幾張字條，惟在當時未見異常。


五點，康泰旅行社總經理劉美詩召開記者會，佢同女團友聯絡過，知道獲釋人士情緒穩定，正喺酒店休息。團友相信槍手唔想傷害老弱婦孺，所以容許佢協同仔女同另一名細路落車，槍手並無威嚇語句。劉美詩又話，由於獲釋人士嘅證件重喺車上，未知佢哋會唔會如期當晚回港。


大概七點零九分，Rolando Mendoza打畀電台，話知道警方已經派特警部隊接近佢，並威脅如果特警部隊唔撤走就會殺死團友。四分鐘後Rolando嘅細佬退出談判，原因係菲律賓警方以同謀罪名拉咗佢並鎖上手扣，菲律賓警方用意主動挑釁Rolando，Rolando喺旅遊巴收聽電台得知，情緒轉向激動。


七點卅八分，當地警員開始試圖進入巴士，期間現場多次傳出槍聲。警員試圖用卡車同埋繩強行拉開車門唔成功，又試圖從太平門進入巴士失敗。現場睇過程嘅部分群眾包括香港無綫電視新聞部工程人員溫明，同一個細路中流彈受傷。


8月24號朝早菲律賓GMA電視網絡報導，遇害人質增至八人，包括俾警方打死嘅槍手Rolando Mendoza，一共死九人。Rolando細佬Gregorio Mendoza俾馬尼拉警區當局控以串謀非法禁固罪，有可能被判終身監禁或死刑。


下晝自由黨同埋社會民主連線帶領幾十個示威者到菲律賓駐港總領事館示威。民建聯亦帶領廿幾個示威者到菲律賓駐港總領事館示威。菲律賓駐港總領事克拉羅·克里斯托瓦爾接受菲律賓某電台訪問時話，菲律賓駐港總領事館已經收到多名香港市民嘅投訴電話，要求菲律賓為事件負責同賠償死者家屬。


有人發現軍方用木槌攻擊車門玻璃嘅位，全部係匪徒貼紙嘅位，有人質疑係軍方咗掩飾事實，而將人質性命安全排尾。有網民仔細睇番啲相，揭發菲律賓警方有多項舉動，非但對拯救人質毫無幫助，甚至有可能涉嫌故意草菅人命，以圖達到另一啲目的。


包括無綫電視、香港有線電視、蘋果日報香港區網站、Google香港區網站、Yahoo香港、香港電台、香港討論區、Uwants討論區、高登討論區、樂古討論區、香港網絡大典、香港巴士大典及香港鐵路大典等多個網站喺24號更改主題色調以示哀悼。


同時，為對事件中嘅遇難者表達哀悼，每晚都搞嘅均幻彩詠香江喺8月24號嘅表演取消。另外，香港政府網站主頁換上黑色標誌同將整個網頁灰階化，以悼念呢次事件。民政事務總署喺全港十八區設弔唁冊，畀公眾人士悼念遇難者。


商務及經濟發展局局長劉吳惠蘭對喺馬尼拉發生嘅脅持香港遊客事件極度關注並深感哀痛。佢決定即時終止喺歐洲嘅官式訪問行程，第一時間返港協助處理事件。政務司司長唐英年取消星期三出訪意大利同瑞士嘅行程，留港處理善後。


新華社表示中華人民共和國中央人民政府高度關注事件。身兼中央港澳工作協調小組組長嘅國家副主席習近平同外交部長楊潔篪都親自致電行政長官曾蔭權表達慰問，胡錦濤、溫家寶等國家領導人致電慰問喺馬尼拉事件中遇難嘅港人親屬同傷者。


中國駐菲律賓大使館領事王曉波話，獲釋嘅香港旅客經初步檢查，身體狀況正常，已被安排返酒店休息。佢指人質獲釋初期情緒不穩，要在場大使館人員安撫，之後回復平靜，王曉波話暫時未有人要求提早返香港。王曉波重要求菲律賓書面解釋呢次強制解救嘅行動。


菲律賓總統阿基諾三世下令各部門徹查事件。佢承認對特警隊表現「唔滿意」，但同時把責任推向傳媒，指傳媒現場直播導致槍手對警方「部署」瞭如指掌，傳媒須「負上一定責任」。佢指槍手接聽一個電話後，情緒轉趨激動，再加上槍手細佬俾警方拉咗，導致槍手情緒失控而動武。


但阿基諾三世到而家都冇解釋點解唔聽特首曾蔭權嘅電話，以及有冇以人命安全作首要考慮，更公開話佢認同當局唔派高級官員同槍手談判嘅決定，聲稱防止槍手提出更多條件。對此而引致嘅後果，阿基諾三世僅以「急轉直下」去形容，聲稱感到「非常不幸」，並冇承認係菲律賓當局嘅責任。


恆河嘅發源地有兩個講法，兩個都喺喜馬拉雅山西邊、印度北部嘅北阿坎德邦嗰度。帕吉勒提河係印度教神話入面嘅恆河發源地，佢啲水嚟自根戈德里冰川嘅融冰。而長啲嘅阿勒格嫩達河就係水文學上恆河嘅源頭，佢嘅水嚟自喜馬拉雅山嘅融雪。


去到1951年，印度諗住起條河壩，將一啲河水引流去胡格利河嗰邊。座壩就起喺印度同東巴基斯坦邊境附近，喺旱年會搞到去東巴嘅水得返五分之一左右。東巴於是提出反對，然後爭拗就開始咗。要去到1996年，孟加拉已經獨立咗廿五年，印孟兩邊先至和解。


喺印度教文化入面，流水可以吸走雜質，而恆河就將啲嘢沖得最乾淨。流水除咗洗走灰塵之外，仲有心靈入面嘅污糟嘢。所以就算科學角度上面恆河水質有幾差都好，恆河水都係喺宗教儀式同象徵意義上純潔嘅。浸喺恆河入面可以洗走一個人成世嘅罪過，所以好多信印度教嘅人都會去浸下，尤其係去水流特別快嘅上游。


大壺節係印度教信徒去恆河聚集朝聖嘅節日，每十二年一次。而每六年會有一次中型集會，每三年就一次小聚。大壺節嘅主要活動係喺恆河邊浸浴嘅儀式，另外仲有宗教辯論、唱詩歌等等。大壺節係印度教嘅朝聖之旅入面最神聖嗰個，所以好多苦行僧都會參加，每次集會都吸引到幾百萬信徒。


就住守護神毗濕奴嚟講，有神話話到甘加係毗濕奴三個老婆之一。恆河嘅出現係因為佢同另一位爭寵嗰陣互相咒對方變做一條河、要幫佢哋嘅信徒洗清罪過。毗濕奴知道之後就決定將佢哋分開，要甘加做梵天老婆，另一位做毀滅神濕婆老婆，而淨返嗰位和事嘅就繼續做佢老婆。


恆河其中一款最出名嘅動物係恆河豚。佢係世界上五款淡水海豚之一，仲係印度嘅國家代表水生動物。以前喺恆河同布拉馬普特拉河都有好多恆河豚，但今時今日因為污染等嘅問題，世界自然基金會話2012年已經淨低三千隻。


恆河水入面嘅沉積物有好多養分，所以佢流域嘅泥土都夠嗮肥沃，好啱種嘢。加埋佢嘅河水常年俾農夫攞嚟淋水，所以恆河對農業為主嘅印度同孟加拉經濟特別重要。種喺恆河附近嘅農作物包括米、蔗、薯仔、辣椒等等。另外，有唔少漁夫會喺恆河捉魚，所以嗰度漁業都幾旺盛。


當地另一個主要產業係宗教旅遊。印度教有幾個聖地都喺正恆河隔籬，吸引好多信徒去朝聖。恆河嘅急流亦都出名可以撐艇，每年夏天都會有人去嗰度玩。除此之外，有幾座城都喺恆河邊起咗步道，吸引遊客去睇風景，包括印度比哈爾邦首府巴特那。


恆河嘅污染問題非常嚴重。淨係喺維華拿斯，每日就有差唔多二億公升未經處理嘅污水排落恆河入面。呢個情況導致河水入面有好多糞生大腸桿菌，超出咗當地政府畀沖涼水嘅安全指引120倍。 而維華拿斯作為印度教其中一座聖城，不時都會有大批信徒去嗰度浸浴，搞到有嚴重嘅健康風險。


喺1985年，印度政府提出咗恆河行動計劃，打算用截留、分流、同處理污水嘅方法改善恆河水質。有人話個計劃係「世界上清理一條河嘅最大嘗試」，十五年合共使咗二億幾美金，但卒之都係失敗告終。個計劃唔單只延期、超支，仲要執行得好差，冇乜成效。


白令海峽係分隔亞洲同北美洲嘅海峽，喺俄羅斯楚科奇同美國阿拉斯加之間，連接北冰洋嘅楚科奇海同太平洋嘅白令海之間嘅水上通道。呢條海峽係亞洲同北美洲嘅分界、俄羅斯同美國嘅分界、蘇亞迪半島同楚科奇半島嘅分界、太平洋同北冰洋嘅分界、白令海同楚科奇海嘅分界，國際日期變更線都經過呢條海峽。


結果過咗好耐，終於有人搵出係咩筍嘢。係因為麥哲倫嘅船隊由東向西行嘅，而地球喺度唔停噉從西向東轉。搞到白天船隊猛咁追住向西移嘅太陽，而晚黑船隊就匿埋出緊嚟嘅太陽公公。搞到每日長咗分半鐘，而呢3日航行就啱好挾埋係24個鐘咁耐。


喺冷戰時期，白令海峽係前蘇聯同美國嘅邊界，由於蘇聯嘅大代奧米德島距離美國嘅小代奧米德島先至得3.9公里咁近。喺傳統入面話，嗰邊嘅當地人成日都喺呢條邊界例行訪問、慶祝節日同埋生活貿易。佢哋有時一陣喺美國、一陣喺俄羅斯噉樣。


新畿內亞，又叫紐畿內亞，響澳洲北面，係繼格陵蘭島後世界上第二大島。因為島上原住民膚色深而以非洲嘅畿內亞命名。東經141度以東係巴布亞新畿內亞，以西就係印度尼西亞領土。最高峰係查亞峰，原本上面嘅冰川近年已經融化。


馬來半島，又叫馬來亞半島，係東南亞一個半島，亦係馬來亞廣義上嘅範圍，包括馬來西亞西部、緬甸南部同泰國南部。佢北面連住中南半島，東面係太平洋嘅南中國海，西面係印度洋嘅安達曼海，南面係馬六甲海峽同蘇門答臘。


貝加爾湖有 636 公里長，平均闊 48 公里，最闊有79公里，面積 31722 平方公里。由於佢係地層斷裂陷落而出嘅湖，所以特別深。平均深度 744.4 米，最深去到 1642 米，係世界上最深嘅湖。


如果將哈利法塔方落湖嘅最深位，足夠放兩座，大廈頂只係凸出水面 14 米。而儲水量有 23600 立方公里，多過北美嘅五大湖嘅儲淡水量，比中國最大嘅鄱陽湖嘅儲水量多出六倍有多。貝加爾湖之所以咁大儲水量，係因為有 336 條河流入貝加爾湖，凈得湖西南邊嘅晏加拉河一條流出去。


波羅的海，位於東北歐。挪威、丹麥、瑞典、芬蘭、俄羅斯、波蘭、德國、愛沙尼亞、拉脫維亞、立陶宛呢啲國家包圍住波羅的海。俄羅斯嘅聖彼得堡、瑞典首都斯德哥爾摩、芬蘭首都赫爾辛基、拉脫維亞首都里加等都係波羅的海沿岸嘅名城。


庫頁島係俄羅斯最大嘅島。喺咸豐十年中俄北京條約割畀沙俄之前，原係大清最大嘅島。庫頁島喺北太平洋，日本北面。地形南北狹長，外形似一條魚，有超過6000條河同1600個湖，主要河流有特米河同波羅奈河。冬季寒冷，夏季短但係涼同多霧，喺地震帶。


庫頁島舊時係中國領土，1858年同1860年大清簽《璦琿條約》同《中俄北京條約》將成個島割畀沙俄，1905年沙俄响日俄戰爭入面戰敗，簽署《樸茨茅斯條約》將個島南面割畀日本，到1945年由蘇聯收返成個島。


印度次大陸係亞洲南邊嘅次大陸，皆因地型係半島，亦叫印度半島，北邊係喜馬拉雅山脈，南邊係印度洋，東邊係孟加拉灣，西邊係阿剌伯海。政治上，印度次大陸上嘅國有印度、巴基斯坦、孟加拉、尼泊爾同不丹，南邊重有斯里蘭卡同馬爾代夫。


亦有人將珠江當係東江、北江同西江三水系嘅總稱，之舊時喊做「粵江」。其一，珠江因為間接受西江、北江水、直接受東江水，所以亦有指係中國第三長河，主要流經廣東，長二百四十萬米。其二，珠江凡珠江三角洲裏便各條河，都當係珠江。


石門水一出，就畀長洲，一個大沙洲一分為二，北便近城就叫珠江，南便近黃埔一段，因為有波羅廟，就叫波羅江。兩條江會合出獅子洋。以前獅子洋係海面，因為周圍沙積成地，就變成珠江一部份，呢段會流向東後，屈向南準備出海。


長江，又叫江水、揚子江、大江，位於中國大陸中部，係中國最長嘅江。長江嘅水源地域係中國西部青海省嘅西藏高原，然後向東流過華中地區，最後注入中國東海。長江全長約6300公里，係亞洲最長嘅大江，兼且係地球第三長河，排喺非洲嘅尼羅河同南美嘅亞馬遜河後面。


長江流域包含中國19個省、直轄市、自治區，成都、重慶、武漢呢啲重要工業都市，同埋南京、上海呢啲商業都會都喺長江一帶，成個流域有4億5千萬人口。由於長江地區人口密集，串起中國重要城市，條江又深入內地，通航里程長，所以譽爲「黃金水道」，由古至今長江航運業都好發達，水上貿易繁盛，舊時係華中乃至四川、華東嘅核心交通綫路。


同黃河一樣，長江係中國歷史、文化、經濟中最緊要嘅江河。肥沃繁榮嘅長江三角洲平原產出中國20%嘅GDP。長江流過多樣嘅生態系統，而佢本身亦係多種特有物種、瀕危物種嘅生息地，如揚子鱷、中華鱘。幾千年來，人民用呢條大江去引水、灌溉、飲用、運載、工業、劃界、戰爭。


近年來，長江遭受來自工業、農業嘅污染物質，同時喪失緊幾多溼地同湖，增強咗季節性洪水嘅因素。一啲江段喺家下劃做自然保護區去保存當中嘅天然環境。有一段長江流過雲南西北部嘅險山深谷之中，嗰度劃做三江並流自然保護區，UNESCO認證佢爲世界遺產。


國際上長江嘅通用名係「揚子江」，而喺漢字文化圈入面習慣嗌「長江」。「揚子江」呢個名其實係長江最下游個別名，係指從南京到長江口嗰段，呢個名源自江蘇揚州南岸喺隋朝時設嘅渡口揚子津，呢度同對出嘅鎮江互有往來。


最初「揚子江」係指揚州同鎮江附近嘅江面，後來指稱嘅範圍擴大。明清時，西洋人從長江口坐船入內地，首先就經揚子江，於是就用呢個名叫長江。而家喺中文入面，「揚子江」可以係指成條長江，亦可以係傳統意義上嘅江蘇嗰段江。


長江源出自唐古拉山脈，位於青藏高原腹地，之後向東南流過高原，入到橫斷山脈。呢段江流過嘅峽谷非常之險，又深又窄。其中喺橫斷山脈約650km²長嘅嗰段尤其險，喺咁長嘅距離當中江面下降咗1400米咁多，平均一公里下降2米，所以江水洶湧，流得好快。


到咗川江嗰段後，基本就位於川東，就一路向東流到三峽。三峽約208公里長，其中峽谷段長97公里，江面闊100米〜350米，江兩邊係大約500米〜1000米高左右嘅山，呢啲山有好多係垂直絕壁，係有名嘅風景。


到咗中游後，就基本出咗峽谷、到咗有好多湖分佈嘅平原，而江面亦跟住開闊。喺荊江嗰段，因爲條江彎、水流慢，淤積咗好多河沙，抬高咗河床，甚至重高過週圍嘅平原，所以好容易發洪，有講「萬里長江、險在荊江」，所以呢度築咗好多河堤、搞咗好多水利工程來防範。


長江中下游人口密集，水田多，所以水利好緊要。不過落雨落大咗時，一旦長江水位超過堤防，就會有大洪災。到咗下游，長江先向東北流，到南京之後在轉返東面流向，入咗三角洲。下游嘅長江水勢和緩，有好多沙洲。到咗長江口，南面就係上海。


公元前550年，阿契美尼德帝國係伊朗高原西南地區的波斯建立了第一個波斯古代帝國。 因而，係希臘文化的記載中，同果個省有接壤嘅水域被稱為“波斯灣”。係尼阿庫斯所寫嘅書裡尹迪克多次提到“ Persikon kaitas”一詞，意思係“波斯灣”。


畢達哥拉斯係旅行記述度嘅幾個文章寫到當佢陪伴阿契美尼德國王大流士一世到蘇薩同波斯波利斯旅遊時候，同時描述咗果個地區的情況。 係佢同一時期嘅其他著作中，有大流士一世嘅銘文同版畫，安裝係紅海同尼羅河、羅馬河水域交界處。


尼個將伊朗高原與阿拉伯板塊分隔開的水道，最少到2200年前就享有伊朗的身份。係被賦予依家嘅名之前，波斯灣被有好多唔同嘅名。 如被希羅多德斯希臘古典作家稱其為“紅海”。 係巴比倫的文字中，佢被稱為“阿卡德河之上的大海。


人類在波斯灣諸島上存在嘅最早證據可追溯到舊石器時代中期，由係克什姆島發現嘅石器組成。世界上最古老嘅文明蘇美尓沿波斯灣和美索不達米亞南部發展。係最後一次冰河期末同全新世開始之間的過渡時期，如今波斯灣下的淺盆地是之前的河谷和濕地嘅廣闊區域。


係波斯灣定居點嘅大部分早期歷史中，南部海岸均係由一系列游牧部落統治。 公元前四千年末，波斯灣嘅南部被狄爾蒙文明所統治。 長期以來，波斯灣南部海岸上最重要嘅定居點是傑爾哈。 第二世紀，居住係依家嘅也門拉赫姆部落向北遷移成立，並係海岸南部建立咗拉赫姆王國。


古代薩桑尼德波斯帝國同拉赫米德王國偶爾在波斯灣海岸線上發生戰爭，其中最突出嘅係沙普爾二世對拉赫米德斯嘅入侵，導致拉赫米德斯嘅失敗，並沿著沙特阿拉伯挺南部海岸線進咗阿拉伯地區。係第七世紀，薩桑波斯王朝統治咗整個波斯灣，包括南部同北部海岸。


公元前625年至公元226年之間，北側被一系列波斯帝國所控制，包括米底亞王國，阿契美尼德王朝，塞琉古帝國同安息帝國。 係阿契美尼德國王大流士一世的領導下，波斯船隻駛向波斯灣。波斯海軍係波斯灣建立咗強大嘅海上力量並奠定基礎，波斯灣從大流士一世開始，一直到英國東印度公司同皇家海軍公元19世紀中葉到來。


阿契美尼德帝國同安息帝國淪陷之後，薩桑帝國統治咗波斯灣的北半部，偶爾統治咗南半部。波斯灣同絲綢之路是薩桑帝國嘅重要貿易路線。波斯帝國嘅許多貿易港口都位於波斯灣或其周圍。 希拉夫係一個古老的薩桑港口，位於波斯灣北岸，如今位於伊朗嘅布什尓省，係此類商業港口的一個例子。


葡萄牙係16世紀初擴展到印度洋，瓦斯科·達·伽馬嘅探險之旅中，碰見佢嘚係波斯灣沿岸與奧斯曼帝國嘅作戰。 1521年，由指揮官安東尼奧·科雷亞率領嘅葡萄牙軍隊入侵巴林，以控制其珍珠業而創造財富。 1602年4月29日，薩非王朝嘅阿巴斯皇帝將葡萄牙人趕出巴林，果日被紀念為伊朗嘅波斯國家紀念日。


係英國艦隊嘅支持下，1622年，阿巴斯從葡萄牙人手中奪取咗霍爾木茲島。大部分嘅交易都轉移到佢係1615年從葡萄牙人手中奪得嘅以自己名字命名嘅班達阿巴斯鎮。所以，波斯灣與葡萄牙，荷蘭，法國，西班牙同英國嘅商人一起開闢咗蓬勃發展的貿易，尼啲商人被賦予特殊嘅特權。


奧斯曼帝國於1871年重新進入阿拉伯東部。係巴格達奧斯曼帝國總督米哈特·帕夏嘅軍事同政治壓力下，執政嘅阿爾塔尼部落同平地屈服於奧斯曼帝國嘅統治。第一次世界大戰開始，奧斯曼人被迫從果個地區撤軍，因係其他地區各個邊境需要部署部隊。


係第二次世界大戰中，西方盟國利用伊朗作為管道，通過歷史上被稱為“波斯走廊”嘅途徑向蘇聯運輸軍事同工業物資。英國利用波斯灣作為供應鏈嘅切入點，以利用跨伊朗鐵路。所以，波斯灣成為盟軍向蘇聯運送設備嘅重要海上通道來應對納粹入侵。


波斯灣嘅海盜活動一直持續到19世紀。記錄最多的海盜是阿嘎息米。尼啲導致英國發動1819年嘅波斯灣徵戰。尼場徵戰引導了英國人與酋長國之間簽署了1820年一般海事條約嘅簽署，當時該條約被稱為“海盜海岸”。


1萬km²，平均水深50m，最深90m。海底同海邊都有世界出名油田，入面裝咗好多天然氣。世界20幾個大油田當中，超過半數嘅油田喺呢度出現。全球嘅石油儲藏量佔全球總儲量嘅一半以上。波斯灣邊嘅沙地阿剌伯、伊朗、科威特、伊拉克同阿聯酋、巴林都係緊要嘅石油生產國。


波斯灣係好多島嶼國家嘅故鄉，例如阿拉伯國家巴林。 地理上波斯灣最大嘅島嶼係克什姆島，屬於伊朗，位於霍爾木茲海峽。 波斯灣嘅其他重要島嶼包括伊朗管理的大通布，小通布同基什，科威特嘅布比延，沙特阿拉伯嘅達露同阿聯酋嘅達麻。


波斯灣的野生動植物種類繁多，並且由於波斯灣的地理分佈同國際水域個隔離僅僅以狹窄嘅霍爾木茲海峽連接而形成獨特嘅野生生態。 波斯灣擁有一啲最宏偉嘅海洋動植物，其中一啲瀕臨滅絕或面臨嚴重的環境風險。 從珊瑚到儒艮，波斯灣係許多相互依存的物種的搖籃。


在阿拉伯海的地中海地區，包括波斯灣，紅海，庫奇灣，蘇伊士灣，亞喀巴灣，亞丁灣和亞曼灣同阿曼灣，海豚同無鰭海豚係水域中最常見嘅海洋哺乳動物，如今鯨魚同逆戟鯨則較小見。歷史上波斯灣中嘅鯨魚很多，因為近代商業捕獵所消滅了，。


1960年代同1970年代，蘇聯同日本進行咗非法嘅大規模狩獵，進一步減少咗鯨魚嘅數量。連同布萊德嘅鯨魚尼的曾經的普通居民仍然可以在更深的邊緣海域看到，例如亞丁灣，以色列海岸和海峽霍爾木茲。其他物種，例如極度瀕危的阿拉伯座頭鯨，，小鬚鯨同逆戟鯨也遊入波斯灣，而其他好多大型物種曾經係移民到阿曼灣同沿海地區嘅移民。


波斯灣還是許多候鳥同當地鳥類嘅家園。波斯灣嘅顏色，大小同類型都有好大的唔同。由於阿拉伯聯合酋長國同阿曼嘅實際發展，環境保護主義者提出對白領翡翠鳥嘅危害所關注，因尼幾年阿拉伯聯合酋長國同阿曼建房地產發展。


2006年估算顯示，尼只古鳥淨係有三個可行嘅築巢點，一個係位於距離迪拜80英里的巢穴，而在阿曼則有兩個較小嘅巢穴。尼種房地產擴張可能會破壞果個亞種。酋長國無視聯合國保護紅樹林作為生物保護區嘅計劃，該計劃允許疏通將濕地一分為二嘅河道並建造相鄰嘅混凝土人行道。


阿拉伯嘅環境監管機構很少，而那些倡導野生動植物嘅機構往往被房地產開發商沉默或忽略，其中許多與政府有聯繫的地產開發商。阿拉伯聯合酋長國和阿曼在波斯灣的房地產開發也引起了人們的關注，例如烏龜，大火烈鳥和靴鶯等物種的棲息地可能遭到破壞。


在伊朗北部水域經常出現的波斯灣海豚也處於危險之中。最近的統計同觀察表明，海豚有被困在圍網圍網捕魚同暴露於化學污染物嘅危險中。不過最令人擔憂嘅跡像係伊朗霍爾木茲甘省附近海豚犯下嘅“大規模自殺”，雖然人們對此尚唔了解，但懷疑與海洋環境惡化有關，海洋環境因石油，污水同工業徑流產生的水污染而惡化。


波斯灣係700多種魚類嘅家園，其中大多數係本地魚類。係尼度700個物種中，超過80％同珊瑚礁有關。尼的礁石主要係岩石，但係都有一的珊瑚礁。與紅海相比，波斯灣嘅珊瑚礁相對較少並且相距甚遠。尼主要與主要河流嘅湧入有關，尤其係阿拉伯河，一啲河流攜帶大量沉積物，並導致溫度同鹽度變化較大。


波斯灣有好多釣魚場，廣闊嘅珊瑚礁。和豐富的珍珠牡蠣，但其生態受到工業化和漏油的損害。波斯灣所有國家的沿海地區都發現了珊瑚礁。珊瑚是重要的生態系統，支持多種海洋物種，其健康狀況直接反映了波斯灣的健康狀況。


近年來，波斯灣的珊瑚種群急劇減少，部分原因是全球變暖，但主要是由於阿拉伯國家如阿聯酋和巴林的不負責任的建築垃圾，例如輪胎，水泥和化學藥品。除了對珊瑚的直接破壞外，建築廢料還為海洋生物造成了“陷阱”，使它們被困住並死亡。


共生的一種好好嘅例子係波斯灣嘅紅樹林，它需要潮汐流以及淡水同鹽水嘅結合才能生長，並充當許多螃蟹，小魚同昆蟲嘅苗圃。尼啲魚類同昆蟲係許多海鳥嘅食物來源。紅樹林係灌木叢同喬木屬嘅唔同種類，它們係波斯灣嘅海水淺灘中繁盛，係居住在其中小型甲殼類動物嘅最重要棲息地。


它們係水面生物健康嘅關鍵指標，就如珊瑚對波斯灣深海中嘅生態健康一樣。紅樹林通過複雜嘅分子機制鹽水中生存嘅能力，它有獨特的繁殖週期以及能在最缺氧的水中生長，使它們在波斯灣地區廣泛生長。然而，隨著人工島發展的到來，其大部分棲息地被破壞或被人造結構所佔據。


黑海係歐亞大陸嘅一個內海，面積有約42.4萬平方公里咁大。黑海同地中海之間有土耳其海峽連住。流入黑海嘅主要河有多瑙河。沿海國家有土耳其、保加利亞、羅馬尼亞、烏克蘭、俄羅斯同格魯吉亞，而沿海重要城市有伊斯坦堡、布爾加斯、瓦爾納、康斯坦察、圖爾恰、敖德薩、塞瓦斯托波爾、巴統等等。


黑海個名係由外文譯過來。佢黑海周圍同英文Black Sea同義嘅文有保加利亞話 Черно море 、格魯吉亞話 შავი ზღვა 、, Laz話 Ucha Zuğa或者就咁叫Zuğa，即係海、羅馬尼亞話 Marea Neagră、俄文 Чёрное море , 土耳其話 Karadeniz、烏黑蘭話 Чорне море 同埋Ubykh話 /ʃʷaʤa/。


安提瓜巴布達係加勒比海同大西洋之間一個國，北緯約17度。由安提瓜島同巴布達島兩個主島組成，兩島相隔幾公里。以前畀英國管過，所以喺管治、語言、文化各方面，都深受英國影響。1981年成為獨立國，留喺英聯邦。


圭亞那合作共和國係南美洲北岸一國，面積21萬5千平方公里，2017年人口73萬8千，首都佐治城人口約莫25萬，官方話同通用話係英文，曾經係英國、荷蘭、法國、西班牙嘅殖民地，1966年5月26號脫離英國獨立，1970年2月23號成立共和國，家下係南美洲大陸上唯一嘅英聯邦國。


蒙塞拉特係個火山島，喺背風群島南部，屬於西印度群島。個名係哥倫布喺1493年改嘅，同西班牙本土一座山同名。呢個島現今係英國嘅海外領土，島長18公里，闊11公里，首府係普利茅夫。島上有三座主要火山，年降雨量1525毫米，通貨用東加勒比元。


特克斯和凱科斯群島係英國嘅一個屬地。由特克斯群島同埋凱科斯群島30多個島嶼組成，面積430平方千米。各島多係石灰石島，地勢低平。人口36,000人，多黑人。通用英文。經濟以漁業為主，有魚產品加工同製鹽業。


處女羣島呢個名係由探險家哥倫布喺1493年，根據聖烏蘇拉與11,000個處女嘅傅說，命名為「Santa Úrsula y las Once Mil Vírgenes」而嚟嘅。後嚟省略成為「處女羣島」。


一般相信，第一個見到處女羣島嘅歐洲人，係喺1493年進行緊佢第二次遠航時嘅哥倫布，當其時哥倫布對處女羣島嘅稱呼，亦係今日處女羣島呢個名嘅由來。後嚟西班牙人喺1555年左右喺處女羣島度落腳，而英國同法國嘅移民就係喺1625年到達聖克羅伊島。


最初喺當地嘅貨幣叫丹屬西印度Rigdaler，後嚟喺1849年由daler所取代。島上嘅環境同氣候，被認為非常適合種植屬於產糖作物嘅甘蔗，於是當其時嘅丹麥就從非洲引入黑奴，並喺18世紀至19世紀早期大力發展當地嘅經濟。


直布羅陀係英國海外領地，響西班牙南面一個鎮仔，面積 6.5平方公里，人口三萬，人口密度僅次於香港。地理嚟講係半島，西面係直布羅陀灣，東同南面係地中海，北面同西班牙接壤。地中海氣候，夏天乾燥，冬天濕潤。


波茨華拿係非洲南部一國，京城係嘉波隆里。四圍俾第啲國家包實，冇出海口。南面係南非，西面係納米比亞，東北面係津巴布韋。呢個國家好乾，啲人都望落多啲雨，所以佢哋攞「落雨」嚟做國家格言。全國有三成半人口有愛滋病，係全世界愛滋病感染率最高嘅國家。


利比利亞全名利比利亞共和國，係非洲西部一國。周圍係塞拉里昂、畿內亞同象牙海岸，南面係海。英文「利比利亞」嘅意思係「自由之地」，皆因佢係由美國放返非洲嘅奴隸成立嘅獨立國。經歷利比利亞內戰同第二次利比利亞內戰之後，好多人無家可歸，經濟完全破壞晒。


毛厘士首都喺路易士港，面積1860平方千米，人口113萬，1968年3月12號獨立。官方語文係英文，但法文更加多用，報紙同電視都用法文。好多人講隻近似法文嘅混合語土話。因為有印度人，唔少講印地話。島上亦有唔少客家人移民，亦通用客家話。


尼日利亞，正式叫尼日利亞聯邦共和國，係一個西非國家。位置响非洲嘅畿內亞灣西岸上面，西面係貝寧，北面係尼日爾，東面係乍得同喀麥隆，南面就係畿內亞灣。尼日利亞係非洲各國之中最多人嘅國家，全世界來計就排第7。


2020年7月1號，台灣外交部長吳釗燮召開記者會，對外宣布台灣將會同索馬里蘭互設代表處。7月9號，美國國家安全會議喺Twitter度，恭賀台灣喺東非地區嘅經營有所斬獲，並指「喺醫療、教育同技術援助等層面上，台灣都係好好嘅夥伴」。


2005年1月9號，南、北蘇丹簽咗訂和平協議，完咗蘇丹內戰，南蘇丹得到自治，最後喺2011年1月9號舉行咗獨立公投，決定係唔係脫離蘇丹獨立。1月23號，「獨立後政權執行委員會」嘅一個成員話「出於熟悉程度同埋便利」，獨立之後嘅國名定做南蘇丹共和國。


蘇丹位於非洲東北部，紅海西岸。北鄰埃及，西接利比亞、乍得、中非，南毗南蘇丹，東接埃塞俄比亞、厄立特里亞。東北瀕臨紅海，海岸線長約720公里。蘇丹全國氣候差異好大，自北向南由熱帶沙漠氣候向熱帶雨林氣候過渡，最熱季節氣溫可達50℃，全國年平均氣溫21℃。


蘇丹歷史悠久，早喺4,000年前就有原始部落居住。1899年，蘇丹成為英國同埃及嘅共管國，至1956年1月1號宣佈獨立，成立共和國。1969年5月25號，尼邁里軍事政變上台，改國名為蘇丹民主共和國。1985年4月6號，達哈卜軍事政變上台，改國名為蘇丹共和國。


蘇丹全國共設18個州，分別係喀土穆州、北方州、尼羅河州、紅海州、卡薩拉州、加達里夫州、傑濟拉州、森納爾州、白尼羅河州、青尼羅河州、北科爾多凡州、南科爾多凡州、西科爾多凡州、北達爾富爾州、西達爾富爾州、南達爾富爾州、中達爾富爾州同埋東達爾富爾州。


蘇丹係聯合國公佈世界最唔發達國之一，經濟結構單一，基礎薄弱，工業落後，對自然環境同埋外援依賴性強。受益於石油大量出口同埋借助高油價拉動，蘇丹經濟曾一度成為非洲經濟發展最快嘅國之一。2011年南蘇丹獨立對蘇丹經濟產生衝擊。


烏干達喺英國殖民地時期，曾經有「非洲明珠」嘅美譽，佢係東非共同體成員之一，由2010年代開始，佢哋會同其他成員肯尼亞、坦桑尼亞、盧旺達、布隆迪、南蘇丹合併做東非聯邦，有共同嘅憲法、總統、議會同埋通貨，到家下都未得。


斐濟群島一共有322個島，同埋522個小島礁。呢啲島嶼其中大約只有106個有人住。最大嘅島嶼係維提島，佔全國面積大約57%，首都蘇瓦同其他重要城市包括勞托卡都喺呢一個島上面，亦佔全國69%總人口住喺維提島。


農業方面，包括栽培農作物同新鮮生果。蔬菜方面，包括芋頭、椰子、可可豆、木瓜、各種生果同蔬菜、卡瓦同稻米。畜牧方面，包括牛肉、乳品、豬肉、家禽、綿羊、山羊同養蜂。漁業對斐濟經濟具有好大意義，佢係斐濟就業同外匯收入主要來源。


自從馬杜羅上任後，多咗好多委內瑞拉人離開委內瑞拉。聯合國難民署同國際移民組織喺2019年6月7號宣佈，已經有400萬委內瑞拉國民離開咗委內瑞拉。由2015年至2022年，有超過700萬委內瑞拉人離開咗委內瑞拉。


2019年1月底美國宣佈對委內瑞拉國有石油公司實施制裁以來，中國一直係委內瑞拉原油最主要入口國。2019年上半年，中國入口委內瑞拉原油867萬噸，約佔中國原油總入口量3.5%。不過，特朗普8月初以行政命令加強制裁委內瑞拉馬杜羅政府，其中包括凍結委內瑞拉政府在美資產，揚言懲罰繼續同委內瑞拉保持業務往來嘅公司。


之後，中國改咗原有買油計劃。8月，中國石油天然氣集團公司停咗買同運委內瑞拉原油。彭博社報導，中石油原計劃8月份買500萬桶委內瑞拉原油。路透社引述消息人士話，中方擔心，假如係都要繼續買委內瑞拉原油，難免俾特朗普政府制裁打擊。


尼加拉瓜共和國，通稱尼加拉瓜，係中美洲最大嘅國，面積13萬平方公里，北面同洪都拉斯接壤，南面係哥斯達黎加，西面對住太平洋，東面對住加勒比海。尼加拉瓜位處南半球嘅熱帶地區，有好多獨特嘅生態，物種繁多，生態價值好高。


烏拉圭東岸共和國係南美洲東南部一國，面積17.62萬平方公里，北面有巴西，西面有阿根廷，東南面就面向大西洋。2016年人口346.7萬，66%信天主教，官方語文係西班牙文。全國分為19個省，首都蒙特維多。


烏拉圭喺1825年8月25號由巴西帝國獨立出嚟，後來8月25號亦成為烏拉圭嘅國慶日。1973年2月軍人政變上台，實行獨裁統治，直到1984年軍政府先至還政於民，烏拉圭恢復返民主憲制。因為呢度風景好靚，社會亦好太平，因此被稱為「南美洲嘅瑞士」。


世界貿易組織係負責監督住成員經濟體之間執行各種貿易協議嘅一個國際組織，1995年成立，前身係1948年開始實施嘅《關稅及貿易總協定》個秘書處。世貿總部喺瑞士日內瓦，截至2016年7月29號總共有164個成員。


加勒比共同體根據千里達、巴巴多斯、牙買加同埋圭亞那四國總理1973年7月簽嘅《查瓜拉馬斯條約》發起創建，同年8月1號正式成立，以推動經濟一體化、加強外交政策協調、促進人文社會發展同埋深化安全合作為支柱，促進地區一體化同埋成員間合作為宗旨。


潮州話曾經係曼谷主要語言，二戰之後，政府強迫同化當地潮州人，所以語言轉移到泰文嘅速度好快。今日曼谷主要語言只有三種，泰文、老撾文同緬甸文，泰文係依家當地最普遍嘅語言，但當地方言同標準方式差異好大。曼谷嘅老撾文用泰文字母書寫，係依善地區老撾人暫時嘅工作語言，但泰文母語者有某種程度嘅相互理解性。


依家幾乎所有華裔泰國人都講泰文。但因為受到潮州話影響，華裔泰國人嘅腔調同慣用語同暹羅族差異好大）。而家係得老年嘅華裔泰國人會用漢語系語言。泰文有諸多特徵畀中文所影響。其中曼谷三攀他旺區耀華力路同石龍軍路唐人街大部分華商開嘅舖頭都有寫住中文同泰文嘅雙語標誌。


泰族，又叫暹羅族，係泰國嘅主體民族，即泰國中部人，講泰語，有自己嘅文字。狹義上指泰國中部地區、泰國南部地區、德林達依省泰族、在緬甸阿瑜陀耶族同呵叻泰人嘅傣族。政治係指所有泰國民族，包含所有已泰化人民，例如伊森人、泰沅、華裔、波斯裔泰國人、高棉裔、葡萄牙裔泰國人等。


泰族語言屬於東亞壯侗語系壯傣語支。泰族文字源於古印度婆羅米文。畀東南亞各個民族吸收後，泰族人以東南亞各種文字創製泰文。又因歷史脈絡分化咗唔同方言，分為暹羅方言、蘭納方言、大泰方言三大方言。三大方言中又分化出更多樣嘅地方方言，而泰語各大方言都有共同語法結構，佢哋發音會因部落距離差距而有所落差。


除咗佛教之外，印度教亦喺泰國文化上留下一啲影響，部分泰族崇拜象頭神、濕婆、毗濕奴以及梵天等印度教神祇，佢哋覺得呢啲信仰同佛教信仰之間無衝突。除咗佛教同印度教之外，仲有200萬泰族人信奉伊斯蘭教，以及少數大約50萬個泰族人信基督宗教。


馬來人，或者廣東話叫馬拉人係東南亞一種人。呢類人係歸入去南島人，主要係住喺馬來西亞半島，亦有部份住喺蘇門答臘同婆羅乃。馬來人同馬來人種唔同，而廣義上，馬來族有時候亦用嚟指馬來語族群，甚至成個南島語系族群。


中華民國行政院原住民族委員會喺介紹台灣原居民同世界南島語系民族嘅關係時表明「台灣原住民族屬於南島語系，喺人種上屬馬來人，台灣係南島語族分佈嘅最北端」。除此之外，南島語系民族仲分佈喺非洲南非同埋馬達加斯加。


有部分人，尤其是大中華地區嘅華人以為馬來人係馬來西亞人嘅簡稱。其實馬來人只係馬來西亞其中一個民族，馬來西亞人並唔等於馬來人。而馬來西亞人係指擁有馬來西亞國籍人士，包括馬來人、華人、印度人三大民族同各個少數民族。


潑水節，官話又叫做宋干節，係泰王國最重大嘅節日，慶祝春耕嘅開始。大致等同中國嘅農曆三月初三，當代響每年4月第二個星期六。除泰語民族、東南亞地區最盛大傳統節日，當日有泰國、老撾、斯里蘭卡、緬甸、柬埔寨各國，中國雲南傣族，甚至全球各地東南亞民族都會搞，重有香港九龍城嘅香港潑水節、大埔太和寺、台灣新北市中和區、澳門等──都承襲相關習俗。


目前哇集拉隆功咁多個仔女入面，只有大女帕差拉吉帝雅帕公主、二女希里萬納瓦瑞公主同埋細仔提幫功王子到依家都仲有皇室頭銜，而泰國國王係男仔優先繼承，所以細仔提幫功係第一王位假定繼承人，但係哇集拉隆功到依家都仲未立提幫功為泰國王儲。


宋卡府響泰國南部，府都喺宋卡市，但係最大個城市就係合艾市，同其他泰國嘅府似乎有啲唔同。合艾旅遊業好發達，酒店多過銀行同米鋪加埋，相當嚟講宋卡就係安安靜靜嘅一個海邊埠仔。個府隔離有沙吞府、董里府、北大年府、惹拉府同埋馬來西亞。


阿爾巴尼亞喺1912年11月28號自鄂圖曼帝國獨立，第二次世界大戰期間俾納粹德國同意大利嘅軸心國所佔領，戰後嘅1946年成為社會主義共和國。1989年尾開始受到東歐劇變嘅浪潮影響，1991年起阿爾巴尼亞開始改行民主政制。


1992年改用而家嘅國家名。1997年阿爾巴尼亞發生阿爾巴尼亞社會黨同阿爾巴尼亞民主黨人之間嘅內戰，最終被聯合國維持和平部隊所平息。2009年阿爾巴尼亞正式成為北約成員國。2014年阿爾巴尼亞獲接納為歐盟候選國。


貝寧本來叫達荷美，1899年之前係一個非洲人建立嘅奴隸制王國。1899年，達荷美全境做咗法國嘅殖民地，行政上歸咗法屬西非管。1958年12月，達荷美做咗法蘭西共同體嘅自治共和國，1960年8月1號宣佈獨立，成立達荷美共和國。


象牙海岸共和國係非洲西部一國。佢邊境西面接住畿內亞，利比利亞，北面馬里同布基納法索，東面就係加納，南邊係海，即係畿內亞灣。佢曾經係熱帶西非各國之中最繁榮，之不過因為政治不穩同內戰，再加埋貪污同拒絕變革，實力已經大不如前。


本來呢個國嘅國名喺唔同嘅話入面都係按意譯，結果個國名嘅開頭字母喺各種話都唔同，而國際機構喺排列國名嗰陣時都係跟國名開頭字母喺拉丁字母表入面嘅順序嚟排嘅，搞到呢個國嘅國名喺好多時國名排列嘅位置唔固定。為咗改變噉嘅情況，喺得到聯合國同意之後，就決定統一按法文音譯嚟譯國名，國語譯名就變咗科特迪瓦。


畿內亞共和國，係非洲西部一國。北面係畿內亞比紹同塞內加爾，北同東北係馬里，東南係象牙海岸，而南面係利比利亞，西面係塞拉利昂。國境匯合咗尼日爾河、塞內加爾河、同埋贊比亞河，直向大亞洋海岸。畿內亞原本係指西非海岸，撒哈拉沙漠南面，畿內亞灣北面。


利比亞戰略位置重要，重係石油輸出國，歐洲各國都往來貿易。中間因為利比亞政府，同恐怖份子有關，外交受西方各國排斥兼聯合國制裁。自2003年起，利比亞積極同歐美各國改善關係，亦都達成咗好多重大協議，目前聯合國已解除制裁利比亞。


摩洛哥王國係非洲西北部一個國。王國嘅東部同埋東南部同阿爾及利亞交界，南部靠近西撒哈拉，西部面向大西洋，並向北隔直布羅陀海峽同地中海同西班牙相望。1979年摩洛哥佔領西撒哈拉，不過佢喺西撒哈拉嘅權利一直未被國際上任何國家承認。


自50萬年以嚟摩洛哥所在嘅地方係非洲同歐洲之間嘅一條交通要道。考古發現證明呢度一早就有人住。最早喺呢度定居嘅柏柏爾人嘅來歷經已冇辦法考證。7世紀嗰陣，阿拉伯人嚟到呢處，重喺8世紀建立王國。中世紀時期喺呢度統治嘅朝代有啲係柏柏爾人，有啲係阿拉伯人。


尼日爾位於撒哈拉沙漠南部，北緯11至23度、東經0至16度之間。係非洲西部一個內陸國，東面係乍得，西面係馬里同布基納法索，南面係貝寧同尼日利亞，北面係阿爾及利亞同利比亞。北部屬熱帶沙漠氣候，南部屬熱帶草原氣候，全年分旱、雨兩季，年平均氣溫30℃，係世上最熱嘅國家之一。


蘇里南共和國係南美洲北部一國，面積唔夠16.5萬平方公里，係南美洲最細嘅獨立國，首都巴拉馬利波，官方語文係荷蘭文。西面係圭亞那，東面係法屬圭亞那，南面係巴西，北面係大西洋。人口約莫47萬，主要住響北岸，其中百分之一點五嘅人口有漢族血統，佢哋大部份講客家話。


突尼西亞係迦太基嘅發源地。第三次布匿戰爭之後，迦太基做咗羅馬共和國嘅阿非利加行省。後來呢度又受到汪達爾王國、拜占庭帝國、阿剌伯帝國、奧斯曼帝國嘅統治。1881年做咗法國嘅「被保護國」，直到1956年3月20號，突尼西亞先至獨立。


多哥嘅義務教育有六年。1996年小學生入學率係119.6%，小學淨入學率係81.3%。2011年淨入學率有94%，係西非次區域最好嘅入學率之一。多哥嘅教育系統有師資短缺、農村地區教育質量低下、留級率同輟學率高等嘅問題。


唔結盟運動係一個有120個成員國同17個觀察員國嘅求其國際組織。佢喺冷戰時期嗰陣成立，佢啲成員國奉行獨立自主嘅外交政策，唔同美蘇兩個超級大國結盟。聯合國入面有三分之二嘅會員係呢個組織嘅成員國，全球約55%嘅人口都喺唔結盟運動嘅國家度住。


香港眾志係香港本土化政黨，2016年4月10號創黨，2020年6月30號解散，創黨主席係前學聯秘書長羅冠聰，創黨副主席係前學民思潮發言人黎汶洛，秘書長係前學民思潮召集人黃之鋒，創黨副秘書長係前學民思潮發言人周庭。


香港眾志摺埋後，創黨主席羅冠聰隨即出走到英國。2021年5月有個黃色經濟圈消費優惠平台「懲罰Mee」推出，幕後搞手係幾位前香港眾志成員。2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。


到2014年9月，黃之鋒有份組織中學生罷課，反對人大對香港政改嘅框架限制，響添馬艦政府總部抗議時同其他人突破防線入咗政府總部東翼前地，結果畀警方拉咗，令好多人到場聲援，衝擊警方防線，於是警方動用胡椒噴霧同催淚彈驅趕，結果就令到重更加多人走出嚟抗議，引發咗雨遮革命。


2019年，黃之鋒放監之後，積極參與反送中運動，同時宣布參選第6屆香港區議會選舉嘅南區海怡西選區，雖然佢提名期第一日報名，但到舉行抽籤候選人號碼嘅日子都依然未被確認或者取消參選資格，要押後抽籤，去到10月29號，當局正式取消咗佢嘅參選資格，係呢屆區選唯一因政治立場而被取消資格嘅參選人。


喺2019年10月，網上流傳一單流料話黃之鋒，以二千萬購入南區豪宅貝沙灣分層戶，當中指明係貝沙灣南灣六座中高層B室單位，買賣由美聯物業促成。黃之鋒否認事件，美聯物業之後回應話佢哋無幫黃之鋒做過任何買賣，《星島日報》記者去土地註冊處做查冊亦未見嗰個單位易手。


不過，有啲激進親中派嘅人，仍然攞呢單新聞嚟做文章。例如喺2020年香港立法會選舉民主派初選嘅投票日個陣，黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，用呢單新聞老屈佢。


香港浸會大學前身係香港浸會書院，響1956年成立，首任校長係林子豐博士，1972年改叫香港浸會學院。學院響創辦初期只開設咗中國語文系、英國語文系、社會學系、數理學系、土木工程學系同工商管理學系嘅文憑課程。


喺1970年代嘅爭取中文成為法定語文運動、反貪污捉葛柏、文憑教師薪酬運動、金禧事件、保釣運動、艇戶事件等，多數由新興嘅民間團體領導。熾熱嘅社會運動風潮，因此聚集咗一批關注社會嘅人士，為1980年代泛民主派嘅興起奠定基礎。


踏入1980年代，中華人民共和國同英國開始就香港前途問題展開討論，民間嘅論政團體亦好似雨後春筍咁發展起嚟，例如早喺1973年司徒華創立嘅教協，楊森、張炳良等人喺1983年創立嘅匯點，陳偉業、李永達、馮檢基喺1986年成立嘅民協，何俊仁所屬嘅太平山學會等，發表民主回歸嘅訴求同埋參與殖民地政府因應《中英聯合聲明》而發展嘅英式代議民主，參與第1屆香港立法局選舉。


1984年，《中英聯合聲明》簽訂，數以千計嘅市民出席開始喺高山劇場搞嘅「高山大會」，討論《香港基本法》嘅起草同埋未來政制問題，並且要求殖民地政府喺1988年第2屆香港立法局選舉入面舉行直選，重收集到22萬嘅簽名向政府施壓，但係建議最後畀港督衛奕信否決。


1986年，由百幾個社運、壓力團體阿頭發表「一九零人政制方案」，支持普選香港行政長官同埋1997年至少有半數立法局議席由直選產生。11個民間團體亦以呢樣嘢為基礎喺10月27號組成咗民主政制促進聯委會，由司徒華同埋李柱銘兩位基本法草委領導，泛民主派略見雛型。


1989年4月15號，支持改革嘅中共中央總書記胡耀邦瓜老襯，北京同埋各大城市捲起學潮，泛民主派亦都熱心力撐學運，並且呼籲香港市民上街。5月，四五行動等團體同埋香港專上學聯分別响天星碼頭同埋新華社香港分社進行絕食同埋靜坐，聲援北京學生。


5月21號，100萬人上街遊行，支聯會成立，由司徒華做阿頭。5月27號，香港演藝界响跑馬地馬場舉行咗連續12粒鐘嘅「民主歌聲獻中華」演唱會，籌得1,200萬港幣支援北京學運。5月28號，香港共有150萬人參加響應北京號召而搞嘅「五二八大遊行」。


6月4號清晨，解放軍同埋武警部隊進行六四清場，香港市民喺電視前面得知噩耗，全城悲憤。喺街上，唔少人嘅手臂都綁上黑絲帶以悼念死難者，並且發起多次示威聲討中共政權。支聯會原本計劃於6月7號搞三罷，但係由於前一日出現碧街事變，所以最後取消三罷。


由1998年第1屆香港立法會選舉到2016年第6屆香港立法會選舉，泛民主派每屆至少攞到20席，當中以2016年嘅29席為史上最多。但到咗2020年，泛民主派為咗抗議港府DQ郭榮鏗、郭家麒、楊岳橋、梁繼昌嘅立法會議員資格，引發咗香港泛民主派立法會議員辭職潮，至此，泛民主派喺香港立法會嘅議席清零。


「學民」一字來自學生身份，而學生亦帶有香港公民嘅身份，因此必須履行公民義務，積極參與公共社會事務。「思潮」一字係來自五四運動，當年學生摒棄中國舊有傳統思想，追求德先生同賽先生，渴望民主、思想同言論自由。


香港政府喺2011年中旬提出會喺中、小學設立德育及國民教育科，向公衆發佈諮詢文件。2011年5月29號，來自匯基書院嘅黃之鋒同林朗彥同學認為國民教育管制學生思想、浪費上課時間、浪費公帑，決定正式成立「學民思潮」，並由兩人擔任召集人。


2012年3月，學民思潮以「改變始於足下」為口號，透過示威、遊行、記者招待會同街站等一連串社會行動，要求政府撤回德育及國民教育科。同時，組織名字簡化為「學民思潮」，以表示除反對德育及國民教育科外，亦會廣泛關心社會議題。


學民思潮嘅召集人一職起初由黃、林兩人共同擔任，後曾任「九十後動員」召集人之一嘅鍾曉晴加入並成為召集人之一，林之後辭去召集人一職並退居幕後，減少發言，負責更多文宣同構思各類型嘅活動，召集人剩返黃、鍾二人。


學民思潮除咗喺網頁、社交網站等網上空間發聲外，亦組織多次社會運動去逼使政府撤回國民教育科，當中包括於2012年7月1號起，連續6日向教育局局長吳克儉示威，要求撤回德育及國民教育科。由於學民思潮喺要求撤回國民教育科嘅立場上同教協相近，就同家長組織國民教育家長關注組同教師組織香港教育專業人員協會組成民間反對國民教育科大聯盟，合辦同年7月29號嘅「全民行動，反對洗腦，7月29號，萬人大遊行」、9月1號「良心話事，守護孩子」公民教育開學禮大集會等活動。


因應政府仍然堅持唔撤回德育及國民教育科，學民思潮隨後發起「全民行動，十區街站，收集簽名」聯署行動，獲得國民教育家長關注組同另一學生組織大專行動嘅支持同協。學民思潮喺8月末更宣佈把行動升級，發起「埋單計數，撤回課程，佔領政總」嘅升級行動，更有3名學生絕食56個鐘。


德育及國民教育科係一個香港特別行政區政府曾經建議強制開展嘅科目，於2012年9月新學年開展課程，稱為三年開展期，所有小一至中六學生都要讀。喺數以十萬計嘅香港人連續喺政府總部外嘅廣場示威同絕食抗議下，政府取消咗三年關展嘅期限，而學校亦可以自行決定係咪關展科目，但係政府始終唔肯撤回科目。


政府聲稱呢個學科旨在「透過提供持續及有系統嘅學習經歷，培育學生正面嘅價值觀同態度，幫助佢哋養成良好品德同國民質素，從而豐富生命內涵，確立個人喺家庭、社群、國家同世界範疇嘅身份認同。」但係反對嘅人認為呢一個科目係用嚟政治洗腦嘅，因此一定要完全撤回。


喺2012年9月8號前，教育局曾經計劃將佢列為必修科，喺2012年9月新學年開展課程，稱為「三年開展期」，香港行政長官梁振英重話，學校可以決定喺今年、下年或者後年推行，畀反對人士話係「先推行後檢討」。


1984年簽訂《中英聯合聲明》後，香港政府喺1985年推行《公民教育指引》，強調以滲透形式推行公民教育。殖民地政府於1995年成立公民教育工作小組，屬下嘅課程發展議會更喺翌年發表新嘅《學校公民教育指引》，除咗加入民主、自由、平等、 人權同法治等政治元素外，更強調以批判思考及解決問題嘅技能來認識社會、民族國家和世界，祈望可以作出合理嘅判斷。


2007年7月，中共中央總書記兼中國國家主席胡錦濤到訪香港並發表講話，強調「要重視對青少年進行國民教育」。喺之後嘅3年內，時任特首曾蔭權都喺《施政報告》中提出要加強國民教育。2010年，曾蔭權喺施政報告中明確提出設立獨立嘅「德育及國民教育科」，而德育及國民教育專責委員會亦告成立，主席係李焯芬。


同時重視培養學生獨立思考及自主能力，令佢哋明辨是非，能夠作出情理兼備嘅價值判斷，並且建立個人抱負及理想，對家庭、社群、國家同世界作出承擔及貢獻。課程毋設立公開試，但係設有校內評核，同埋公佈全香港平均分俾學校檢討成效，同埋以「國民教育內地學習及交流活動資料庫」記錄學生喺小至中學階段內嘅活動，教育局可能會將上述資料轉交畀學生將來升學或轉讀嘅學校。


2011年5月5日，政府推出「德育及國民教育科課程指引諮詢稿」，建議將此科列為必修科。 5月5日至5月23日期間，政府舉行8場課程諮詢會並邀請中小學校參與。至今教育局仍未按《公開資料守則》公開諮詢期收集嘅1,000份公眾意見書內容。


2012年4月30日，教育局局長孫明揚接納課程發展議會及其轄下「德育及國民教育專責委員會」所修訂嘅「德育及國民教育科課程指引」。該專責委員會主席為明德學院署理校長李焯芬教授。佢表示有關修訂乃經過委員會於2011年5月至8月進行為期四個月嘅諮詢，從不同途徑收集社會各界對於「德育及國民教育科」課程嘅約1000份意見，經研究和商議後作出。


2012年7月30日梁振英表示，為咗釋除社會部分人士對德育及國民教育科會否出現洗腦嘅疑慮，決定督促教育局把有關德育及國民教育科里面當代國情部分嘅參考教材上載到教育局網頁，接受大家嘅監督，希望家長和教育界喺見倒教材後，能夠明白政府絕對沒有所謂洗腦嘅意圖。


2012年8月3日，政務司司長林鄭月娥宣布教育局將成立開展德育及國民教育科委員會，邀請各界代表加入，共同監察「國民教育」嘅推行。 8月22日，政府公佈成員名單，主席由行政會議成員胡紅玉出任，副主席係課程發展議會德育及國民教育專責委員會主席李焯芬。


梁振英重申，政府並非要強推德育及國民教育科，相信向公眾清楚解釋後，就可釋除市民疑慮。 「我哋唔係強推，我哋從來沒有想過要怎樣去'洗腦'，因為教材係學校訂嘅，特區政府準備做一個參考性嘅教材，但唔係強迫學校用嘅。


2012年8月底，有報導聲稱教育局向全港65間官校發出「限閱文件」，命令校長記錄官校教師對國教科嘅取態和表現，向局方匯報後記錄在案。文中只提到有接觸過文件嘅人仕講述文件中有寫「倘有教師罷教」、「拒絕德育及國民教育科工作」等情況，教育局將「視乎個案嘅實際情況考慮如何處理」 ，但未有引用文件內聲稱命令記錄取態和表現嘅文字和句子。


教育局相信協會所指嘅「限閱文件」係教育局向官校提供嘅指引，為官校推行科目可能遇到嘅問題提供協助，包括為一旦發生教師罷教嘅情況，未雨綢繆。 並未有證據指出教局有命令校長作出記錄取態和表現嘅行為，該報導亦無明確指出消息來源是否可信。


2012年9月5日，為響應社會對「德育及國民教育科」嘅擔心，及全面瞭解社會不同聲音，特首梁振英昨日呼籲反對者及各界人士，一起加入討論，實事求係，詳談佢哋對該科嘅意見及顧慮。對反對者提出要撤回該科，佢強調，喺撤回與不撤回之間，有很大討論空間。


2012年9月9日凌晨，民間反對國民教育科大聯盟宣佈結束喺政府總部嘅集會，唔少人認為大聯盟結束集會嘅決定倉卒。喺梁振英作出假讓步嘅情況下，學民思潮指佔領政總行動雖結束，但仍會繼續抗爭，要求政府撤回國教科。


2012年9月10日，政府宣布抽起國民教育課程指引中「當代國情」嘅部分。教育局局長要求課程發展議會盡速討論及檢視課程指引中引起爭議嘅部分，包括社會上對「情感層面」評估方向嘅關注，課程規劃方向嘅意見，以及如果學校決定不獨立成科，是否可將內容加入中國歷史等科目互相配合等。


2012年9月11日，行政長官梁振英表示，有啲人就德育及國民教育科表達嘅意見，係基於過時嘅教學指引。佢希望反對者能夠參考政府宜家嘅文件。梁振英強調，政府至今並無發過任何教材，喺坊間嘅所有教材都與政府無關。


2012年9月20日，出版《中國模式國情專題教學手冊》嘅國民教育服務中心，因不獲教育局續約而會關閉，須於本月30日前遷出青衣嘅所在地。香港《蘋果日報》形容此地為「洗腦基地」。其「姊妹機構」國民教育中心亦同被終止合約，但會再招標。


有評論人士認為，由於德育及國民教育科嘅評核準則，顯示此科著重民族主義情感灌輸，要求培育學生對中華人民共和國嘅「自豪感」，加上政府面對反對仍然堅持開展，部分香港市民、家長、教師、文化人同泛民主派議員認為國民教育係一種政治洗腦工具。


2012年7月29日，學民思潮、國民教育家長關注組及教協等團體發動「全民行動，反對洗腦，729萬人大遊行」 ，以迫使香港政府撤回國民教育。主辦者稱 共有逾9萬人參與遊行，警方則估計高峰期有3.2萬人。


2012年9月1日，約4萬人迫滿政府總部參加反對國民教育科嘉年華及音樂會，樂隊Rubber Band、歌手黃家強及黃耀明等輪流上台表演，向國民教育科說不。第一波絕食後，10名家長，退休教師宣佈接力絕食。


2012年9月7日晚，大批市民穿黑衣到政府總部集會，反對國民教育科。藝人森美、小儀及朱薰等上台演說，支持反國教人仕。大會稱有超過12萬人參加集會，而警方估計最高峰時有36,000多人。其中63歲退休教師韓連山絕食超過140小時。


香港家庭教育學院於2011年7月初就德育及國民教育科進行訪問，在受訪嘅522名中小學生家長中，近8成認為科目內容範疇太大，超過一半指子女會對增設此科目感到不滿，有72%家長認為此科係單純或包含政治任務。


政府教育人員職工會於2012年9月12日發出新聞稿，對於政府以「辦學團體及學校自行以專業判斷決定」模式推行，職工會認為不能排除出現類似日本教育部將「侵華」表述為「進入」之類嘅荒謬演繹，認為「各自表述」仍需符合「普世價值」。


據國民教育家長關注組在2012年8月底進行嘅一項調查顯示，該關注組接觸到嘅354所小學中，8所表明將在2012年9月推行德育及國民教育科，77所堅持未來三年不會開展，137所首年不推行，40所持觀望態度，未確定推行與否，另有92所不作回复或拒絕回复。


如果政府撤回德育及國民教育科，那等於係政府禁止學校開設它可能想開設嘅科目，這個做法有違香港自由和多元社會嘅特質。宜家嘅情況係，國教科開展與否、何時開展、以及開展時所用教材與內容等問題，全部都由學校自己決定。


森美、小儀、朱薰、林夕 、容祖兒、張敬軒、杜汶澤、黃秋生、何韻詩、古巨基、陳慧琳、鄧紫棋、岑建勳、鄭欣宜、林憶蓮、李嘉欣、黃偉文、周潤發、黃子華、黃貫中、黃耀明、吳鎮宇、張達明、彭浩翔、杜琪峰、田蕊妮及歐錦棠


2012年9月8日，香港豪華飲食集團執行董事陳嘉華，以個人名義，中午起在中環遮打花園絕食，支持國民教育，佢計劃絕食36小時，直至明日午夜12時。有市民向佢送上花籃及水，以示支持。陳嘉華說絕食係要表達支持政府及國民教育，佢看完課程指引後認為並無洗腦成份，希望反對人士，加入開展德育及國民教育科委員會，理性溝通，不要一口反對。


雨遮革命，亦叫遮打革命、雨傘革命，或者叫雨遮運動、雨傘運動，係香港2014年一場公民抗命運動，由9月26號開始，市民陸續自發佔據金鐘、旺角、銅鑼灣等等嘅主要商業區靜坐同示威，高峰期有超過廿萬人參加，最主要目標係要求中國全國人民代表大會常務委員會收返佢對2017年香港行政長官選舉嘅框架限制，佔領活動一直去到12月15號先至完，總共79日。


呢場活動畀世界各地主要傳媒廣泛報道，皆因佢哋留意到集會參加人士用雨遮擋住警方胡椒噴霧，所以就將佢形容做「雨遮革命」。亦有人翻譯做「遮打革命」，啱啱好呼應中環遮打道，同時「遮」就係代表雨遮，而「打」就係代表用香港政府做打擊目標。


另一方面，9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地，到27號警方一度清場，重拉咗幾個核心人物，搞到越嚟越多人走去政府總部聲援。


10月2號接近半夜，行政長官梁振英話會派政務司司長林鄭月娥安排同學聯代表傾政改。但3號當日，一大班反佔中人士到旺角、尖沙嘴、銅鑼灣嘅集會地方搗亂同傷人，當中旺角引起嘅衝突最大，好多人傷咗，而尖沙嘴更因為集會人士太少而完全失守，挨晚廣東道恢復正常通車。


10月13號朝早，警方用收返政府公物做理由，清除金鐘西面嘅路障，集會人士無乜點反抗，昃臣道同部份遮打道路段都通返車。14號警方再用同一理由清理成條金鐘道同埋怡和街西行線，好多條巴士線行返。當晚有示威者一度成功佔領龍和道，但後尾都畀警方喺15號凌晨大舉增援重奪返。


另外，嗰時畀警方拉嘅其中一位示威者公民黨成員曾健超，涉嫌從高處向差佬倒不明液體，畀七個差佬拉埋一邊拳打腳踢，無綫電視新聞影到成個過程而斷正。因為無綫新聞播條片時一度畀公司高層剪走晒話班差人拳打腳踢嘅旁白，引起輿論關注，甚至連新聞部自己友都唔妥呢種做法，有幾十個職工聯署表達唔滿意公司高層做法。


10月17號清晨，警方大規模動員清除旺角嘅路障，集會人士無乜點反抗下，旺角大部分路段都通返車。嗰晚警方移後防線。警務處前助理處長黃敦義相信警方考慮人太多，唔適合驅散，為咗避免傷亡，唯有俾佢哋喺彌敦道聚集。


香港、澳門同台灣等地，政治立場偏向支持中華人民共和國政府或者中國共產黨叫做「親中派」，以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。


海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。


2017年9月27號，嶺南大學學生會發起「嶺南人聲討敗類校董」行動，有40名學生由康樂樓地下遊行到黃氏行政大樓，要求校董會DQ何君堯校董資格。10月3號，嶺南大學學生發起「佔嶺行動」，由天幕廣場紮營抗議到10月6號，要求何同校方公開辯論。


2017年9月22號，英國人Richard Scotford上網公開一封英國律師監管局回應市民投訴何君堯信件，指翻查律師名冊後，冇何君堯資料。但《香港01》引述英國律師會職員稱，何有1997年註冊，冇執業登記。


何君堯一直都會上facebook做網絡打手。作為藍絲帶運動主要支持者，佢成日同網民發生罵戰，平時就發文批評政敵，包括有港獨主義者、黃絲帶人士。因此，佢有好多出位言論都成日見報，有好多都係出自佢個專頁。


喺2019年7月嘅元朗恐襲，何君堯被人話佢同疑似暴徒接觸，又公開讚揚暴徒，指佢有份參與策劃襲擊。事後，一批皇仁書院老師、學生同舊生發起聯署，強烈讉責何君堯「與暴力為伍」，有辱校譽，呼籲立法會彈劾佢，又鼓勵舊生去信香港律師會投訴何君堯。


2019年11月9號，何君堯接受中共黨媒《環球時報》專訪時講過，香港政府應該建立準軍事化民兵部隊。「民團」可吸納踞喀兵或前大陸武警，經香港警察考核後登記，防止反政府人士混入。民團可持槍，保護社區、企業和大廈，受「保護」組織或人士可以出錢請。


何君堯本身一直對香港LGBT權益問題持敵視態度。喺2021年7月，佢就曾經話ViuTV劇集《大叔的愛》違反國安法，結果被香港同志權益組織大愛同盟嘅總幹事梁兆輝猛烈批評同埋網民嘅嘲諷，甚至話佢自行「誤釋國安法，製造社會恐慌，破壞國家安全」，或者質疑佢自己先係同性戀但係怕比人知先至扮激進反同。


喺2022年初，有啲國家基於經濟考慮同埋變種病毒變弱，就武漢肺炎疫情問題考慮推行與病毒共存嘅做法，而喺香港民間亦有討論。雖然係公共衞生議題又得到一定民意支持，但何君堯就話，就算呢啲討論都係違反《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。


香港電視娛樂於2015年10月20號喺PMQ元創方舉行品牌發佈會，宣佈以「ViuTV」為首條免費電視頻道嘅名，其中「V」代表「View」同「Video」，「i」同「u」代表「我同你」，象徵ViuTV嘅核心就係人。


香港電視娛樂根據獲發免費電視牌照時嘅承諾，要喺2016年3月31號或之前提供一條每日24小時綜合粵語頻道。但由於香港電視娛樂所獲分配嘅數碼地面電視廣播頻譜要喺2016年4月2號先至用得，因此ViuTV於喺2016年3月31號開始透過now TV試播，之後至能夠喺2016年4月2號開始透過香港數碼地面電視廣播。


試播期過後，ViuTV喺2016年4月6號朝早6點正式啟播，同日下晝3點搞咗個「ViuTV 免費電視99台啟播禮」。2016年4月8號開始，網絡直播限制咗凈係畀香港IP睇，其它地方嘅IP會出現「GEO_CHECK ERROR」嘅字樣。


ViuTV出鏡嘅大部份藝人都係簽部頭合約，即係一份約拍一個節目，開台初期只係得少數出身now TV嘅藝人屬簽長約嘅合約藝員，而MIRROR同ERROR嘅音樂作品及演唱會係由「大國文化藝人管理有限公司」做經理人，之後ViuTV亦透過選秀比賽同其他途徑去吸納合約藝員。


其後ViuTV開拍咗續集《跟住矛盾去旅行2》，包括有「王丹 vs 馮敬恩」、「梁天琦 vs 侯志強」、「袁彌明 vs 鄭家純」嘅集數，原訂2016年底播。不過「王丹 vs 馮敬恩」一集入面，工作人員安排佢哋去咗個記者活動，之後引起電視台高層留意，覺得佢哋借節目去宣揚「香港獨立」，所以發聲明唔會播佢哋段片，而王丹就反駁話所有活動都係由電視台安排，最後總經理魯庭暉對誤指佢哋擅自安排活動致歉，不過就無話收返抽起唔播嘅決定，最後索性成輯抽起嗮。


第6屆香港立法會第1次補選又叫做2018年3月香港立法會補選，響2018年3月11號舉行，以填補喺香港高等法院裁定由2016年10月12號開始喪失立法會議員就任資格嘅羅冠聰、游蕙禎、梁頌恆同姚松炎分別喺三個地區直選即係香港島選區、九龍西選區同新界東選區嘅民選議席同建築、測量、都市規劃及園境界功能界別議席空缺。


2017年9月14號，選舉管理委員會計劃2018年3月11號就四個立法會議席空缺舉行補選，當日要補選填返四個立法會議席空缺，包括香港島、九龍西同新界東三個地區議席，同埋建築、測量、都市規劃及園境界功能界別嘅一個議席。


2017年12月1號，政府刊憲公布2018年3月11號舉行立法會補選，填補三個地區直選同一個功能組別議席，提名期由2018年1月16號展開，為期兩個禮拜。選舉管理委員會話，響立法會秘書宣布議席出現空缺之後，選管會已經按照相關法例做出補選安排，響考慮相關因素之後訂響2018年3月11號舉行補選。


參選人入面，港島區周庭同新界東劉頴匡、陳國強都畀選舉主任取消資格，理由係選舉主任覺得佢哋唔係真心同真誠擁護《香港基本法》同效忠香港特區政府。皆因周庭從來都無話過支持港獨，被取消參選資格純粹只係因為佢嘅政治聯繫香港眾志話過要「民主自決」，所以引起好大爭議，甚至引起外國關注。


民協深水埗區議員楊彧喺選舉後嘅2019年3月15號，喺Facebook上載一段錄音，錄音中人呼籲居民喺311立法會補選投畀鄭泳舜，之後可以向民建聯攞福袋。鄭泳舜回應時聲稱喺整個過程入面，自己同競選團隊都遵守選舉法例。


2019年10月，廉政公署落案起訴親中團體九龍社團聯會屬會「海麗之友社」兩個義工鄧奕梅同王維霞，同埋兩個海麗邨居民，指佢哋涉嫌喺呢場補選入面違反《選舉條例》。呢兩名義工涉嫌向居民派「福袋」，誘使居民投票畀民建聯，其後兩名海麗邨居民同意，結果四人一齊被告。


事件隨即引來公眾極大反彈，除咗明哥喺娛樂圈嘅好友例如葉德嫻同何韻詩等聲援之外，泛民主派人士亦批評事件，例如傳媒人曾志豪就形容呢啲係政權無極限嘅清算。而台灣民進黨亦批評香港政府搞紅色恐怖，呼籲國際社會持續關注香港動態給予最大聲援。


選舉候選人搵藝人上造勢活動唱歌並唔係新鮮事。例如親中派梁美芬曾經喺2015年區議會選舉入面搵咗醫生李家仁歌唱改詞版《小明上廣州》去支持佢。另外喺2007年香港特首選舉入面，黎明亦有上台同曾蔭權合唱《奮鬥》一曲。


《香港國家安全法》，全名《中華人民共和國香港特別行政區維護國家安全法》，官方簡稱「港區國安法」，坊間又叫做「香港國安法」、「港版國安法」，係指全國人大常委會為香港制訂有關國家安全嘅法案，過程中未諮詢過大部分香港市民，連泛民主派、香港本土派、修憲派所有人都惹嚟爭議。


2020年5月，第十三屆全國人大第三次會議通過咗《全國人民代表大會關於建立健全香港特別行政區維護國家安全的法律制度和執行機制的決定》，內容總共有七點。呢一個條例同俗稱「二十三條」嘅《香港特別行政區基本法》第二十三條 唔同。


爾條法例會授權全國人大常委會制定法律，之後會列入《香港特別行政區基本法》附件三，由香港政府喺當地公布實施。呢一個決定亦都授權咗中央人民政府維護國家安全嘅機關，根據需要，喺香港設立機構，依法履行維護國家安全嘅職責。


但呢個決定，亦引起咗香港民意同國際社會嘅普遍反對，泛民主派嘅評論普遍認爲「一國兩制」正式玩完，引申嘅事件，包括泛民主派47人案，同埋蘋果日報同壹週刊停刊事件等，亦有唔少引起全球關注，包括唐英傑案、銅鑼灣刺警案、羊村繪本案等等。


2019年，香港修例風波爆發，香港連續好多個月有大規模示威、抗爭活動，反對行政長官林鄭月娥提出嘅《逃犯條例修訂草案》。呢條逃犯條例咁多人反對，係因為草案畀行政長官有絕對權力，決定可以移交任何嫌疑犯去外地審判，拆走中國大陸同香港法制之間嘅防火牆，所以坊間又叫「送中條例」，寓意「送終」。


習近平政府認為，香港咁多年都立唔成國家安全相關法律，俾反對中國共產黨統治嘅「境外敵對勢力」有生存空間，要「堵塞漏洞」。於是，2020年5月，第十三屆全國人大第三次會議開會，提出直接動用《基本法》附件三入面人大可以直接令「全國性法律」喺香港生效嘅預留權力，兜過香港立法會訂立《香港國家安全法》。


2020年6月，人大常委開始草擬《香港國安法》條文，過程完全機密，香港政府冇份參與。6月30號朝早，十三屆全國人大常委會第二十次會議第二次全體會議以162票全票通過草案，並且即晚11點實施。法案生效之後，香港特別行政區政府先至刊憲公佈條文。


港區國安法生效之後，泛民主派嘅評論普遍認爲「一國兩制」正式玩完。經常評論香港憲制議題嘅法律學者張達明話，國安法條文重差過佢想像中最差嘅可能，因為呢條法例有全世界治外法權，所有罪名嘅最高刑罰都可以係終身監禁，解釋權又喺人大常委而唔喺香港嘅法庭，佢諷刺噉警惕「全世界80億人都要熟讀國安法」。


中華民國大陸委員會主委陳明通，喺7月1號出席「台港服務交流辦公室」嘅揭牌典禮，接受媒體聯訪時話，港版國安法係「天朝帝國對世界的子民發出的律令」，批評中共要管全世界嘅人。陳明通引呢部法嘅29條第五項內容做例，話啲民眾若透過各種「非法方式」，引發港人對中共中央政府、香港政府嘅憎恨並可能造成嚴重後果，就可能獲刑。


美國國務卿蓬佩奧喺7月1號嘅記招度，表示咗美國對香港所有人嘅安全深切關注，並話《港版國安法》第 38 條據稱適用於香港境外所犯嘅罪行，亦可能涵蓋美國人，形容係令人冇法接受，係對所有國家嘅冒犯。7月14號，美國正式落實推行《香港自治法案》，授權美國政府可以制裁任何破壞香港自治嘅人，到8月7號財政部就公佈咗制裁11名損害香港自治嘅中港官員名單，包括香港行政長官林鄭月娥。


英國首相約翰遜同外相藍韜文指，中華人民共和國政府兜過香港立法會訂立國安法，擺明違反《中英聯合聲明》。英國政府同國會提案，如果港版國安法生效，英國就會開新簽證系統，俾所有攞住BNO身份嘅香港人移民英國。


7月6號，香港政府公佈指引，訂明警察懷疑有人違反國家安全法嘅話，可以自行批准搜查令入人哋屋企搜查、解鎖電子儀器、或者偷聽，亦可以要求作者、網站、同互聯網服務供應商剷走警察認爲違法嘅內容，並且有權要求外地組織提供資訊。


香港政府動用國安法權力宣佈「光復香港時代革命」口號犯法之後，香港網上輿論出現咗大量諧音抗議口號變種，當中攞數字嘅聲調對應敏感詞嘅口號特別多。其中，《願榮光歸香港》嘅全數字版， 最後一句用「5201314」做「我願榮光歸香港」諧音特別矚目，因爲雙關「5201314」喺普通話裏面嘅諧音意思。


有記者喺7月1號影到一個少女圍觀警方封鎖線嘅時候舉起一張白紙，報導廣泛流傳。白紙象徵測試執法者嘅規矩，究竟係咪乜都冇講都可以犯罪。舉白紙行動引起好多人仿效，7月6號香港就有幾個地方有市民自發喺商場舉白紙示威，抗議香港言論自由消失。


因應國安法執行細節公佈，Facebook、Telegram、Google 都表示會停止回應香港執法機構問佢哋攞用戶資料嘅要求。而以加密保安做賣點嘅通訊軟件 Signal 就講明，佢哋根本冇貯藏用戶資料，所以冇資料可以提供俾政府。


2021年6月，香港警察用《香港國安法》嘅名義，連理據同法庭嘅頒令都無，拉咗壹傳媒幾個高層，又凍結壹傳媒嘅銀行戶口，最後搞到蘋果日報同壹週刊停刊。事件除咗引起好多香港人同國際社會關注香港新聞自由被政府嚴重破壞。


2021年5月，香港政府推出《2021年公職條例》，要求區議員都要宣誓擁護《香港基本法》同效忠中華人民共和國香港特別行政區，配合返《國安法》對香港公職人員嘅宣誓要求。同年6月開始，政府係噉向傳媒放風，話會唔畀一啲民主派區議員宣誓，取消佢哋議員資格，兼且追討薪津，但宣誓前自行辭職嘅就唔追究。


自香港逃犯條例爭議起，中文維基百科嘅中港兩地用戶就有唔少衝突，其中一位網名叫Walter Grassroot嘅中國用戶，甚至提議將香港用戶組都向國安署舉報，令維基百科官方當時立即緊急召開會議，並提供指引避免人肉搜尋。


除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師。有啲老師亦私下表示感到被遺棄「悲傷」或者「失望」都唔足以形容氣氛。


有啲觀點認為《國安法》出現被濫用嘅情況，其中親中派立法會議員葉劉淑儀喺2023年7月就話，有官員對國安罪行未掌握得好，令市民出現不必要嘅擔心。另一立法會議員江玉歡就質疑係咪要每時每刻都要提及國安法，提醒政府唔好矯枉過正。


反逃犯條例修訂運動，簡稱反修例運動，支持者又叫反送中運動，個別傳媒叫香港修例風波、逆權運動、抗暴之戰、黑色暴亂、己亥事變、香港憲法保衛戰或香港護法運動，係香港2019年3月15號開始、6月9號大規模爆發嘅一連串反對逃犯條例修訂草案嘅社會運動，形式包括和平嘅遊行同集會，之後亦有出現激進嘅圍堵同衝擊行動。


雖則香港政府自6月中已經停止咗修例工作，但要到9月初先至宣佈正式撤回修訂，加上未能滿足運動入面提出嘅其餘訴求，呢場運動未有好快完結。隨住2020年頭香港爆發疫情，同埋6月底政府推行由全國人大通過嘅《香港國家安全法》，反修例相關嘅示威同抗爭活動就被壓制咗落嚟。


呢場運動源自2018年香港女子臺灣遇害案嘅疑兇陳同佳喺現有制度下唔可以引渡返臺灣受審，香港政府就喺2019年2月提出逃犯條例修訂草案，畀香港將疑犯引渡到任何未同香港有引渡協議嘅地方，包括中華人民共和國、澳門、台灣等地。


香港眾志喺3月15號搞嘅靜坐，係頭一個反修例嘅示威活動，之後社會各界亦以唔同方式表達反修例嘅訴求，但政府一路都企硬，聲稱修例係要「填補法律缺陷」，堅持安排喺立法會夏季休會前完成審議，結果引起更大規模嘅示威活動，6月9號民陣搞嘅反送中大遊行號稱有過百萬人參加，當局依然無動於衷，結果6月12號嘅示威演化成警民衝突，防暴警察被指使用過量武力，而政府曾一度話呢次衝突係「暴動」，引發更多民怨。


行政長官林鄭月娥喺6月15號宣佈暫緩修訂草案，意圖令局勢降溫，但佢一路拒絕用「撤回」嘅字眼，大多數示威者都唔收貨，令運動規模逐漸擴大，「遍地開花」到香港各區，每個禮拜都有唔同區份搞示威活動，多數都出現激進示威者同警方對峙同嘅衝突情況。


2020年初，由於肺炎疫情嘅關係，反修例運動嘅氣氛曾經緩和咗一段時間，取而代之嘅就係一連串反肺炎診所遊行同零星嘅聚集活動，但係示威者並冇放棄初衷，持續抗爭。同年5月開始，隨住疫情穩定，加埋港府推動《國歌法》本地立法同埋中央人民政府對香港頒布「香港國家安全法」，反修例運動嘅氣氛一度加強返。


8月底，第45屆七大工業國組織會議喺法國舉行。峰會發表聯合聲明，強調G7再次肯定給予香港一國兩制下自治嘅1984年《中英聯合聲明》嘅存在同重要性，敦促中國信守承諾維持香港自治。G7份聯合聲明重呼籲避免暴力。


8月27號，中國外交部發言人耿爽喺例行記者會話，《中英聯合聲明》終極目的係確定中國收回香港，任何國家組織無權假借《中英聯合聲明》干涉香港事務，七國集團首腦會議領導人發表聲明，對香港事務「說三道四、指手畫腳」，中方表示強烈不滿、堅決反對。


Facebook係一個由Meta平台擁有嘅社交網站，由朱克伯格喺2004年2月4號創辦。原先創辦人淨係畀美國哈佛大學學生註冊，不過後來加入嘅大學越嚟越多，而家變成人人都可以註冊一個賬戶。而家，Facebook有多過1億5千萬個活躍用戶。


由於Facebook公司愈做愈大，涉及美國「競爭問題」，同「反競爭行為」法律上，將遭遇嚴格審查。司法機構眾議院主席Jerrold Nadler聲明，開放互聯網為美國帶嚟巨大利益、經濟激增、大規模投資、網上教育等。


Facebook上，關於2019年7月21號元朗「白衣人」無差別襲擊市民事件，Now新聞直播嘅一條約7分鐘新聞片段無故消失。Now TV同Facebook都表示絕無移除，或修改有關直播內容。方保僑話技術上兩邊都講得通，估計上傳出問題，但未知確實原因。


2017年，高登討論區「巴打」分享自己個Facebook俾其他派人士針對性舉報而被封號。之後，被封號人士要向Facebook提供身份証明文件，解封帳號。變相「實名制」被指係Facebook被中國化，有損個人私隱，網絡自由。


準確噉計，「黑警」只係形容唔遵守《香港法例》同《警察通例》嗰部分嘅香港警察，但隨住2019年反修例運動中香港警察似乎大規模而且有組織咁集體犯罪同違規，喺唔少市民心目中，香港警察嘅整體形象一落千丈，佢哋繼而乾脆用「黑警」作對方嘅籠統稱呼。


2014年雨遮革命嗰陣，出現大規模嘅警察濫權，當中最出名嘅係七警案，令香港輿論開始有人用「黑警」嚟稱呼啲濫用暴力，打壓公民權利嘅警察。又有黑社會人士喺警員面前襲擊示威人士，但前線警員扮睇唔到，仲刻意放走打示威者嘅人。


跟住嗰幾年，越來越多電視劇用「黑警」呢個詞語嚟泛指啲衰嘅差人。例如2016年嘅電視劇《無間道》有用「黑警」呢個詞語，指戲入面警察同黑社會派臥底互相滲透，「黑警」名義上係警察但實際上效忠黑社會。其他用「黑警」呢個詞語嘅電視劇包括《潛行狙擊》、《使徒行者》、《EU超時任務》。


警察濫用武力嘅例子包括6月12號金鐘衝突，毆打制服咗嘅示威者、對示威者頭部發射橡膠子彈，又向被困示威者射催淚彈。國際特赦組織報告指警方所用嘅武力係冇必要同過份，違反國際法同國際人權標準。8月31日，發生太子站事件，防暴同速龍小隊警員衝上月台同列車，以警棍無差別捧打車廂裡面嘅乘客。


警察選擇性執法嘅例子，例如喺地鐵站針對後生仔搜身，現場扣留佢哋。幾個月嘅示威運動期間，香港各區都有市民自發設立連儂牆，但經常俾人破壞。即使有市民報稱受襲，警方往往只列作糾紛處理，警員唔會拘捕甚至護送破壞者，有區議員批評警方包庇滋事者，同時又高舉胡椒噴霧恐嚇街坊，縱容個別人士恐嚇市民。


由反修例運動開始，警察執勤嘅時候唔再佩戴委任證，所以識別唔到警員嘅身份。而要求警員跟翻警察通例展示警員編號嘅市民就會俾警察誣告「阻差辦公」。特首林鄭月娥、保安局局長李家超、警務處處長鄧炳強俾傳媒問親都左閃右避，一味話市民如果有唔滿意可以用現有嘅投訴機制向警方投訴。


但係投訴警察機制係差人自己查自己，投訴程序長，市民又要冒住俾差人檢控返轉頭嘅風險，之但係同案相關嘅受查人士又唔係必須配合調查，所謂獨立嘅監警會對警隊又冇調查權。英國基爾大學自然科學研究院院長Clifford Stott教授發表獨立專家小組報告，指監警會嘅調查權力同能都唔夠，亦唔符合重視自由與權利社會嘅國際監警察組織標準，建議投訴要由獨立機構深入調查。


香港有好幾間電視台和網上媒體都會將公眾活動，例如示威、遊行、衝突場面直接放到鏡頭直播，喺持續半年以上嘅反修例運動，唔少香港警察嘅暴行被記者嘅直播鏡頭拍低，直接展現喺香港市民以至國際社會眼前。正因為咁，前綫警員越來越針對記者。


警察針對記者嘅行爲令「黑警」稱呼喺輿論越來越普及，影響大嘅衝突包括係6月12號警察對記者掟催淚彈事件，當時一名法國法蘭西24記者喺夏愨道橋上喝啲差人「You shoot the press, motherfuckers」﹙你班射記者嘅仆街﹚，並表示「It's still Hong Kong not China, not yet」﹙呢度係香港，未係中國，仲未係！


9月29號，警察開槍射中印尼籍記者Veby Mega Indah，佢一隻眼中槍永久失明，警察又故意拖延佢追究警察同索償嘅法律程序。又有警察特登截查記者，攞佢哋嘅身份證明文件，然後喺直播鏡頭面前展示，特登違反私隱規例。


隨住「黑警」稱呼普及，有警員開始以「黑記」呢個對應「黑警」嘅代名詞嘲諷記者，質疑記者鏡頭只針對警察。面對警察針對傳媒，警方記者會又唔俾記者自由發問，仲警告會用武力趕啲戴住支持採訪自由標語嘅記者出場，傳媒開始杯葛警方記者會。


有唔少市民懷疑，7月21號發生元朗襲擊事件係警察和黑社會預先策劃嘅一場襲擊。事件前四日，已經有警員喺社交媒體「預告」7月21號將會有大事發生，但警方冇任何預防部署。嗰晚元朗站同附近一帶，市民俾人襲擊嘅時候，警方不單只冇到場處理，差館仲拉閘唔理市民。


最後班差人要喺事發39分鐘之後先至去到元朗站。而當晚深夜時分，有防暴警俾傳媒影到佢地同一班疑似鄉黑人士喺南邊圍行埋，但當時佢地冇拘捕或帶走任何人，元朗警區指揮官游乃強當晚仲話唔見到有人拎住武器，但明明直播畫面睇住一大柞白衫人拎住武器打人。


有唔少警官同黑社會有緊密關係，令公衆更懷疑警黑合作。現任警務處處長鄧炳強2013年離任元朗警區指揮官時，獲鄉黑背景人士喺小桃園酒家設江湖飯宴設宴歡送，其他出席者包括前屏山鄉鄉委會主席綽號「高佬和」曾樹和、鄉事背景民建聯梁志祥。


2020年2月9日，多名警隊高層，包括謝振中總警司﹑郭嘉銓總警司同江永祥高級警司被揭發喺黃埔一間酒家包廂設宴，期間相鄰包廂嘅客人為香港黑社會14K元老「老漢」嘅門生 Peter，令人懷疑雙方同時出現喺同一餐廳並非巧合，而係警方和黑社會預先安排嘅聚餐，引起警黑勾結嘅嫌疑。


公共關係課警司江永祥回應721元朗襲擊事件嗰陣話「係由於一班人帶領示威者到元朗牽引成件事」，企圖為輿論吹風，唔負責任又不斷抹黑受害人，令更多市民對警隊反感，結果搞到警民關係嚴重撕裂。721事件被認為係「全民覺醒」嘅轉捩點，令好多人睇到警黑原來一直合作。


2019年10月13日，中華民國內政部移民署喺互聯網上回應有關於大批香港警察因企圖逃避對佢們濫用暴力嘅制裁而移民臺灣嘅傳聞時，以「香港黑警」來稱呼香港警察，以「將不法和犯罪阻絕於境外」一句否認傳聞。呢個帖文發表只係短短3小時，就已經得到30,000個讚好、4,000幾位網民留言，當中有唔少留言都係「感謝臺灣」。


2020年3月9號，香港警察喺 Facebook專頁發表貼文，祝賀佢地個專頁有30萬個Like，之後有網民呼籲大家「Unlike」。最後香港警察個專頁Like數跌到30萬都冇，仲有人呼籲網民一齊去另一個諷刺差人嘅「香港黑警 Hong Kong Popo」專頁俾Like，呢個專頁喺一日之內得到超過16萬個Like，幾日後仲超過40萬，好快就多Like過香港警察個專頁Like。


2019年9月19日，臨時警務處副處長劉業成發佈香港警察內部信件，話「有人抺黑香港警察為『黑警』」，政黨、議員、宗教、傳媒、教育同社褔界一路向學生散播仇恨政治思想，仲煽動學生參與示威、暴力活動同埋仇警，佢又話傳媒「借新聞自由為藉口，公然做假」，將香港警察抹黑做「黑警」係世上最大嘅「陰謀與謊言」，佢覺得香港警察「被屈」。


2020年3月12號，多個警方代表出席中西區區議會交通同運輸委員會會議。區議員要求佢地出示委任證，但中區警民關係主任倪采欣同在場便衣警員地話要「捍衞香港警察尊嚴」所以唔肯出示委任證，仲批評葉錦龍同民主黨甘乃威針對警察，然後拉隊提早離場。


警方事後仲要出信畀區議會點名投訴呢兩位區議員，話佢地口出惡言以「黑警」侮辱警察。一個星期後，中西區區議會召開大會，警方再派代表出席，甘乃威同葉錦龍先出聲明「反撃」。甘乃威喺聲明講返警暴事件由上年開始一直發生，由7.


21元朗站事件到差人喺將軍澳包圍年輕人要求道歉，認為「黑警」呢個講法公唔公平係有公論，又諷刺警務人員出席會議唔係行使警權係荒謬言論。中區警民關係主任倪采欣聽完聲明想出聲回應，但就俾主席中西區區議會鄭麗琼阻止。


2019年9月，印尼女記者維比·英達俾差人射盲右眼。2020年3月中網上又傳出 Veby 私人檢控開槍警員嘅期限會喺3月29號屆滿。網民於是嘗試起個差人底，之後有網民喺 Facebook 群組上載呢個差人嘅個人資料，當中包括佢嘅警員編號、佢個名同佢個樣，話就係佢開槍。


鄭麗琼將呢輯圖文轉載去佢 Facebook，重話如果嗰個警員有良知就請自首。3月25號，《大公報》報道話鄭麗琼承認自己有轉載過呢個差人嘅個人資料，話自己唔知道有禁制令，但其後刪除有關帖文。3月26號凌晨，警察拘捕鄭麗琼，鄭麗琼代表律師後表示警方未有清晰交代鄭麗琼被捕原因。


吳志森指出，自反修例事件以來已有好多宗警方以言入罪畀律政司撤控嘅案例，可見香港警察濫捕問題嚴重。警察情緒控制差亦增加法庭工作同成本，損壞法治，即使當事人獲判無罪，但被拘捕後扣留四十八個鐘頭到上庭嘅日子，已經為當事人以至一般市民造成壓力。


「曱甴論」源於2019年8月3號，香港警察員佐級協會主席林志偉喺公開聲明用「曱甴」形容示威者，話佢地係「無法無天、人見人憎、害怕曝光，同蟑螂無異嘅暴徒」，批評佢地借參與示威遊行、表達訴求之名，做出暴力同破壞社會安寧嘅行為。


有評論指出，叫敵人做「曱甴」嘅做法喺盧旺達大屠殺出現過，當時胡圖族就係用曱甴稱呼圖西族，然後大屠殺佢哋。 香港前公務員事務局長王永平都有寫文評論，佢話「曱甴論」令警暴問題更加嚴重。佢認為呢種稱謂係對個別一班人製造「去人性化」嘅仇恨，成為差人暴力對待市民嘅藉口，佢地甚至會用「正義之名」將殺人合理化，成件事就會變到好恐怖。


王永平話鏡頭已經影到好多差人喺情緒唔穩定之下執勤，831當晚班差人根本冇能力判斷咩係適當武力，如果唔制止佢地只會越來越多人傷亡。林行止就形容警方嘅「止暴制亂」已經到左「心狠手辣，殘暴不仁，近乎罪行嘅地步」。


多倫多，簡寫「多市」，係加拿大最大嘅城市、北美第五大。多倫多係加拿大安大略省嘅省會。根據2021年加拿大人口普查，多倫多市嘅人口有2,794,356人，當中296,225人係華裔，佔總人口 10.6%，103,530人母語係粵語，佔總人口 3.


至於個英文名本身，目前認為最可信嘅講法係佢係由莫鶴文借返嚟，本字係 tkaronto，意思係 ｢水入面有樹楝喺度嘅地方｣。2003年嘅講法係呢個名本來其實係指多倫多以北 125 公里外，當地人會插木樁入水度起堤壩嚟捉魚嘅一個急流，之後泛指成個湖，之法國人再用個名指連住嘅一條河，然係係河下游起咗嘅一座城堡，亦即係多倫多嘅現址，但係雖然呢啲地方用呢啲名都有法國人留低嘅地圖為證，喺2020年，｢捉魚｣ 嘅講法被指有爭議。


喺歐洲人未踏足而今叫做多倫多嘅地方之前，已經有唔同嘅原住民喺嗰度住。目前喺多倫多，每當正式承認呢件事嘅時候都會話住過呢度嘅民族包括 Credit 地方嘅密西沙加人、Anishnabeg 人、Chippewa 人、Haudenosaunee 人同 Wendat 人。


多倫多喺1953年至1997年間曾經行過兩級制，一般人講嘅多倫多其實係大多倫多市，入面嘅六個 ｢區｣ 其實全部都係市。1998年1月1日，時任省長夏理斯夾硬將六市合併為新嘅多倫多市，大多市政府相應取消，令議員數目銳減超過一半，呢件事當地稱為六市合併，幾乎二十年之後都仲有人反對。


喺1970年代，多倫多仍然係排係滿地可之後嘅加拿大第二大城市。但後嚟由於快速嘅增長同六市合併，到咗2000年，多倫多嘅人口已經係加拿大第二大城市嘅兩倍。呢個好大程度上係由於魁北克省嘅分離運動，導致好多講英文嘅魁北克人移居去多倫多。


多倫多市同隔離嘅近郊地區夾埋叫大多倫多地區，呢啲近郊地區包括皮爾區、荷頓區、約克區同杜林區四區，由於最初有自己嘅電話號碼字頭都係 905 字頭，所以又叫 905 地區。當中嘅大城市包括密西沙加市、賓頓市、列治文山市、萬錦市、旺市、皮克靈市同奧沙華市。


多倫多係世界上最多元文化嘅城市之一。2004年，聯合國發展計劃將多倫多排喺最高比率外地出生人口嘅城市名單之中嘅第二位，僅次於美國嘅邁阿密。佢嘅排名都比其他好似洛杉磯、溫哥華、紐約同新加坡等多元文化城市或者國家要高。


香港警務處國家安全處，係香港警務處根據《香港國家安全法》設立嘅維護國家安全部門，喺2020年7月1號正式成立。國家安全處由一個警務處副處長做負責人，係行動同管理以外嘅第三個副處長，架構同港英時期嘅政治部類近。


警方國安處嘅警察除咗有喺《香港國家安全法》通過之前所賦予嘅調查案件權力之外，仲被授予咗國安處新嘅權力。國安法《第四十三條實施細則》規定，國家安全處可以搜查可能存有犯罪證據嘅處所、車輛、船隻、航空器同埋其他有關地方同電子設備，唔再需要經過法院批准。


喺2022年7月，曾幫助黎智英辯護倫敦著名嘅大律師事務所「Doughty Street Chambers」三位大律師，即係英國御用大律師加拉格爾、高級大律師Jonathan Price同埋Jennifer Robinson，佢地個Gmail戶口都接到警方國安署電郵，話佢地犯咗港區國安法，言詞間仲恐嚇佢地可能會隨時比人引渡返香港。


喺同年7月7號，個律師團隊發聲明，話已經同聯合國人權高級專員辦事處嘅「任意拘留問題工作組」提出緊急申訴，指控港府對黎智英長期未審先囚係犯咗國際法，呼籲工作組即刻採取緊急行動。之後，加比格爾仲話，呢啲恐嚇手段現正喺中國同香港以外嘅地方蔓延。


2021年1月15號，美國財政部進一步宣佈制裁包括時任國安處處長蔡展鵬，時任助理處長簡啟恩同江學禮在內嘅6名中港官員。被執行制裁嘅人士除咗佢哋喺美國嘅資產會被凍結外，喺海外同香港嘅銀行服務亦可能會被取消。


2021年5月12號，香港多間傳媒報道，當時嘅警務處國安處處長蔡展鵬喺一個多月之前幫襯俗稱「骨場」嘅無牌按摩院嗰陣，遇上掃黃行動，蔡展鵬被夥記發現係無牌按摩院嘅其中一個顧客。幾日之後，總警司黃維話，警方喺3月尾嘅巡查行動入面，喺灣仔區一間無牌按摩店發現蔡展鵬，並懷疑有人經營色情場所同提供賣淫服務，拘捕咗6個有香港身份證嘅女人，但唔包括蔡展鵬。


有護照唔等於持有人可以入第二啲國，又唔等於有領使保護或其他特權，除非兩國有協議。之不過，有護照通常都表示持有人畀返去簽發國。領使保護權係國際協議，而返國權係簽發國法律所定。有護照唔等於可以響簽發國度住。


護照喺中世紀歐洲嘅一啲文件可以由當地嘅統治力量頒發畀旅行者，而一般包括持有者可以通過嘅城鎮嘅名單。呢種制度延續到法國，例如，直到1860年。喺呢段時間入面，護照並唔係旅行到海港嘅必須品，呢樣嘢同自由貿易有關，但係需要護照從海港去內陸城填。


喺中國大陸嘅歷史入面，唔同歷史時期會有不同嘅稱呼，例如稱為符、傳、過所、公驗、度牒、路證、通關文牒、安全證書、通行證等。到咗清朝，會根據通行證件嘅證明身份、提請邊境關防檢查機關予以「保護」「關照」、給予通行嘅便利同埋必要嘅協助嘅功能，而將「PASSPORT」呢個詞，喺1845年首次譯做「護照」，重用到今日。


喺世界大戰之後，國際聯盟、聯合國同國際民間航空組織，頒佈咗護照嘅設計同埋特徵嘅指導標準，呢啲指導好大方面上形成現代嘅護照。近幾年就有MRP統一規定持照人嘅資料頁喺封面嘅內側頁，並有可利用掃描方式畀電腦可判讀嘅資料，節省喺海關驗證所需嘅時間。


護照通常係國際旅遊中都必定要用到，通常係國與國之間嘅邊境時需要使用。但係有啲時候，某啲國家嘅公民出境到另外一個國家時，由於國與國訂立咗某啲契約，可能就唔需要出示護照，但又有可能會以其他身份證明文件來證明身份，如駕駛執照，個人身份證，護照上嘅簽證。


為咗方便同外國機要溝通，一國通常會派人到外國駐守。呢啲人有時會總稱叫做使節，外交官或者外交人員。佢地有唔同級別，代替一國處理唔同層次嘅工作。通常駐守一國嘅阿頭叫做大使，所以佢做嘢嘅地方就叫做大使館。次一級就叫做領事，設立嘅係領事館。


佐治·華盛頓係1775年至1783年美國獨立戰爭時大陸軍總司令，1789年上任美國第一任總統，同時亦係世界上第一位叫「總統」嘅國家元首。接連兩次選舉，佢都贏晒全體選舉團無異議支持，做總統做到1797年。


1787年，佢參加美國制憲會議，制定現時嘅美國憲法，又喺1789年，經過全體選舉團無異議支持而成為美國第一任總統，兩屆任期有唔少建樹同政策，延續到今日。任期結束後，佢自願放棄權力，唔再續任，從此美國總統都唔可以做多過兩任。


華盛頓當時似乎當英國係祖國，一直想做英軍，1755年終於有機會。當時英軍發動遠征，想重奪俄亥俄谷地，華盛頓於是參軍，最騎呢係，華盛頓打仗時，外衣曾經俾四粒子彈打穿，但佢都冇穿冇爛，面對槍臨彈雨，都可以安然撤退。


不過，華盛頓雖然仲響到，但佢係想做正規英軍軍官，而唔係殖民地民兵，無奈升唔到職，所以1759年黯然辭職，同年同有錢寡婦馬莎·華盛頓成親。呢位老婆今次係翻嫁，之前已經有兩個仔，華盛頓算係視為己出，橫掂佢都冇仔女。


一年後，殖民地正式向英國開火，華盛頓着住成套軍服，出席第二屆大陸會議，當時得佢一個着到咁行，表明佢參戰意願，麻省代表約翰·亞當斯於是叫佢做殖民地總指揮官，又話華盛頓「擔任軍官嘅才能……極大天份同普遍特質」。


1776年，華盛頓帶備人馬，進攻波士頓，成功驅逐英軍，又率領軍隊去紐約，同英軍拼命。擁有壓倒性優勢嘅英軍8月大反擊，華盛頓俾人打到變落水狗，幾乎閤軍鏟。8月22號打輸長島戰役，之後又輸多幾場，軍隊倉卒之下，從新澤西州着草，當時美國革命岌岌可危。


華盛頓軍團只好去佛格谷過冬。呢個冬天真係好令人難過，搞到人心散渙，但華盛頓堅定不移，一邊指揮，一邊叫殖民地大會繼續補給。1778年，華頓盛終於遇到佢嘅諸葛亮－－普魯士軍前參謀部軍官弗洛依德·史托本。佢當時自願幫忙訓練華盛頓軍隊，改良戰術和作戰紀律，令大陸軍戰力狂升，亦係大陸軍由烏合之眾變成正規軍嘅分水嶺。


1778年6月28號，蒙茅斯戰役爆發。華盛頓由費城攻入紐約，同英軍打成平手。呢場勝利影響深遠，除咗粉碎英軍意圖分裂殖民地政府嘅陰謀，亦令外國認為英軍已無法征服整個新國家，英國宿敵法國決定介入，正式同美國結盟。


1781年美軍以同法軍齊齊包抄康沃利斯喺約克鎮嘅軍隊，同年10月17號，卒之迫到康沃利斯投降，10月19號，接過康沃利斯嘅投降寶劍。儘管零星戰鬥一直持續到1783年，但經此約克鎮一役，已再冇大規模戰鬥。


雖然呢場仗喺美國歷史上一直備受稱頌，但喺現代軍事史上，華盛頓嘅戰術無開創性，對軍事發展亦冇乜影響，而且佢喺唔少戰役中都幾失魂，但因為佢堅定嘅革命信念，令軍心大振，共渡時艱，所以被美國人奉為英雄，因為支持佢嘅人認為，由於佢所主張嘅革命理念，美軍得以喺戰爭中存活並持續戰鬥，令到美國一直維持獨立而延續至今。


華盛頓一直避開同英軍直接嘅衝突，避免美軍決定性嘅戰敗或者徹底投降。佢相當了解大陸軍本身喺訓練、軍械以及後勤等方面嘅弱點，並且亦都限制佢哋進行過於冒險嘅軍事行動。而華盛頓不僅以佢勇敢嘅人格以及號召力激勵軍隊士氣，同時喺政治方面取得殖民地各階層嘅信任同支持，呢啲都係獨立戰爭能夠成功嘅因素。


1783年12月23號，華盛頓向邦聯議會辭去總司令職務，因為佢話呢個新國家，唔可以由軍人政府去統治，亦唔可以立下先例，避免出現軍國主義政權。佢之後返去弗農山莊園，同佢8年無見嘅賢妻同4個孫仔孫女共聚天倫。


1789年華盛頓贏盡所有選舉人票，當選總統，亦係美國史上唯一一個攞到所有選舉人票嘅總統。第二名攞到34票嘅約翰亞當斯就做副總統。第一屆美國代表會議投票畀華盛頓兩萬五千蚊美金嘅年薪。華盛頓喺當時大概係全美國最有錢嗰個，佢喺西部嘅土地有好大嘅潛在價值。


華盛頓為未來嘅美國樹立好多嘅先例，佢堅決選擇任滿後和平噉讓出總統職位畀副總統約翰亞當斯，呢個總統唔超過兩任嘅先例被睇成係華盛頓對之後嘅美國總統任期限制最重要嘅影響，呢個慣例直到1940年富蘭克林羅斯福時先至被打破，之後美國國會1951年通過美國憲法第二十二修正案，將總統任期正式限制喺兩任。


華盛頓被好多人稱為美國國父，並被人視為美國嘅創立者中最重要嘅一位，佢亦喺全世界成為一個典型嘅仁慈建國者形象。美國人講到佢時成日叫佢做美國嘅國父。佢亦都喺影響世界歷史100位名人之中排第26位，並被好多人視為美國歷史上最重要嘅一位總統。


亞伯拉罕·林肯係美國第16任總統，亦係第一位共和黨籍總統。總統任內廢除奴隸制，美國亦爆發內戰，即係南北戰爭，最後打贏咗南方嘅聯盟，維護美國統一。內戰完咗冇幾耐，林肯就畀約翰·威爾克斯·布思暗殺，成為第一個畀人暗殺嘅美國總統。


1963年11月22號，約翰甘迺迪同夫人積琪蓮到德薩斯州達拉斯為候選人拉票，座駕突然被人槍擊，甘迺迪中槍不治，終年47歲。24歲嘅奧斯華被捕，但係佢被押上法庭受審嘅時候，俾人突然開槍打死。調查委員會嘅報告指，奧斯華係開槍殺死甘迺迪嘅兇手，但唔少人認為真相唔係好似報告書所講咁簡單，陰謀論層出不窮。


列根本身係個主持人，曾經報導過球賽，又做過真人騷主持，重拍過電視劇同電影。到1966年佢開始投身政壇。嗰年佢當選咗加州州長，一做就做咗兩任，到1975年為止。1980年佢打敗當時嘅卡特，當選美國總統。


老布殊係軍人出身，曾經響二次大戰期間服過兵役，重差啲響戰事中陣亡。大戰結束之後佢返到老家，做過石油集團總裁，冇耐佢投身政壇，出任過議員等等嘅職位。其間佢曾經走到大學做過教授。到1980年美國總統朗奴列根上台之後，老布殊俾列根邀請出任美國副總統，結果一做就做咗八年。


老布殊任內最出名嘅政績係響波斯灣戰爭入面打勝仗。當其時伊拉克打科威特，老布殊聯合咗三十幾個國家組成聯軍攻打伊拉克。結果打唔夠一年，就成功迫伊拉克撤出科威特。但因為老布殊係軍人出身，太過注重打仗忽視經濟，結果當佢競逐連任嗰陣，就輸咗畀比爾·克林頓。